Mahu Ge Duty Kuda Kuran EU inn Angaanee 2023 Gai: Zaha - Vaguthu\n1 އަހަރު ކުރިން ( އޮގަސްޓް 31, 2020 )\nޔޫރަޕިއަން ޔޫނިއަން (އީޔޫ) ގެ ގައުމުތަކަށް ރާއްޖޭގެ މަސް އެކްސްޕޯޓް ކުރުމުގައި ނަގާ ޑިއުޓީ މުރާޖައާ ކޮށްދޭނީ އެންމެ އަވަހަށް ވެސް 2023 ވަނަ އަހަރު ކަމަށް ފިޝަރީޒް މިނިސްޓަރު ޒަހާ ވަހީދު މިއަދު ވިދާޅުވެއްޖެއެވެ.\nރައްޔިތުންގެ މަޖިލިހުގައި މެންބަރަކު ކުރެއްވި ސުވާލަކަށް ޖަވާބު ދެއްވަމުން ޒަހާ ވިދާޅުވީ، އީޔޫއިން ނަގަމުންދާ މަހުގެ ޑިއުޓީއަކީ މަސްވެރިކަން ކުރަން ގެންގުޅޭ އުސޫލުތަކުގެ އިތުރަށް ވެސް އެކި ކަންކަމަށް ރިއާޔަތްކޮށް ކަނޑައެޅޭ އަދަދެއް ކަމަށެވެ.\nއީޔޫގެ ގައުމުތަކަށް ރާއްޖޭގެ މަސް އެކްސްޕޯޓް މިހާރު ކުރެވެނީ 24 ޕަސެންޓް ޑިއުޓީގައި ކަމަށާއި އެ އަދަދު ނަގަމުންދާއިރު، އެ ގައުމުތަކުގައި ވެސް ރާއްޖޭގައި މަސްވެރިކަން ކުރާ އުސޫލާ މެދު މާ ބޮޑު ކަންބޮޑުވުމެއް ވެސް ނެތް ކަމަށް އޭނާ ވިދާޅުވިއެވެ.\nނަމަވެސް މަހުގެ ޑިއުޓީ ކުޑަކުރުމަށް ދިވެހި ސަރުކާރުގެ ފަރާތުން އީޔޫއަށް ހުށަހެޅުމެއް ފޮނުވާފައިވާ ކަމަށް ޒަހާ ވިދާޅުވިއެވެ. އީޔޫއިން ދިވެހި ސަރުކާރަށް މިހާތަނަށް އަންގާފައި ވަނީ އެއާ ގުޅޭ ގޮތުން އެ ޖަމިއްޔާއިން ގޮތެއް ނިންމައި ޑިއުޓީގެ ރޭޓް ރިވިއު ކުރެވޭނީ އެންމެ އަވަހަށް 2023 ވަނަ އަހަރުގައި ކަމަށް ޒަހާ ވިދާޅުވިއެވެ.\n"އަޅުގަނޑުމެން ޑިއުޓީ ކުޑަ ކުރުމަށް ކުރަން ޖެހޭ މަސައްކަތްތައް ކުރެވި ޖޫން މަހުގެ ތެރޭގައި އަޅުގަނޑުމެން ވެސް ވާނީ ސަބްމިޝަންއެއް ހަދާފައި. އެކަމަކު އެންމެ އަވަހަށް ވެސް އެ ބޭފުޅުން އެ ޑިއުޓީ ރިވިއު ކުރައްވާނީ 2023 ވަނަ އަހަރު ކަމަށް މިހާރު ހަދާފައި އޮތް ސަބްމިޝަންއަށް." ޒަހާ ވިދާޅުވިއެވެ.\nޒަހާ ވިދާޅުވީ އޭގެ ކުރިން ވެސް އެ މައްސަލައަށް ހައްލެއް ގެނެވޭތޯ އިކޮނޮމިކް މިނިސްޓްރީއާއި ފޮރިން މިނިސްޓްރީއާއި ފިޝަރީޒް މިނިސްޓްރީ ގުޅިގެން މަސައްކަތްތަކެއް ކުރެވެމުންދާ ކަމަށެވެ.\nއެންމެ ކުޑަކޮށް ތަރައްގީވެފައިވާ ގައުމެއްގެ ގޮތުގައި ރާއްޖެ އޮތް އިރު، އީޔޫގެ ޖެނެރެލައިސްޑް ސިސްޓަމް އޮފް ޕްރިފެރެންސް (ޖީއެސްޕީ) ގެ ދަށުން ރާއްޖޭން ޔޫރަޕަށް އެތެރެކުރާ މަހުގެ ބާވަތްތަކުން ޑިޔުޓީ ދައްކާކަށްނުޖެހެއެވެ.\nނަމަވެސް، 2013 ވަނަ އަހަރު މެދު އާމްދަނީގެ ގައުމަކަށް ރާއްޖެ ގްރެޖުއޭޓް ވުމާއެކު އީޔޫން ދެމުންއައި ޖީއެސްޕީގެ އިނާޔަތްތައް ވަނީ ކަނޑާލައިފައެވެ.\nމީގެ އިތުރުން 2015 ގައި ރާއްޖެ ފަދަ ގައުމުތަކަށް އަމާޒުކޮށް އީޔޫއިން ތައާރަފްކުރި ޖީއެސްޕީ ޕްލަސްގައި ބައިވެރިވާން އަސާސީ ހައްގުތަކާ ބެހޭ ބައިނަލްއަގްވާމީ 27 މުއާހަދާއެއްގައި ރާއްޖެ ބައިވެރިވެފައި ނުވާތީ އެއަށް ޝަރުތު ފުރިހަމަ ނުވާ ކަމަށް އީޔޫއިން ބުނެފައިވެއެވެ.\nއެ މުއާހަދާތަކުގެ ތެރޭގައި ހިމެނޭ އިންޓަނޭޝަނަލް ކޮވެނަންޓް އޮން ސިވިލް އެންޑް ޕޮލިޓިކަލް ރައިޓްސް (އައިސީސީޕީއާރު) ގައި ހިމެނޭ ދީނީ މިނިވަންކަން ދިނުމުގެ ބައާއި އެއް ޖިއްސުން ކައިވެނި ކުރުމުގެ ބައި ހިމެނެއެވެ. އެއީ ރާއްޖޭގެ އިސްލާމީ މުޖުތަމައާ ހިލާފް ކަންކަން ކަމަށް ވާތީ ޖީއެސްޕީ ޕްލަސް ހޯދުމުގައި ރާއްޖެއަށް ހުރަސްތަކެއް އޮތީއެވެ.\nއޮގަސްޓް 31, 2020 11:42\nސުވާލާ ޖަވާބު ލިޔެފައި ދީގެން ރީތި ޑުރާމާއެއް މި ކުޅެނީ!!!!\nއޮގަސްޓް 31, 2020 11:50\nރީއްޗެއްނު ދެއްކިވާހަކަ... 2023 ގަޔޯ! އޭރުއޮންނާނީ ވޯޓުލާވެފައެއެއްނު މައްސަލަ ސިޔާސީ ކޮއްލެވޭނެނު\nއޮގަސްޓް 31, 2020 12:04\n2023 ވަނަ އަހަރު ދިވެހިން ލާދީނިއްޔަތައް ވޯޓް ލާއިފިނަމަ ރިވިއުކުރާގޮތައް ދެއްތޯ؟ ހޯ ހޯ ތިޔާކަމެއް ނުވާނެ


ޓްރާސްޕޯޓް މިނިސްޓަރު އައިޝަތު ނަހުލާ އަދި ކުރީގެ ޓޫރިޒަމް މިނިސްޓަރު އަލީ ވަހީދު -- އަވަސް ފޮޓޯދުންޔާ މައުމޫން އަދި އަލީ ވަހީދު -\nމިނިސްޓަރު ނަހުލާއާ ގުޅޭގޮތުން ދެކެވުނު ވާހަކަތައް ތަފްސީލުކޮށް ދެއްވާ އަލީ ވަހީދު ވިދާޅުވީ ނަހުލާ ގުޅުއްވި ދުވަހަކު “މިސްވީ” ކަމަށް ވިދާޅުވެފައިވާ ކަމަށެވެ. އެއީ ގުޅުމެއް އޮވެގެން އަދި ލޯބި ވެގެން ވިދާޅުވި ވާހަކައެއް ނޫން ކަަމަށެވެ.\n“އަޅުގަނޑު ހަނދާންވޭ ތިޔަ ވިދާޅުވާ ދުވަހަކު ޓްރާސްޕޯޓް މިނިސްޓަރު ފުރަތަމަ އެ ބޭފުޅާ ގުޅުއްވި ކޯލް، އަޅުގަނޑު މިއީ ރެކޯޑް ކުރާ މީހެއް ނޫން. އެ ބޭފުޅާ ގުޅުއްވާފައި ވިދާޅުވީ ކޮބާ އައްޔަ މިސްވެގެންނޭ މި ގުޅާލީ. އެއީ ކޮންމެހެން އަޅުގަނޑު ދެކެ ލޯބިވެގެނެއް ނޫން. އަޅުގަނޑާ ގުޅުމެއް އޮވެގެނެއް ނޫން އެނގޭތޯ،” އަލީ ވަހީދު ވިދާޅުވިއެވެ.\nއަލީ ވަހީދު މިހެން ވިދާޅުވިނަމަވެސް އާންމުވި އެއް އޯޑިއޯއެއްގައި އަލީ ވަހީދު، މިނިސްޓަރު ނަހުލާއަށް ކުރާ ފޯނު ކޯލެއްގެ އަޑު އިވޭ އޯޑިއޯއެކެވެ. އަލީ ވަހީދު ވަނީ މިނިސްޓަރު ނަހުލާ ފޯނު ނެއްގެވުމުން “މިސް ވެގެން ހަމަ ގުޅީއޭ” ކަމަށް ވިދާޅުވެފައެވެ. ޖަވާބުގައި ނަހުލާ ބުނަނީ، “އެހެންތޯ، މިއަދު ކޮން ކޮޅަކުންތޯ އިރު އެރީ؟” ކަމަށެވެ. އެއަށްފަހު ނަހުލާ ހުންނެވީ އޮފީހުގައިތޯ އަހަ އެވެ. އަދި ޓޫރިޒަމްގެ އޮފީހަށް ވަދެލިއްޔާ ކީއްތޯހޭ ވާނީ އަހަ އެވެ. އޭގެ ފަހުން ވެސް ނަހުލާއާ “ފްލާޓް” ކޮށްފައި ވާހަކަ ދައްކަ އެވެ. ނަހުލާ ފޯނު ކުރުކޮށްލައި ބޭއްވުމުން ކައިރީގައި ތިބި ރައްޓެހިންނާއެކު، ހަޑި ލަފުޒުތައް މިނިސްޓަރު ނަހުލާއާ ގުޅޭ ގޮތުން ވެސް ބޭނުން ކުރާ އަޑުއިވެއެވެ. އަލީ ވަހީދު ވިދާޅުވަނީ އެއީ އެޑިޓްކޮށްފައި ކަމަށެވެ.\nރަސްދޫ “އެންޓަނާ” އޭ ކިޔައިގެން ދެއްކެވި ވާހަކަތައްވެސް އަލީ ވަހީދު ތަފްސީލު ކޮށްދެއްވި އެވެ. އަދި ވިދާޅުވީ ބައެއް ބަސްތައް ބޭނުން ކުރެވިފައިވަނީ ނުރަނގަޅު މާނާގައި ނޫން ނަމަވެސް އެ ބަސްތައް ބޭނުން ކުރެވިފައިވާތީ ރައްޔިތުންގެ ކިބައިން މައާފަށް އެދިވަޑައިގަންނަވާ ކަމަށެވެ.\n“ތި ބޭފުޅުން ހަނދާން ހުންނާނެ އަޅުގަނޑުމެން މަޖީދިއްޔާ ސީއެޗްއެސްއީގައި އުޅުނުއިރުވެސް ރަސްމާދޫ-އިންނަމާދޫ އެންޓާނާ ވާހަކަ ދައްކަން. އެއީ ދިރާގު ބޫތު ހުރި ދެ ޒަމާނުގައި އެއް ރަށާއި އަނެއް ރަށަށް ގުޅާފަ ބުނާނެ، ކޮބާ ރަސްމާދޫ އެންޓަނާ ފެނޭތަ. އެހެންވީމަ މިއީ އަޅުގަނޑުމެން މަޖާޒީ ގޮތުން އެ މަޖާޒުގައި ދައްކަވާ ވާހަކަތަކެއް ނޫން. އެހެން ނަމަވެސް އަޅުގަނޑު ދަންނަވަން އެ އޯޑިއޯގައި އެބަހުރި އަޅުގަނޑުމެން ކޮފީ މޭޒުގައި ސަމާސާ މިޖާޒުގައި ދައްކާ ކަހަލަ ބައެއް އިބާރާތްތައް. އެކަމަށްޓަކައި އަޅުގަނޑު ދިވެހި ރައްޔިތުންގެ އަރިހުން މައާފަށް އެދެން،”\n“ނޯންނާނެ އިނގޭތޯ ޓްރާސްޕޯޓް މިނިސްޓަރަކާވެސް އަދި އެހެން ވަޒީރަކާވެސް އެކަހަލަ ގުޅުމެއް ނޯންނާނެ،” ތަކުރާރުކޮށް ވިދާޅުވިއެވެ.\nވަހީދު ވިދާޅުވީ ޓޫރިޒަމް މިނިސްޓްރީގެ އަންހެން މުވައްޒިފުންތަކަކަށް ޖިންސީ ގޯނާ ކުރި ކަމަށް ތުހުމަތުކޮށް “ފްރޭމް” ކޮށްފައިވާ ކަމަށާ އެއީ އެއްވެސް ހަގީގަތެއް ނެތް ވާހަކަތަކެއް ކަަމަށެވެ.\nއޭގެ ފަހުން ވިދާޅުވީ ރައީސް މައުމޫނާއި ސިޔާސީ ގޮތުން ކިތަންމެ ހިޔާލުތަފާތުވީ ނަމަވެސް ރައީސް މައުމޫނާއި އެމަނިކުފާނުގެ ބޭފުޅުންނަށް އިހުތިރާމު ކުރައްވާ ކަމަށެވެ. އަދި އަނީސާއަށް ވިދާޅުވީ “ތަންދޮރު ނުބައްލަވާ” ވާހަކަ ނުދެއްކެވުމަށް އެދިވަޑައިގަންނަވާ ކަަމަށެވެ.\n“ރައީސް މައުމޫނަށް ވަރަށް ބޮޑަށް ހީފުޅުވޭ އަޅުގަނޑާއި ދުންޔާ މައުމޫނާވެސް ފާޑެއްގެ ގުޅުމެއް އޮތް ކަމަށް. ދެން އެކަންވެސް ތަހުގީގު ކުރަން ފެނޭ. އެހެން މި ދަންނަވަނީ އަނީސާ އަހުމަދު ނެރުއްވައިގެން މި މައްސަލާގައި އަޅުގަނޑާ ވަަރަށް ޒާތީ ގޮތުން ވާހަކަ ދައްކާކަން އަޅުގަނޑަށް އެނގޭ. އެހެންވީމަ އަޅުގަނޑު އެދެން ދުންޔާ މައުމޫންވެސް ވިދާޅުވާން. މީޑިއާއަށް ނިކުމެވަޑައިގެން 2008 ގައި ކަމެއް ހިނގާފައި އޮތްތޯ ނުވަތަ ނެތްތޯ. އަޅުގަނޑަށް ހީވަނީ ތަހުގީގު ކުރަން ރަނގަޅު ކަންނޭންގެ 2008 ވަނަ އަހަރު މުލިއާގެއިން އަޅުގަނޑު ގެންގުޅުނު ފޯނުތަކަށް އައިސްފައި ހުރީ އަޅުގަނޑަށްތޯ އައީ އެކޮޅުންތޯ އަޅުގަނޑަށް އައީ،”\n“… އަލީ ވަހީދު އިންވޯލްވާ ކަމެއްގައި އަލީ ވަހީދަށް ގުޅާފަ ދޯ އަޅުގަނޑު ދަންނަވާނީ.. ކަމޯން!” އަލީ ވަހީދަށް ގުޅުއްވާ އައީޝާ ވިދާޅުވާ އަޑު އިވެއެވެ. ނަމަވެސް ކުރިއެކޭ އެއްގޮތަށް އަލީ ވަހީދު ވަނީ އެއީ އޭނާ ކުރެއްވި ކަމެއް ނޫން ކަމަށާ އެއީ ސިޔާސީ ބަޔަކު ކުރާ ކަމެއް ކަމަށް ވިދާޅުވެފަ އެވެ.\nދަނޑުވެރިކަމަށް އިތުރު ރަށްތަކެއް ދޫކުރަން ނިންމައިފި\n“އަޅުގަނޑު މިއީ މީހުންނަށް ފޯންކޮށްގެން އަޑު ރެކޯޑް ކުރާ މީހެއް ނޫން!” އަލީ ވަހީދު ވިދާޅުވެ އެވެ.\n“… އަޅުގަނޑަކަށް ދެން ނޭނގެ، ބަޔަކު މި ލޯކް ވެސް ރެކޯޑް ނުކުރާނެ ކަމެއް! އަޅުގަނޑަށް އެނގޭ ކަމަކީ އަޅުގަނޑުމެން ދެ މީހުން މިކަމާ ވާހަކަ ދައްކަން ޖެހޭ ކަން،” އައިޝާ ވިދާޅުވެ އެވެ. އެހާ ހިސާބުން އަލީ ވަހީދު ވަނީ “އަޅުގަނޑަކީ އަޅުގަނޑާ އެއްކޮށް އުޅޭ މީހުންގެ ފޯންކޯލްތައް ރެކޯޑް ކޮށްގެން އެހާ ދަށު ދަރަޖާގައި އުޅޭ މީހެއް ނޫނޭ،” ވިދާޅުވެފަ އެވެ.\nއޯޑިއޯ ޒުވާބުގައި އެހާ ހިސާބުން އައިޝާ މުޅިން އާ އެހެން ވާހަކައެއް ވެސް ވިދާޅުވެފައި ވެއެވެ. އެކަމަނާ ވިދާޅުވަނީ “ވީޑިއޯއެއް ވެސް އުޅޭ” ކަމަށެވެ.\n“އަނެއްކާ ރައްޓެއްސެއްގެ ފަރާތުން އަޅުގަނޑަށް އެބަ އަޑުއިވޭ ވީޑިއޯއެއްގެ ވާހަކަ ވެސް. ލެޓްސް ސީ [ބަލަމާ ހިނގާ] އަނެއްކާ އިތުރަށް އަންނަނީ ކޮން އެއްޗެއްތޯ؟ އައި ހޯޕް [އަޅުގަނޑު އުންމީދު ކުރަން] ބޭކާރު އެއްޗެއް ނޯންނާނެ ކަމަށް!” ނަހުލާ ވިދާޅުވާ އަޑު އިވެ އެވެ.\nނަމަވެސް އަލީ ވަހީދު ތަކުރާރުކޮށް ގެންދެވީ “އަޅުގަނޑަކީ ތިޔަ ފާޑަށް އުޅޭ މީހެއް” ނޫން ކަމަށް ވިދާޅުވަމުންނެވެ.\nއެހިސާބުން އައިޝާ ވިދާޅުވެ އެވެ: “އަޅުގަނޑު ދެން ބާއްވާނަން… އެކަމަކު އަޅުގަނޑު ބުނަން ބޭނުންވާ ވާހަކަ އަދިވެސް އެބަހުރި، އެކަމަކު އަޅުގަނޑަކަށް ނޭނގޭ މި ފޯން ރެކޯޑް ކުރާނެ ކަމެއް [ވެސް] ނުކުރާނެ ކަމެއް. އެހެންވީމަ އިތުރަކަށް ވާހަކައެއް ނުދައްކާނަން!”


ހއ.މޮޅަދޫ ސްކޫލް / ހއ.މޮޅަދޫ، ދިވެހިރާއްޖެ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ޖަނަވަރީ 12 ވަނަ ދުވަހުގެ 14:00 ގެ ކުރިން، މޮޅަދޫ ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް މިސްކޫލުގެ [email protected] އީމެއިލް މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2020 ޖަނަވަރީ 14 އާއި 2020 ޖަނަވަރީ 16 އާ ދެމެދު، މޮޅަދޫ ސްކޫލް ގައެވެ.\n04 ޖުމާދަލްއޫލާ 1441


Ras Online - ދަރްމެންދްރާ އެނބުރި ފިލްމީ ދާއިރާއަށް\nދަރްމެންދްރާ އެނބުރި ފިލްމީ ދާއިރާއަށް\nމާޝާ މިދުހަތު 8 ޖުލައި 2021 - 11:21\nއިންޑިއާގެ މަޝްހޫރު ވެޓެރަން އެކްޓަރ ދަރްމެންދްރަ، ކަރަން ޖޯހަރުގެ ފިލްމަކުން ފެނިގެން ދާނެކަމަށް ހާމަކޮށްފިއެވެ.\nކަރަން ޖޯހަރުގެ "ރޮކީ އޮރް ރާނީ ކި ޕްރޭމް ކަހާނީ" ނަމަކަށް ކިއުނު މިފިލްމުގައި ދަރްމެންދްރާ އާއިއެކު އާލިއާ ބަޓް، ރަންވީރް ސިންގ، ޖާޔާ ބައްޗަން އަދި ޝަބާނާ އަޒްމީ ފެނިގެން ދާނެއެވެ. މިއީ ކަރަން ޖޯހަރުގެ ފިލްމަކުން ދަރްމެންދްރާ ފެނިގެންދާނެ ފުރަތަމަ ފަހަރުވެސްމެއެވެ.\nމިފިލްމުގައި ދަރްމެންދްރާ އަދާކުރާނީ ރޮމޭންޓިކް މީހެއްގެ ރޯލުކަމަށް އޭނާ ބުނެފައިވެއެވެ. އަދި ދަރުމެންދުރަ ހުރީ މިރޯލާ މެދު ވަރަށް ހިތްހަމަ ޖެހި އުފާވެފައެވެ.\nމިފިލްމާއެކު ދަރްމެންދްރާ އަނބުރާ ފިލްމީ ދާއިރާއަށް އައި ކަމަށް ގަބޫލުކުރަން ވީތޯ އިންޓަރވިއުއެއްގައި ސުވާލުކުރުމުން، ދަރްމެންދްރާ ވަނީ ކެމެރާއާއި މާދުރަށް އެއް އިރެއްގައިވެސް ނުދާކަމާއި، ފުރުސަތު ލިބޭ ވަރަކުން ކެމެރާޔާ ކައިރިން ފެންނަމުންދާނެކަމަށް ހާމަކޮށްފައެވެ.\n80 އަދި 90 ގެ އަހަރު ތަކުގައި އިންޑިއާގެ ސިނަމާތަކުން އެންމެ ވިދާލި އެއް އެކްޓަރ ކަމަށްވާ ދަރްމެންދްރާ ވަނީ ގިނަ ފިލްމު ތަކެއް ޕްރޮޑިއުސްވެސް ކޮށްފައެވެ. ނަމަވެސް 2003 ވަނަ އަހަރު ފިލްމީ ދާއިރާ އާއި ދުރަށް ޖެހިލުމަށްފަހު ދެން ފިލްމަކުން ފެނިގެންދިޔައީ އޭގެ4އަހަރު ފަހުންނެވެ. ދަރްމެންދްރާ އެންމެ ފަހުން ފެނިގެން ދިޔައީ 2014 ވަނަ އަހަރު ރިލީޒް ކުރި ޕަންޖާބީ ފިލްމެއްކަމަށްވާ ޑަބަލް ޑީ ޓްރަބަލް އިންނެވެ.\nފިލްމީ ދާއިރާގެ އިތުރުން އިންޑިއާގެ ސިޔާސީ މައިދާނުންވެސް ދަރްމެންދްރާ ވަނީ ފެނިގެން ގޮސްފައެވެ.


SunOnline: ޤައުމީ ޓީމް ކޭމްޕްކުރާ ތަނަކަށް ކ.ހުރާ ހެދުމަށް ކުޅިވަރާ ބެހޭ މިނިސްޓްރީން ނިންމަނީ\nޤައުމީ ޓީމް ކޭމްޕްކުރާ ތަނަކަށް ކ.ހުރާ ހެދުމަށް ކުޅިވަރާ ބެހޭ މިނިސްޓްރީން ނިންމަނީ\nމުހައްމަދު ޝާން 26 Mar 2012, 21:25\nރާއްޖޭގެ ޤައުމީ ފުޓްބޯޅަ ޓީމް ކޭމްޕްކުރާ ތަނެއްގެ ގޮތުގައި ކ. ހުރާ ހެދުމަށް އެ ރަށުގެ ރަށު ކައުންސިލާ އެކު ކުޅިވަރާ ބެހޭ މިނިސްޓްރީން މަޝްވަރާކޮށްފި އެވެ.\nއެ މަޝްވަރާތައް ކުރިއަށް ގެންގޮސްފައި ވަނީ މިދިޔަ ހުކުރު ދުވަހު ކ. ހުރާއަށް ކުޅިވަރާ ބެހޭ މިނިސްޓަރު މުޙައްމަދު ޙުސައިން ޝަރީފް (މުންދު) ކުރެއްވި ދަތުރުފުޅުގައި އެ ރަށުގެ ރަށު ކައުންސިލާއެކު، ހުރާގެ ރައްޔިތުންގެ އަމިއްލަ ހަރަދުގައި އަޅާ އިޖްތިމާއީ މަރުކަޒު ބައްލަވާލެއްވުމަށްފަހުގަ އެވެ.\nކުޅިވަރާ ބެހޭ މިނިސްޓްރީގެ ސްޓޭޓް މިނިސްޓަރު މުޙައްމަދު ޣައްސާން މައުމޫނާއި އެފްއޭއެމްގެ ޖެނެރަލް ސެކްރެޓަރީ ޝާހު އިސްމާއިލް އާއި މިނިސްޓްރީގެ ޑެޕިއުޓީ ޑިރެކްޓަރު ޖެނެރަލް އަލީ ޒަކީގެ އިތުރުން މިނިސްޓްރީގެ ކަމާ ބެހޭ މުއައްޒަފުން ބައިވެރިވެވަޑައިގެންނެވި މިދަތުރުގައި، ހުރާ ކައުންސިލްގެ ބޭފުޅުންނާއި ބައްދަލުކޮށް ކޭމްޕް ސައިޓާއި ފުޓްބޯޅަ ކުޅޭ ސަރަޙައްދުގެ ކަންތައްތަކާ ބެހޭ ގޮތުންނާއި ކުރިއަށް އޮތްތަނުގައި ފުޓްބޯޅަ ކުޅޭ ސަރަޙައްދު ތަރައްޤީކުރުމަށް، އެ ރަށުގެ ކައުންސިލާ އެކު ވެސް މަޝްވަރާތައް ވަނީ ކުރިއަށް ގެންގޮސްފަ އެވެ.\nއަދި އެ ދަތުރުގައި ހުރާ ރައްޔިތުންގެ އަމިއްލަ ޚަރަދުގައި އަޅާ އިޖްތިމާއީ މަރުކަޒު، ބައްލަވާލެއްވުމަށް ފަހު މިނިސްޓަރު ވިދާޅުވީ މިނިސްޓްރީގެ ބަޖެޓް ތަންދޭވަރުން މަރުކަޒު ބިނާކުރުމުގެ މަސައްކަތައް އެހީތެރިކަންދެއްވާނެ ކަމަށެވެ. އަދި ހުރާ ސްކޫލްގެ އިސް ބޭފުޅުންނާއި ސްކޫލްގެ ޕްރިންސިޕަލް އަދި ސްކޫލް ގައި ކިޔަވަމުންދާ ކުދީންގެ ބެލެނިވެރިން މިނިސްޓަރު އާއި ބައްދަލުކުރައްވައި ސްކޫލްގެ އެކިއެކި ކަންތައްތަކާ ބެހޭ ގޮތުން ވެސް ވަނީ މަޝްވަރާ ކުރައްވާފަ އެވެ.\nމިނިސްޓަރުގެ މިދަތުރުގައި 'ހުރަވީ އިނޮވޭޓިވް ޔޫތް' އާއި 'ހުއްރިއްޔާ ސްޕޯޓްސް ކްލަބް' އާއި ބައްދަލުކޮށް ކްލަބްގެ އެކިއެކި ކަންތައްތަކާއި ރަށުގެ ޒުވާނުންނާއި ކުޅިވަރާއި ބެހޭ ގޮތުން މަޝްވަރާ ކުރެއްވި އެވެ.


Neydhemey Vakivumeh Haadhahaa Loabivey - 33 | Vaahaka\nމަރިޔަމް ހުސައިން June 25, 2018\t15 Comments\nViews: 9517\t162\n" އެހެންތަ......" ނަވީނަށް ހަމައެކަނި ބުނެވުނީ އެހެންނެވެ. ޖޫލީ އައިސް ނަވީންގެ މޭގެތެރޭގައި ބޮނޑިވެގަނެއްޖެއެވެ. އެއާއެކު ޖޫލީ އަޑުންއަޑުނަގާ ރޯންފަށާފިއެވެ.\nނަވީންގެ ދުލުން އިވުނީ ލައިބާ އުއްމީދުކުރި ޖަވާބެއްނޫނެވެ. ލައިބާ ހީކުރީ ނަވީން އުފަލުން ހިތުގައިވާ ހުރިހާ އިހްސާސެއް ބަންޑުން ކޮއްލާނެކަމަށެވެ. ނަވީން ފޯނު ކަނޑާލައި ނަވީން ދެއަތުގެ ހިމާޔަތް ދިނީ އެވަގުތު ޖޫލީއަށެވެ. ލައިބާ ކަންފަތުގައި ޖައްސާފައިވާ ފޯނު ކަންފަތާއި ދުރުކޮށްލިއިރު ދެލޮލުގެ ތިރިން ރޮނގަކަށް ކަރުނަ ފައިބަމުން ދިޔައެވެ. ދެލޯމަރާ ބާރުކޮށްލަމުން ތުންފަތުގައި ދަތްއަޅާލެވުނުއިރު ހިތުގައިވަނީ އިންތިހާ ޝަކުވާއެވެ. ހިތުގައިވި ޖަޒްބާތުތަކުގައި ހީވީ ހުޅުރޯވެދާނެހެންނެވެ. އަތުކޮޅަށް ފޯނު ހޫރާލެވުނީ ވީ ދެރައެއްގެ ބޮޑުކަމުންނެވެ.\nފޯނުގޮސްޖެހުނީ ކުރުނބާފެންތައްޓެއް ހިފައިގެން ކޮޓަރިއަށް ވަންނަން އައީ ބަޝީރާގެ ފައިބުޑަށެވެ. އެއްފަހަރު ލައިބާއަށް އަނެއްފަހަރު ބިންމަތީ އޮތް ފޯނަށް ބަލާލާފައި ބަޝީރާ ދެފަރާތަށް ބޯހޫރާލީ ހިތްހަމަނުޖެހި ހުރެއެވެ. އެއީ އެންމެ އާދައިގެ ފޯނަކަށް ވިޔަސް ބަޝީރާމެން ކަހަލަ ނިކަމެތި ބަޔަކަށް އެފޯނުގެ އަގަކީވެސް ބޮޑުއެއްޗެކެވެ.\n" ލައިބާ........" ބަޝީރާއަށް ލައިބާއަށް ގޮވާލެވުނީ ތަންކޮޅެއް ބާރަށެވެ. ޒާތަކަށް ފިލިތަކަށް ދަމާލާފައެވެ. މޭޒުމަތީގައި ގެނައި ކުރުނބާފެންތަށި ބެހެއްޓުމަށްފަހު ބަޝީރާ އަވަސްވީ ދެބަޔަށް ވަކިވެފައި އޮތް ފޯނުގެ ބައިތައް ނެގުމަށެވެ.\n" މީދެން ހިތްހަމަ ނުޖެހިގެން ކުރާ ކަހަލަ ކަންތައްތަ؟ އުމުރު ހުސްވަންދެން އުޅުނަސް އަހަރެމެންނަށް މިއެއްޗެހި ހޯދޭނެތަ........" ބަޝީރާ ކުދިކިޔާލިއެވެ. ލައިބާގެ ޅަކަމާއި މެދު އެއްޗެއް ނުބުނެ ބަޝީރާއަށްވެސް ނުހުރެވުނީއެވެ.\n" ފޯނު ނުނެގޭ ފަހަރުވެސް އަންނާނެ........ލައިބާތީ ކުޑަކުއްޖެއް ނޫނެއްނު އެވަރު ނޭގޭކަށް......" ބަޝީރާ ހީކުރީ ލައިބާ ފޯނު އެއްލާލީ ނަވީން ފޯނުނުނަގާތީ ކަމަށެވެ. އިތުރަށް ލައިބާއާ ދިމާއަށް އެއްޗެހި ކިޔަން ބަޝީރާއަކަށް ނުކެރުނެވެ. ލައިބާގެ ގިސްލުމުގެ އަޑު ބަޝީރާގެ ހިތް ޒަހަމްކޮށްލަން ދަމާލި ތޫނު ތަކިތަކެއް ފަދައެވެ.\n" މަންމައަށް ލައިބާ ރޯވަރު އެއްޗެއް ބުނެވިއްޖެތަ.؟ " ދެއަތުން އެނދުގައި އަޅާފައިވާ މިލަފޭލި ބޮނޑިކޮށްލައިގެން ލައިބާ އިނެވެ. އިސްޖަހާލައިގެން ގިސްލަ ގިސްލައެވެ. ލޮލުގެ ހިމަކޮޅުން ބަޝީރާއަށް ބަލާލައިފާ ލައިބާ ދެފަރާތަށް ބޯހޫރާލީ ބަޝީރާ ލޯއަޅާއިގެން އިންގޮތުންނެވެ.\n" ފޯނު ހަލާކު ވީނުން......." ދެރަވެފައި ބަޝީރާ ލައިބާގެ އަތަށް ލައިދިނީ ފޯނުގެ ބައިތަކެވެ. ލައިބާ ރަނގަޅަށް ފޯނަށް ބަލާލިއެވެ. އާދައިގެ ނޮކިޔާ ފޯނެއްކަމުން ލައިބާ އެއްލައިލުމުން ފޯނުގެ ބެޓެރި އޮތީ ވަކިވެފައެވެ. ދެލޯ ފޮހެލާފައި އަވަސްއަވަހަށް ލައިބާ ބެލީ ފޯނު ހެދާލެވޭތޯއެވެ.\nޖޫލީ ލޮލުން ފައިބަމުން ދިޔަ ކަރުނަތައް ނަވީންގެ ގަމީސް ތެއްމަމުން ދިޔައެވެ. ވީގޮތެއް އަހާއަހާ ޖޫލީއަށް ވާހަކަ ދެއްކޭވަރުވީ ވަރަށް އިރުންނެވެ ނަވީންގެ ލޯބިވެތި ފިރުމުންތަކުން ޖޫލީ ހަމައަކަށް އެޅެން ވަގުތު ނެގިއެވެ.\n"....އަބަދު މިޝަކުވާ ކުރެވޭތީ ނަވީން ދެރަވެސް ވާނެ ކަންނޭގެ............" ޖޫލީއަށް ވާހަކަ ދައްކަން އުނދަގޫވެގެން ހުއްޓާލެވުނެވެ. އެހިސާބަށް ބުނުމުން ނަވީނަށްވެސް ޖޫލީ ދެރަވެގެން އެރޮނީ ކޮންކަމަކުކަން އެނގިއްޖެއެވެ.\n" ފަހަރެއްގަ އަހަރެން ދެކެ ފޫހި........." ލައިބާގެ އަނގަމަތީ ނަވީންގެ ޝަހާދަތް އިނގިލި ޖައްސާލިއެވެ. އިތުރަށް ދައްކަން އުޅުނު ވާހަކަ މެދު ކަނޑާލުމުގެ ގޮތުންނެވެ.\n" ސް..............ސް ދުވަހަކުވެސް ތިހެން ނުބުނައްޗޭ......ޖޫލީ ވާހަކައެއް ދައްކައިގެން އަހަރެން ފޫއްސެއް ނުވާނެ.......ރުޅިއެއްވެސް ނާންނާނެ.......އަހަރެން އެއަށްވުރެން މާބޮޑަށް ޖޫލީ ދެކެ ލޯބިވޭ........" ނަވީންގެ މޭމަތީގައި ބޯއަޅާލައިގެން އޮތް ޖޫލީ ބޯކުޑަކޮން އުފުލާލައި ނަވީންގެ މޫނަށް ބަލާލިއެވެ. ނަވީންގެ ދެލޮލުން ޖޫލީއަށް ފެނުނީ ލޯތްބެވެ. އުއްމިދާއި ޔަގީންކަމެވެ.\n" އަހަރެން ދިރިއުޅުން ޖޫލީ އާ ނުލައި ފުރިހަމައެއް ނުވާނެ...........ތީ އަހަރެންގެ ހުރިހާވެސް މީހަކީ ........ތީ އަހަރެންގެ އުފަލަކީ ......." ނަވީން ޖޫލީގެ ބޮލުގައި ފިރުމާލަމުން ވާހަކަދެއްކިއެވެ. ޖޫލީ އޮތީ ނަވީން ދައްކާވާހަކަ އަޑުއަހާށެވެ. ހިމޭންކަން އިހްތިޔާރުކޮށްގެން އޮތް ނަމަވެސް ދެލޮލުން ފައިބަމުންދާ ކަރުނައަކަށް ބަދަލެއްނާދެއެވެ. އެހިތަށް ކޮށްފައިވާ ފުންއަސަރެއްގެ ބޮޑުކަމުން ހުއްޓާލެވޭތޯ ކުރިމަސައްކަތްވީ ބޭކާރެވެ.\n" އިރާދަކުރެއްވިއްޔާ ޖޫލީގެ ތިއެދުން މާލަސްތަކެއް ނުވެ ފުރިހަމަކޮއްދޭނަން............." ނަވީން ޖޫލީގެ ދަތްދޮޅިކޮޅުގައި ހިފާލަމުން ބުނެލިއެވެ. ޖޫލީގެ މޫނުމަތިން އުފާވެރިކަން ނުފެނު ނަމަވެސް ހިތްހަމަޖެހުނެވެ. އޭނާގެ ދުލުން ހާމަނުކޮށްވެސް ނަވީނަށް ޖޫލީ ރުއީ ކޮންކަމަކާކަން އެނގުނީތީ ހިތަށް ފިނިކަމެއްލިބުނެވެ. އަދިވަކިން ބޮޑަށް ނަވީންގެ މޭގެތެރޭގައި ބޮނޑިވެގަތެވެ.\nއެހެން ބުނެފައި ނަވީން ކުއްލިއަކަށް ހަނދާންވީ މީގެ ދާދި ކުޑަކުޑައިރުކޮޅެއް ކުރިން ލައިބާ އެދިން އުފާވެރި ޙަބަރެވެ. ނަވީންގެ ތުންފަތްމައްޗަށް ވެރިވި އުފާވެރި ހިނިތުންވުމާއެކު ދެލޮލުން އުފާވެރިކަމުގެ ކަރުނަ މީރާލި ވަގުތު ދެލޯމަރާލީ މާތްﷲއަށް ހިތާހިތުން ޝުކުރުކުރަމުންނެވެ.\nސަޖާއަށް އެޕޮއިންޓްމެންޓު ލިބުނީ އިރުއޮއްސި ހަތެއް ޖަހާއިރަށެވެ. ކުލިނިކަށްދާން ފެންވަރައިގެން ނިކުމެ ލޯގަނޑު ކުރިމަތީގައި ފުނާއަޅަން ހުރިއިރުވެސް ސަޖާގެ މޫނުމަތިން ފެންނަނީ މޮޅިވެރިކަމެވެ. ލައިގެންހުރި ހެދުމުގެ މަތިން ބަނޑުގައި އަތްޖައްސާލިއިރު ތުންފަތުގައިވީ ލުއި ހިނިތުންވުމެވެ. އެހެނަސް އެހިނިތުންވުން ދެމިގެންދިޔައީ މަދު ސިކުންތުކޮޅަކަށެވެ. މާހިލްގެ ނަން ހިތަށް އެރުމާއެކު ސަޖާގެ ދެލޮލަށް ކަރުނަގިނަވީ އަމިއްލަ އިހްތިޔާރެއްގައި ނޫނެވެ. އަމިއްލަ ނަސީބާއިމެދު މާޔޫސްވުން ނޫން ގޮތެއް ސަޖާއަކަށް ނެތެވެ. ފިރިމީހާގެ ލޯތްބާއި އަޅާލުން އެންމެ ބޭނުންވީ ވަގުތު އެއެހީތެރިކަމުންވެސް އޭނާ އެވަނީ މަހްރޫމްވެފައެވެ. ދުވަހުގެ ބޮޑުބައި ސަޖާ ހޭދައެކުރަނީ މާހިލްގެ މަތިން ހަނދާންކޮށް ކަރުނަ އެޅުމުގައެވެ. މުޅިދުނިޔެއާއި މައިންބަފައިންނާއި ސިއްރުންނެވެ. މޫނުމަތިން ހިނިތުންވެފައިވާކަން ދައްކައިގެން އެތެރެއިން ރޯލަރޯލައެވެ.\nކޮޓަރީގެ ދޮރުހުޅުވާލައިފާ ސަރުމީލާ ކޮތަރިތެރެއަށް ބަލާލީ ސަޖާ ކޮބައިތޯއެވެ. ސަޖާ ރީތިވާން ހުއްޓާފެނުމުން ސަރުމީލާ ބުނެލިއެވެ.\n" ދަރިފުޅު ތައްޔާރުވަނީދޯ.........މަންމަ މިދަނީ ފެންވަރަން.............." ގަޑިއަށް ބަލާލާފައި ސަރުމީލާ ހަދިޔާކުރީ ސަޖާއަށް ހިނިތުންވުމެކެވެ.\n" މަންމާ.........." ލޯގަނޑުން ފެންނަން ހުރި ސަރުމީލާގެ ސޫރައަށް ބަލާލާފައި ސަޖާ އާދާއިގެ ވަރަކަށް ގޮވާލިއެވެ. އެއަޑުގައިވެސް މާބޮޑު ދިރުމެއްނެތެވެ. ސަރުމީލާ ދޮރުލައްޕާލަން އުޅެނިކޮން ސަޖާ ގޮވާލުމުން އޭނާ ހުއްޓުނެވެ.\n" މަންމާ.........ކުލިނިކަށް ދަނީ މާ........މާހިލް އެކީ......." މަންމަ ދޭނެ ޖަވާބަކަށް ޖެހިލުންވެ ހުރެ ސަޖާ ބުނެލިއެވެ.\n" މަންމައަށް އެންމެ ރަނގަޅު.........." ސަރުމީލާގެ މޫނުމަތިން ފެނުނީ ފުޅާ ހިނިތުންވުމެކެވެ.\n" އަސްލު ދެކުދިން އެކީ ދިއުން ރަނގަޅުވާނީވެސް......" ސަރުމީލާ އިތުރަށް ބުނެލިއެވެ. ސަރުމީލާ އެނބުރި ދިއުމުން ސަޖާއަށް ދޫކޮށްލެވުނީ ފުންނޭވާއެކެވެ. ބޯއޮމާންކުރަން ގެންގުޅުނު ފުނާ ޑުރެސިންގ ޓޭބަލް މަތީ ބާއްވާފައި ލޯގަނޑު އަމިއްލަ މޫނަށް ބަލާލިއެވެ.\n" ކީއްވެ އަހަންނަށް މަންމައަށް ދޮގުހެދުނީ............." ސަޖާއަށް ހިތާހިތުން ބުނެލެވުނެވެ. ސަޖާ ބޭނުންވީ އޭނާގެ މަންމައަށް މާހިލާއި ސަޖާގެ މެދުގައިވާ ގުޅުން ހަމަޖެހޭކަން ދައްކާށެވެ. މިހާރުވެސް މަންމައަށް އެވަނީ ޝައްކުވެފައެވެ. ގަޑިއަށް ބަލާލައިފާ ސަޖާ އަވަސްއަވަހަށް ކޮޓަރިން ނިކުތީ ޓެކްސީއަކަށް ގުޅުމަށްފަހުއެވެ. ކޮޓަރިން ނިކުތްއިރު މަންމަ ފެންނަން ނެތުމުން ސަޖާއަށް ކޮންމެވެސް ވަރެއްގެ ހިތްހަމަޖެހުމެއް ލިބުނެވެ. މާގިނައިރު ޓެކްސީއަށް އިންތިޒާރު ކުރާކަށްވެސް ނުޖެހުނެވެ. ދޮރުމައްޗަށް ނިކުތްއިރު ޓެކްސީވެސް އައިސް މަޑުކޮށްލަނީއެވެ. ސަޖާ އޭގެތެރެއަށް ދެމިގަތީ މަންމަޔަށް ނޫނީ ބައްޕައަށް ފެނިގެން އެކަނިދާތީ ސުވާލުކޮށްދާނެތީއެވެ.\nޑޮކްޓަރ އާޝާގެ ކޮޓަރިއާ ހަމައަށް ދެވުނުއިރު ސަޖާ ބިރުން ދާހިތްލައެވެ. އަލަށް މިކަހަލަ ކަމެއްގައި ޑޮކްޓަރަށް ދައްކަން އަންނަން ވުމުން ހިތްނުތަނަވަސްވަނީއެވެ. އަދި އަމުދުން މަންމައަށް ދޮގެއް ހަދާފައި އައުމުން އެކަމާވެސް އުނދަގޫވަނީ މާބޮޑަށެވެ.\nމަޑުމަޑުން ކޮޓަރީގެ ދޮރު ހުޅުވާލުމުން ފޯނެއްގައި އިން ޒުވާން ޑޮކްޓަރ ހިނިތުންވެފައި އެތެރެއަށް ވަންނަން ދައުވަތުދިނެވެ. އެހެނަސް ސަޖާ ހީވަނީ ހިނިތުންވާންވެސް ހަނދާންނެތިފައިވާހެންނެވެ. އެމޫނުމަތިން ފެންނަނީ ނުތަނަވަސްކަމާ ކަންބޮޑުވުމެވެ.\nޑޮކްޓަރ ކޮޓަރިއަށް ވަދެގެންދިޔައިރު ނަޒަރު އެއްލަމުންދިޔައީ އެކޮޓަރީގެ އެކިދިމަދިމާލަށެވެ. ހުދު ފާރުތަކުގެ އެތެރެއިން މުޅިންހެން ފެންނަނީ ހުދާއި ހުދާކުޅޭފަދަ މަޑުމަޑު އަޅިކުލައެކެވެ.ޑރ. އާޝާއަށް އެންމެރީތިކުލައިގެ އެއްޗެއްސެވެ. ހުދުލޭހުގެ ދޮރުފޮތިތަކާއި ހުދުގޮނޑިއެވެ. އަޅި މޭޒާއި އެކުލައިގެ ކަބަޑްތަކެވެ. މަޑުގޮދަނޑިޖެހި ގޮނޑިސެޓުވެސް ހުދުކުލައިންނެވެ. ސިލްވަރކުލައިގެ ވެލިފޮތީގެ ވިދުންހުރި ކުޝަންތަކެވެ. މޭޒުމަތީގައި ބަހައްޓާފައިވާ މާޓުކުރިއަށް ފުރިހަމަކަމެއް އަންނަނީ ތާޒާ ހުދުކުލައިގެ އޯކިޑްމާޖަހާފައިވުމުންނެވެ. ހުދާއި އަޅިކުލައިން ސަޖާއަށް ރަމްޒުކޮށްދިނީ ސާފުތާހިރުކަމެވެ.\nއާޝާ އިޝާރާތްކުރި ގޮނޑީގައި އިނދެވެސް ސަޖާއިނީ ދެއަތް ދެއަތާ މޮޑެލަ މޮޑެލައެވެ. ޖެހިލުންވުމާއި ކަންބޮޑުވުން އޭނާގެ ކޮންމެ ހަރަކާތަކުންވެސް ހެކިދެއެވެ. އާޝާ ބެލީ ވީއެންމެ އަވަހަކަށް ފޯނު ބާއްވައި ކުރިމަތީގައި އިން ސަޖާއަށް ޙިދުމަތްދެވޭތޯއެވެ.\n" ހަލޯ......ހާދަ ރީއްޗޭ...........ކޮންނަމެއް ކިޔަނީ..........." ކަންބޮޑުވެގެން ދެއަތްދެއަތާ މޮޑޭތަން ފެނި އާޝާ ވާހަކަދެއްކީ ވަރަށް ގާތްކޮންނެވެ.\n" ސަ.....ސަޖާ ޖަލީލް......" އާޝާގެ މޫނަށް ބަލާލުމުން ސަޖާއަށް ދަންނަ ފާޑުޖެހިއެވެ.\n" ސަޖާ ނަންވެސް ވަރަށް ރީތި......." ސަޖާ ހިނިތުންވެލީ ނުތަނަވަސްކަން ފޮރުވުމަށެވެ.\n" އެކަނިތަ ތިއައީ............" އާޝާ ބޭނުމަކީ އާދައިގެ މަތިން އޭނާގެ ހުރިހާ ޕޭޝަންޓުންނާ ބަހައްޓާ ގާތްކަން ސަޖާއާވެސް ބެހެއްޓުމެވެ.\n" ހޫމް.........." ހިތިބޭސްގުޅައެއްކާންވެސް އެހާ އުނދަގުނުވާނޭކަން ޔަގީނެވެ. ބޭރުގައި މީހުން އެމީހުންގެ ފިރިންނާއެކު އައިސްތިބިތަން ފެނުމުން ސަޖާ ދެރަވިއެވެ. އެމަންޒަރުބަލަން އޭނާއަށްވެސް ފަސޭހައެއްނޫނެވެ. އެކަމާ ހިތްކުދިކުދިވެފައިވާ ހުއްޓާ އެކަނިތޯ އައީ އެހުމުން ސަޖާއަށް ވަކިން އުނދަގޫވިއެވެ.\n" ފުރަތަމަ ދަރިފުޅުދޯ..........." ސަޖާގެ ރިޕޯޓްތައް ބަލަން އިނދެފައި އާޝާގެ ނަޒަރު ހުއްޓުނީ ސަޖާގެ މޫނަށެވެ. އާޝާ ވާހަކަދައްކަމުން ދިޔައީ ހިނިތުންވެފައި އިނދެއެވެ. ސަޖާ މިފަހަރު ހަމައެކަނި ބޯޖަހާލީއެވެ.\n"އެއްވެސް ކަހަލަ އުނދަގުލެއްވޭތަ......؟ " ސަޖާގެ މޫނުން ނަޒަރު ވަކިކޮށްނުލާ ޑޮކްޓަރ ސުވާލުކުރިއެވެ.\n" ވަރަށް ބޯއަނބުރާ........" ނުކެރިފައި ބުނާފަދަ ގޮތަކަށް ސަޖާ ބުނެލިއެވެ.\n" އެއްޗެއް ކާލާއިރަށް ހޮޑުލެވެނީ.........." ސަޖާ އެންމެކަންބޮޑުވާކަންތައް ބުނެލިއެވެ.\n"ފަސްޓް ޓުރިމެސްޓަރގަ ތީ ހަމަ ނޯމަލް ކަމެއް........ބޯއަނބުރަންޏާ ގިނައިންވާނެ ދިޔާތަކެތި ބޭނުންކުރަން........ހޮޑުލެވޭއިރު ބޮޑަށް ހިކި އެއްޗެއް ކޭމަ ތަންކޮޅެއް ފަސޭހަވާނެ މިސާލަކަށް ލޮނުބިސްކޯދު ކަހަލަ .........." ޑޮކްޓަރ ވާހަކަދައްކަމުން ދިޔައިރު ސަޖާއިނީ ވަރަށް ކަނުލައި އަހާށެވެ. ހިތުގައި އުފެދޭ ސުވާލުތަކަށް ޖަވާބު ލިބެމުންދިޔައިރު މޫނުމަތިން ހިތްހަމަޖެހުން ފެންނަންފެށިއެވެ. ސަޖާ ބަނޑުގައި އެވަނީ މާހިލްގެ ލޯބީގެ ނިޝާނެވެ. އޭނާ ހަށީގައި ފުރާނަހުރިޙާ ހިނދަކު އެދަރިފުޅު ގެންގުޅޭނީ އުފަލުގައެވެ. ބައްޕަގެ ލޯބިނުލިބުނަސް ސަޖާގެ ލޯބިލިބިގެންނެވެ. ސަޖާ އެންމެކަންބޮޑުވަމުން ދިޔައީ ހޮޑުލެވޭތީ ދަރިފުޅަށް ގެއްލުމެއް ލިބިދާނެތީއެވެ. އެހެނަސް އެސުވާލަށް ޖަވާބުލިބުމުން ސަޖާގެ ހިތަށް ކޮންމެވެސް ވަރެއްގެ ލުޔެއްލިބުނެވެ.\nޖޫލީ ނިދާނެ އިރަކަށް ބަލަބަލާއޮތް ނަވީން ހީވަނީ ވައްކަމެއް ކުރަން އުޅޭހެންނެވެ. ވަރަށް ސިއްރުން ކޮޓަރިން ނުކުމެގެން ޓެރެހަށް ނިކުތެވެ. އޭރު ވައިގަދަކަމުން ހީވަނީ ތޫފާނެއް އައިސްގެން އުޅޭހެންނެވެ. ވައިކަފާލާފައި ދާއިރު އިވޭ "ބޫން" އަޑުން ބިރުގަންނަހާވެއެވެ. ނަވީން ގޮސް އިށިއިނީ އުނދޯލީގައެވެ. ފޯނުނަގާ ލައިބާގެ ނަންބަރަށް ޑައެލްކޮށްލިއެވެ. އެއްފަހަރު ދެފަހަރު ގުޅިއިރުވެސް ޙަބަރެއް ނުވެއެވެ. މާޔޫސްވެފައި ނަވީނަށް އިނދެވުނީއެވެ. ނަވީނަށް ހީކުރެވުނީ ލައިބާ ހިތްހަމަނުޖެހިގެން ފޯނުނުނަގަނީ ކަމަށެވެ. ނަވީން ގަބޫލުކުރާ ގޮތުގައި ލައިބާ ރުޅިއައުން ހައްގެވެ. އެހާ އުފާވެރިކަން ގެނުވާފަދަ ހަބަރަކުންވެސް ނަވީންގެ ދުލުން ލައިބާ އުފާވާނެފަދަ ބަހެއްބުނަން ނޭނގުނީތީ އޭނާ ދެރަވިއެވެ.\nކޭނަމަ ކޭހުރިހާ އެއްޗެއް ލައިބާއަށް ލެވުނީ ހޮޑަށެވެ. ގިފިލިން އައިސް ލައިބާއަށް ފުރަތަމަވެސް ބަލާލެވުނީ ފޯނެއް އައިތޯއެވެ. ނަވީންގެ ދެކޯލް މިސްވެފައި އިނުމުން ނުގުޅާ ނުހުރެވުނެވެ. ނަވީންގެ މައްޗަށް ހިތްހަރުކުރާނެ ހިތްވަރެއް ލައިބާގެ ނެތެވެ. އެހިތުގައިވީ ނަވީނަށް މާސާފު ލޯތްބެކެވެ.\n" ހަލޯ........" ނަވީންގެ އަޑިޖެހުމުންވެސް ލައިބާވެފައިވާ ވަރުބަލިކަން ހަނދާންނެތްފަދައެވެ.\n" ހިތްހަމަނުޖެހިފަތަ؟ ސޮރީ ދޫނީ.........." ލައިބާގެ އަޑެއް ނީވުމުން ނަވީންގެ ދުލުން އެބަސްތައް ނިކުތީ އަމިއްލަ އިހްތިޔާރެއްގައި ނޫނެވެ. ލައިބާއަށް ދެލޯމަރާލެވުނެވެ. ހީވީ ނަވީންގެ ދެއަތުން އެހިތުގައި ފިރުމާލަދިންހެންނެވެ.\n" އުހުން......" ލައިބާ އެހުރިގޮތަށްހުރެ ބުނެލިއެވެ. އިތުރަށް އެފަދަ ލޯބިބަސްތަކެއް އަޑުއަހަން ލައިބާވަނީ ކެތްމަދުވެފައެވެ.\n" އެގަޑީގަ ވާހަކަ ނުދެއްކުނީ ..........ސޮރީ އިނގޭ........." އަނެއްކާވެސް ނަވީން ލައިބާގެ ކިބައިން މައާފަށްއެދުނެވެ. އެވަގުތު ޖޫލީ އެހާ ގާތުގައި ހުރިވާހަކަ ނަވީނަށް ބުނަން ނުކެރުނީއެވެ.\n" އެހެންވެސް ވާނެދޯ..........." އޯކަށް ދެމި ހޮޑުލެވުނުވަރުން ލައިބާގެ އަޑުވެސްވަނީ ކުރެހިފައެވެ.\n" ކިހިނެތްވެފަ ތިހިރީ........ބަލީތަ.....؟ " ލައިބާ ހުރީ އިންތިހާއަށް އޯގާތެރިކަމާއި އަޅާލުން ބޭނުންވެފައެވެ.\n" އާން.....ހޮޑުލެވުނީ........." ދެރަވެފައި ލައިބާ ބުނެލިއެވެ.\n" ކީއްވެ ؟ ނުއެއްކަންދޯ..........." މިފަހަރު ނަވީންގެ އަޑުގައިވީ ކޮންމެވެސް ވަރެއްގެ ހަރުކަށިކަމެވެ. ނަވީނަށް ލައިބާ ކުށްވެރިކުރެވުނެވެ. ކުރިންވެސް ނަވީން މާލެއައުމުން ލައިބާ ނުކައި ބަލިވި ވާހަކަވަނީ ލައިބާގެ މަންމަ ބުނެފައެވެ. އެހެންވެ މިފަހަރުވެސް ނަވީން ހީކުރީ އެހެންނެވެ. ބަލިވެ އިނދެގެން މީހުން ހޮޑުލާކަމެއް އޭނާ ނުދެނަހުއްޓެވެ.\n" އުހޫން ކަން...........ކޮންމެފަހަރަކު ކާއެތިކޮޅު ހޮޑަށްލެވެނީ ގޮހޮރުގަ ހަރުލާގޮތެއް ނުވޭ............." ލައިބާ ފޯނު ހިފައިގެން ނިކުތީ ބޭރަށެވެ. ލައިބާ ވާހަކަދައްކާ އަޑަށް ބަޝީރާއަށް ހޭލެވިދާނެތީއެވެ.\n" ކީއްވެ އެހެންވަނީ.........ދެން ޑޮކްޓަރަކަށް ނުދައްކަންތަ؟............." ނަވީންގެ އަޑުގައިވީ ކަންބޮޑުވުމެވެ.\n" ނޫން ދެއްކިން ޑޮކްޓަރ ބުނީ ބައެއް މީހުން ތިންމަސްވަންދެން ހޮޑުލެވޭނޯ އެކަމަކަށް އިތުރު ފަރުވާއެއް ނޯންނާނޯ......" ޑޮކްޓަރ ދެއްކިވާހަކަ ހަނދާން ކުރަމުން ލައިބާ ކިޔާދިނެވެ.\n" ތިންމަސްވަންދެން ފަރުވާއެއް ނެތޭ ކިޔާފަ ހޮޑުލައިލާ ހުންނާނީތަ؟ ލައިބާވެސް ހާދަ ފަރުވާ ކުޑައޭ......ބޭބީއަށް ކިހާ ގެއްލުމެއްވާނެ..........." ލައިބާ ގާތަށް އައީ ލާނެތް ހިންޏެކެވެ.އެހިނިގަނޑު ހިފަހައްޓާލައިގެން ލައިބާ ހުރީ ނަވީން ދައްކާވާޙަކަ އަޑުއަހަން ވަރަށް ޝައުގުވެރިވެފައެވެ. ދަރިފުޅަށް ކަމެއްވެދާނެތީ ހާސްވާވަރު އެނގުމުން ލައިބާގެ ދެލޯފެންކަޅިވިއެވެ. ނަވީންގެ ހިތުގައި ދަރިފުޅަށް ލޯބިއޮތް މިންވަރު ލައިބާއަށް އިހްސާސްކުރެވުނެވެ.\n" އެންމެ އަވަހަށް ފުރާއެއްޗަކުން މާލެ އަންނަންއުޅޭ...........ތިހެން ފަރުވާއެއްނެތޭ ކިޔާލަ ކިޔާލަ ހުންނާނެ ކަމެއްނެތް........" ކަންބޮޑުވެފައިވާވަރުން ނަވީން ވާހަކަ ދައްކަނީވެސް ވަރަށް ބާރަށެވެ.\n" ސާބަސް........." ލައިބާއަށް ބުނަންވީ އެއްޗެއް ނޭނގުނެވެ. ނަވީނަށް ވިސްނައިދޭން ވާހަކަދައްކަންވީ ކޮންމޭރުމަކުންކަން ލައިބާގެ ވިސްނުމަކަށް އެއްގޮތަކަށްވެސް ނައެވެ. ހިންދާލައިގެން ހުރި ހިނިގަނޑު ކޮންޓުރޯލުން ނެއްޓީއެވެ. ނަވީން ލައިބާގެ ހުނުގެ އަޑުއަހަން ހުރީ ހިތްހަމަނުޖެހި ރުޅިއައިސްފައެވެ. ދަރިއަކު ލިބުމަށްއެދި އެކުރާ ދިގުއިންތިޒާރުގެ ނިމުން ހިތިވާކަށް އޭނާ ނޭދެއެވެ.\n" ނޫޅެމޭ ހޭކަށް އަހަންނަކަށް މަޖަލެއްނޫންނޭ..........." ރުޅިއައިސްގެން ނަވީން ހީވަނީ ހުޅުހިފައިދާނެހެންނެވެ. މީހާ ތުރުތުރު އަޅައެވެ.\n" އަހަރެންގެ ބޭބީއަށް ކަމެއްވެއްޖެއްޔާ ލައިބާއަށް މައާފެއް ނުކުރާނަން......އޭރަށް ލައިބާއަށް ޖެހޭނީ އަހަރެންގެ ދިރިއުޅުމުން އަލްވަދާއު ކިޔަން" ނަވީންގެ ދުލުން އެބަސްތައް ނިކުތީ އަމިއްލަ އިހްތިޔާރެއްގައި ނޫނެވެ. ރުޅިވެރި އެބަސްތަކުން ހީވީ ސުވިޗަކުން ކަރަންޓު ކަނޑާލިހެންނެވެ. ވަގުތުން ލައިބާ ހުނުމުގެ އަޑު މެދު ކެނޑުނެވެ. ނަވީންގެ އެޖުމްލައިގެ މާނަފުންކަން ހިތުގެ އެންމެ ފުނަށް ފޯރައްޖެއެވެ. ލައިބާ ދެތުންފަތް ހަރަކާތް ކޮއްލިނަމަވެސް އަޑުބޭރެއް ނުވިއެވެ. ހިތުގައި ޖެހުނީ މާބޮޑަށެވެ. ނަވީން އެއްޗެއް ނުބުނެހުރީ ބުނެވޭ އެއްޗެއްގެ ބަރުކަމުން ލައިބާ ދެރަކޮށްލަން ބޭނުން ނުވާތީއެވެ. މިހާރުވެސް އޭނާއަށް ލައިބާ ދެރަވެއްޖެކަން އިހްސާސް އެބަކުރެވެން ފެށީ ލައިބާގެ އަވަސްނޭވާތަކުގެ އަޑުންނެވެ.\n" ސޮރީ ............" ލައިބާ ހިތުގައި ކޫރުމެއް އެޅިފައިވިޔަސް ނަވީން ބޭނުންވީ އެކޫރުންވެސް ފޮހެލާށެވެ.\n" އެހާ ކެއާރ ލެސްނުވެބަލަ..........އަހަންނަށް ތިހުވަފެން ހަގީގަތަކަށް ހަދައިދެވޭނީ ހަމައެކަނި ލައިބާއަށް.......އަހަރެން ބޭނުމެއްނޫން ބޭބީއަށް ކުޑަނަމަވެސް ގެއްލުމެއް ވާކަށް..........." ދެލޯމަރާ ބާރުކޮށްލިއިރު ދެލޮލުގައި ގިނަވެފައިވާ ކަރުނަތައް ލައިބާގެ ކޯތާފަތް މައްޗަށް ފައިބައިގަނެއްޖެއެވެ.\n" ތީ ހާދަ ދިގު އިންތިޒާރެކޭ.................ޖޫލީ އެކީ ފުރިހަމަނުވި ހަވަފެނެއްގަ ލައިބާ ތިކުލަޖައްސައިދިނީ ތޭންކިޔު ސޯމަޗް....." ނަވީންގެ ދުލާހަމައަށް އިތުރަށް ބުނާނެ ލަފްޒެއްވެސް ނައެވެ. އެދެލޯވެސް ކަރުނުން ތެންމާލިއެވެ. ނަވީންގެ އަޑަށް އަންނަމުން ދިޔަ ބަދަލުން ލައިބާއަށް ނަވީން ރޯކަން ޔަގީންކުރެވުނެވެ.\n" މާދަމާ ދަތުރު ހަމަޖައްސާފަ ގުޅާނަން........ތައްޔާރު ވޭ މިކޮޅަށް އަންނަން..........." މިވަގުތު ނަވީން އެންމެ ބޭނުންވެފައިވަނީ ލައިބާއަށް ރަނގަޅު ސިއްހީ ޙިދުމަތެއް ފޯރުކޮށްދިނުމަށް މާލެ ގެނައުމަށެވެ. ލައިބާ ހޮޑުލެވޭ ވާހަކަ ބުނުމުން ނަވީން މާބޮޑަށް ކަންބޮޑުވެ ޖެހިލުންވީއެވެ. ނަވީން ފޯނުބޭއްވީ ލައިބާ މާލެގެންނަން އެއްބަސް ކުރުވާފައެވެ. ނަވީންގެ އެދުމަކަށް ލައިބާވެސް ދެކޮޅު ހަދާކަށް ނޫޅެއެވެ. އެއީ ކިތަންމެ އާދައިގެ ކަމަކަށް ވިޔަސް ލައިބާ ބޭނުންވީ ނަވީންގެ އެކަންބޮޑުވުން ފިލުވާލުމަށް މާލެގޮސް ޑޮކްޓަރަށް ދައްކާށެވެ.\nލައިބާއަށް އެންމެ އުނދަގޫ ކަމަކަށްވާނީ އޭނާގެ މަންމަ މާލެދާން އެއްބަސްކުރުމެވެ. ބަޝީރާ މާލެމަތިން ވަނީ އިންތިހާއަށް ފޫހިވެފައެވެ. މާލޭ މީހުންނަށް އޭނާ ނަފްރަތުކުރާއިރު ލައިބާ މާލޭ މީހަކާ ކައިވެނިކުރަން ގަބޫލުވީވެސް ހަމައެކަނި ލައިބާގެ އުފަލަށްވިސްނާފައެވެ.\nލައިބާގެ ފޯނުކޯލަށްފަހު ނަވީން އަވަސް އަވަހަށް ފޯނުނަގާ ޑައެލްކޮށްލީ ކުއްލިއަކަށް މީހެއްގެ މަތިން ހަނދާންވެގެނެވެ. އެމީހަކީ ލައިބާއަށް ދިމާވެގެން އުޅޭ މައްސަލައަށް ހައްލު ހޯދައިދޭން އެފަދަ ދެވަނަ ދެވަނައެއް ނުވާފަދަ މީހެކެވެ. އެއީ................\nވާހަކަ ވަރަށް ރީތި. ޝުކުރިއްޔާ މަރިޔަމް.\nޝުކުރިއްޔާ ފާއިޒާ 3>\nކީއްވެ ޢެހާ ލަހުން ވާހަކަ ގެނެސްދެނީ\nޙާދަޙާ ދުވަހަކުން އަޑޭޓްވާ ވާހަކައެއް.\nމިހާރު މިވާހަކަ އަޕްވާނީ ހަފްތާއަކު އެއްދުވަހު 🙂\nކެތްތެރިކަން ކޮޅުންލާގެން ފިލްމެއް ހަދަންވެސް ހިތަށް އަރާ އެބަ\nހަފްތާއަކު އެއްދުވަހުވެސް ނުވޭ. އެއަށްވުރެ ގިނަ ދުވަސްވޭ…\nBt tegan bunefa up kuraney varah lahun ey keeve ta\nVarah reeti mi vaahaka bt maa lahey up kuraatee\nIgey inshaaney veygiyaa busy vaanekahn bt try kohba avaha up koh dhey\nVarah varh reeti mi vaahaka love it\nއަދިވެސް އަޕް ކުރެވޭ ވަރެއް ނުވޭތަ…\nމިވާހަކަ ފޮތެއްގެ ގޮތަށް ކިޔާލަން ވަރަށް ބޭނުނުން\nރޯމިޔޯ ފިލްމުވެސް ހަދަންވީ ހަމަ\nވާހަކަ ރީއްޗޭބުނާމީހުންގެ ކޮމެންޓަށް ދޯ ރިޕްލައި ކުރެވެނީ؟ ވާހަކަ ކިޔޭނީ ކިހިނެތް އަޕް ކުރަނީ އަހަރުން ހިޔަރަކާތެއް އަންނަހެން ވިއްޔާ. ގަޓު ހުރިޔާ މި ކޮމެންޓްއަށް ނިކަން ރިޕްލައިކޮބަ. ވާހަކަ ލިޔަން އިނގޭ އެކަމް އަޕް އެއްނުކުރެވޭ ގަވާއިދަކުން. ބިޒީ މީހުންވެސް ފެނޭ އެކަމް މިއީ ލައްކަ ބިޒީ މީހެއް. ވިހި ކުދިންގެ މަންމަ ދޯ؟\nގަރުނަކު އެއްފަހަރު ޕާޓް އެއް ގެނެސްދެނީ ކިޔާފައިން ބައި ހަނދާންނެތޭހާ ދުވަސްކޮށްފަ ހަފްތައަކު އެއްފަހަރުވެސް އަޕް ނުކުރެ\nވާހަކަ ކިތަންމެހާވެސް ރީތި — ބުނާބަހުގެ އިތުބާރު ހިފެހެއްޓުމަށް ނުހަނު ލޯތްބާއެކު ލިޔުންތެރިޔާއަށް ނަސޭހަތްތެރިވަން!\nމަނޫޅެން މިވާހަކަ ކިޔާކަަށް..ރައިޓާ ދެކެ ވަރަށް ފޫހިވެއްޖެ.


Sarukaaru loanugai Lanka gai pilot kan kiyavaa dharivarun goiy husvefai - One Online\nއެފްއައިޓީއެސް އެއާގެ ބޯޓެއް --- ފޮޓޯ: އެފްއައިޓީއެސް އެއާ/އެފްބީ\nސަރުކާރު ލޯނުގައި ލަންކާގައި ޕައިލެޓުކަން ކިޔަވާ ދަރިވަރުން ގޮތް ހުސްވެފައި\n"އަޅުގަނޑުމެން އަތުގައި މިވަގުތު އެއްވެސް ފައިސާއެއް ނެތް. ސަރުކާރުގެ ލޯނުގައި އަޅުގަނޑުމެން ކިޔެވިއެއްކަމަކު، ކޯހުގެ މުއްދަތު އިތުރުވުމުގެ ސަބަބުން މިހާރު ކޯސްފީ އާއި އެހެނިހެން ހަރަދުތައް ކުރަން މިޖެހެނީ އަމިއްލަ ޖީބުން. މިހާރުވެސް އެތައް ފައިސާއެއް ހަރަދުކުރެވިއްޖެ. ނަމަވެސް މިހާރު މިތިބީ އިތުރު އެއްވެސް ގޮތެއް ނެތިފައި. ކޯސް ދޫކޮށްލާފައި އެނބުރި ރާއްޖެއަށް ދާން މަޖުބޫރުވާ ހާލަތުގައި." މިއީ ސަރުކާރުގެ ލޯނުގެ ދަށުން ލަންކާގައި ޕައިލެޓު ތަމްރީން ހަދަމުން އަންނަ ދަރިވަރަކު އެ ދަރިވަރުންނަށް މިހާރު ކުރިމަތިވެފައިވާ މާލީ ގޮންޖެހުމުގެ ވާހަކަ ފެށި ގޮތެވެ.\nސަރުކާރުގެ ލޯނުގެ ދަށުން 15 ވަރަކަށް ކުދިން ލަންކާގައި ޕައިލެޓް ކޯސް ކިޔަވަމުން އަންނައިރު، އެ ދަރިވަރުން މިހާރު ވަނީ މާލީ ދަތިކަމެއްގެ ތެރެއަށް ގޮސް ކަމާބެހޭ ފަރާތްތަކުގެ އެހީއަކަށް އެދިފައެވެ. ކަންބޮޑުވުންތައް ބަޔާންކޮށް، މިދިޔަ މާޗު މަހުގެ ތެރޭގައި އެކުދިންގެ ފަރާތުން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ވަނީ ސިޓީއެއް ވެސް ފޮނުވައިފައެވެ. އެ ސިޓީއާއެކު އެ ދަރިވަރުން ސޮއިކޮށް ޕެޓިޝަނެއް ވެސް ހުށަހެޅިއެވެ. ނަމަވެސް މިއަދާ ހަމައަށްވެސް އެ ސިޓީއަށް ސަރުކާރުގެ ފަރާތުން އެއްވެސް ޖަވާބެއް ލިބިފައި ނުވާ ކަމަށް އެ ދަރިވަރުން ބުންޏެވެ. އެކަމާ ގުޅޭ ގޮތުން ރައީސް އޮފީހުގެ ބަހެއް ހޯދަން "ވަން"އިން ކުރި މަސައްކަތް ވަނީ ކާމިޔާބުވާ ގޮތް ނުވެފައެވެ.\n"ސަރުކާރުގެ އިދާރާތަކުގައި ވަރަށް އާދޭސް ކުރެވިއްޖެ. ރައީސް އޮފީހަށް ފޮނުވި ސިޓީގެ ޖަވާބުވެސް އަދި ނުލިބޭ. އަޅުގަނޑުމެން މިވަގުތު މިތިބީ ވަރަށް ހާލުގައި." ލަންކާގައި ޕައިލެޓް ކޯސް ފުރިހަމަ ކުރަމުން އަންނަ ދަރިވަރަކު ހުރިހާ ދަރިވަރުންގެ ފަރާތުން "ވަން"އަށް މައުލޫމާތު ދެމުން ބުންޏެވެ.\nލަންކާގައި ސަރުކާރުގެ ހަރަދުގައި ޕައިލެޓު ކޯސް ފުރިހަމަ ކުރަމުން އަންނަ ބައެއް ދަރިވަރުން --- ފޮޓޯ: އެފްއައިޓީއެސް އެއާ/އެފްބީ\nނަން ހާމަނުކުރުމަށް ޝަރުތުކޮށް "ވަން"އަށް މައުލޫމާތު ދެމުން އެ ދަރިވަރު ބުނީ، ސަރުކާރުގެ ލޯނުގައި މިވަގުތު ލަންކާގައި ޕައިލެޓުކަން ކިޔަވާ ކުދިންގެ ތެރޭގައި އައްޑޫގައި ހުންނަ ފްލައިން ސްކޫލުގައި ކޯސް ފެށި ދަރިވަރުންވެސް ހިމެނޭ ކަމަށެވެ. އެއީ ހަޔާ އެޑިއުކޭޝަނުން މަތީ ތައުލީމަށް ދޫކުރާ ލޯނުގެ ދަށުން އެ ކޯސް ފުރިހަމަކުރުމަށް އެންމެ ފުރަތަމަ ހުއްދަ ދިން މަރުކަޒަކީވެސް އައްޑޫ ފްލައިން ސްކޫލަށް ވުމާއެކުގައެވެ. ނަމަވެސް އައްޑޫ ފްލައިން ސްކޫލުގައި ކިޔަވަމުން އަންނަ ދަރިވަރުންނަށް ބޭރުގެ އެހެން ގައުމަކުން ކޯހުގެ ބާކީ ބައި ފުރިހަމަ ކުރުމުގެ ހުއްދަ ސަރުކާރުން މިދިޔަ އަހަރު ދިނުމުން އެތަނުގައި ކިޔަވަމުންދިޔަ ބައެއް ދަރިވަރުން ސްރީލަންކާގެ ފްލައިން ސްކޫލުތަކަށް ބަދަލުވި ކަމަށް އޭނާ ބުންޏެވެ.\nދަރިވަރު ބުނި ގޮތުގައި ސަރުކާރުން ލޯނު ހަމަޖައްސައިދީފައިވަނީ 18 މަހުގެ ޕައިލެޓް ކޯހަކަށެވެ. އައްޑޫ ފްލައިން ސްކޫލުގައި ތަމްރީން ހަދަމުން ދިޔަ ދަރިވަރުންގެ ތެރެއިން ބައެއް ދަރިވަރުން ލަންކާއަށް ބަދަލުވީ، އައްޑޫ ސިޓީ ގަމުގައި ހިންގާ ފްލައިން ސްކޫލުގެ މެނޭޖުމެންޓުން ކަންތައް ކުރަމުން އަންނަ ގޮތުން ކޯސް ދިގުލައިގެން ދިއުމުގެ އިތުރުންނާއި އައްޑޫގައި ދިރިއުޅުމުގެ ހަރަދުތައް، ސަރުކާރުން ދީފައިވާ ފައިސާއާ ނުބައްދަލުވުމުން ކަމުގައި އޭނާ ބުންޏެވެ. އެގޮތުން 2017 އަދި 2018 ވަނަ އަހަރު ކުރީ ސަރުކާރުން ކޯހުގެ ކިޔެވުމަށް ދޫކޮށްފައިވާ ލޯނުގެ ސްޓައިޕެންޑުގެ (ހުރުމާއި ކެއުމުގެ ހަރަދު) ގެ ގޮތުގައި ދޫކޮށްފައިވަނީ ކޮންމެ މަހަކު 4500ރ ކަމަށް އެ ދަރިވަރު ބުންޏެވެ. ނަމަވެސް 2018 ވަނަ އަހަރު ލޯނު ލިބުނު ދަރިވަރުންނަށް ސްޓައިޕެންޑުގެ ހަރަދުތައް ކުރުމަށް 6000ރ ސަރުކާރުން ހަމަޖައްސައިދިން ނަމަވެސް ކުރީގެ ދަރިވަރުންނަށް ސްޓައިޕެންޑު އިތުރުކޮށްދީފައި ނުވާ ކަމަށްވެސް ދަރިވަރު ބުންޏެވެ.\n"ކޯސް ފީގެ ބޭރުން ހުރުމާ ކެއުމުގެ ހަރަދަށް މި އިންނަނީ 4500ރ ދީފައި. ނަމަވެސް ރެންޓަށް އެކަނިވެސް އެބަ އަރާ 4000ރ ވަރު. އަދި ކެއުމާއި ޒަރޫރީ އެހެން ކަންކަން ފުރިހަމަކުރުމަށް އިތުރު ހަރަދުތައްވެސް އެބަދޭ. އެހެންކަމުން ސަރުކާރުން އަޅުގަނޑުމެންނަށް ދީފައި މިވާ ސްޓައިޕެންޑަކީ ދެކޮޅު ޖެހޭ ސްޓައިޕެންޑެއް ނޫން. ސްޓައިޕެންޑުން ދެކޮޅު ނުޖެއްސޭތީ އަޅުގަނޑުމެންނަށް މަޖުބޫރުވީ ކޯސް ފީއަށް ކަނޑައަޅާފައިވާ ފައިސާއިން ބައެއް ހަރަދުތައް ކުރަން. އަމިއްލަ ޖީބުންވެސް ވަރަށް ހަރަދު ކުރެވިއްޖެ" ދަރިވަރު ބުންޏެވެ.\nއަށާރަ މަސް ދުވަހުގެ ކޯހަކަށް ސަރުކާރުން ފައިސާ ހަމަޖައްސައިދިން ނަމަވެސް ޕައިލެޓު ކޯސް ފުރިހަމަ ކުރުމަށް އެވްރެޖު ގޮތެއްގައި އެއަށް ވުރެ ގިނަ ދުވަސް ނަގާ ކަމަށް އެ ދަރިވަރުން ފާހަގަ ކުރިއެވެ. ސަރުކާރުން ކޯހަށް ފައިސާ ހަމަޖައްސައިދީފައިވަނީ 18 މަސް ދުވަހުން ކޯސް ނިމޭނެ ކަމަށް ބަލައި އެ މުއްދަތަށް ކަމަށްވާއިރު، އެމުއްދަތު ހަމަވެ، ކޯސް ދިގުލައިގެންދާ މުއްދަތުގައި ހަރަދުތައް ކުރަން ޖެހެނީ އަމިއްލަ ޖީބުން ކަމުގައި އެކުދިން ބުންޏެވެ. ކޮވިޑްގެ ހާލަތާއި ގުޅިގެން އެނބުރި ރާއްޖެ އައުމަށް ފަހު ލަންކާއަށް ދިއުމަށްވެސް އަތުން ބޮޑު ހަރަދެއް ކުރަން ޖެހުނު ކަމަށް ހުރިހާ ދަރުވަރުންގެ ފަރާތުން ވާހަކަ ދެއްކި ދަރިވަރު ބުންޏެވެ. އެގޮތުން ޓިކެޓުގެ ހަރަދާއި ކަރަންޓީން ވުމާއި، ޕީސީއާރް ޓެސްޓު ހެދުމުގެ ކަންކަމަށް ގާތްގަނޑަކަށް 28،000ރ އެ ދަރިވަރުންގެ ޖީބުން ހަރަދުވެފައިވާ ކަމަށް ބުންޏެވެ.\nލަންކާގައި ސަރުކާރުގެ ހަރަދުގައި ޕައިލެޓުކަން ކިޔަވާ ދަރިވަރުންގެ ކޯސްތައް ފުރިހަމަ ކުރުމަށް ބާކީ އަދި އަހަރެއްހާ ދުވަސް އޮތް އިރު، އެ ދަރިވަރުން މިހާރު އެތިބީ ކޯސްފީ ދެއްކޭނެ ފަދައެއް ނެތި، ކޯސް ދޫކޮށްލައި އެނބުރި ރާއްޖެ އައުމަށް ތައްޔާރަށެވެ.\n"އަޅުގަނޑުމެންގެ ގިނަ ދަރިވަރުންގެ ހާލަކީ މިއީ. 90 އިންސައްތައަށް ވުރެ ގިނަ ދަރިވަރުން މިހާރު މިތިބީ ކޯސް ހުއްޓާލާފައި އެނބުރި ރާއްޖެ ދާން ޖެހިދާނެ ފަދަ ހާލަތެއްގައި. އަމިއްލަ ޖީބުން ހަރަދުކޮށްގެން އަޅުގަނޑުމެންނަށް މި ކޯސް ކުރިއަށް ގެންދެވޭކަށް ނެތް." ދަރިވަރު ބުންޏެވެ.\nލަންކާގައި ޕައިލެޓް ތަމްރީން ހަދާ ދަރިވަރުން މާލީ ދަތިކަމެއްގައި ތިބިއިރު، ގަމުގައި ހުންނަ ފްލައިން ސްކޫލްގައި ކިޔަވަމުން އަންނަ ދަރިވަރުންވެސް އަންނަނީ ކޯސް ދިގުލައިގެން ދިއުމުގެ ސަބަބުން އަމިއްލަ ޖީބުން ބޮޑު ހަރަދެއް ކުރަން ޖެހޭތީ އެކަމާ ކަންބޮޑުވުން ފާޅު ކުރަމުންނެވެ. އެ ދަރިވަރުންގެ ކަންބޮޑުވުންތަކަށް އެދެވޭ ހައްލެއް ގެނެސްދޭނެ ކަމަށް ހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަން ވަނީ ވިދާޅުވެފައެވެ. ނަމަވެސް އެ މިނިސްޓްރީން ވެސް އަދި ސަރުކާރުގެ ކަމާބެހޭ އެހެން އިދާރާއަކުންވެސް ލަންކާގައި ޕައިލެޓު ތަމްރީން ފުރިހަމަ ކުރަމުން އަންނަ ދަރިވަރުންގެ ކަންބޮޑުވުންތަކަށް މިއަދާ ހަމައަށްވެސް ވަކި އެއްޗެއް އާންމުކޮށްފައެއް ނުވެއެވެ.\nސަރުކާރުގެ ލޯނުގައި ލަންކާގައި ޕައިލެޓްކަން ކިޔަވާ ދަރިވަރުންގެ ކަންބޮޑުންތަކަށް ރަސްމީ އެއްވެސް އިދާރާއަކުން ރިއާޔަތްކޮށްފައި ނުވާތީ އެކަމުގެ މައުލޫމާތު ހޯދުމަށް "ވަން"އިން ހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަން ގެ ބަހެއް ހޯދުމަށް މެސެޖު ކުރުމުން ވިދާޅުވީ ޕައިލެޓުކަން ކިޔަވާ ވަކި ވަކި ކުދީންގެ ސިޓީ ލިބިވަޑައިގެންނެވި ކަމަށާއި އެ ކުދީންނަށް ޖަވާބު ދެއްވާފައި ވާނެ ކަމަށެވެ. އެ ހުރިހާ ކުދީންގެ ފަރާތުން ގުޅިގެން ފޮނުވި ސިޓީއެއް މި ފަހަކުން ލިބިވަޑައިގެންފައި ނުވާ ކަމަށް ވެސް މިނިސްޓަރު ވިދާޅުވި އެވެ. އެ ކުދީންނަށް މިނިސްޓްރީން ދެއްވި ޖަވާބުގެ ތަފްސީލެއް މިނިސްޓަރުގެ ޖަވާބުގައެއްވެސް ނުދެއްވަ އެވެ.\nސަރުކާރުގެ ލޯނުގައި ލަންކާގައި ޕައިލެޓްކަން ކިޔަވާ ދަރިވަރުންނަށް ބޮޑު މާލީ ދަތިކަމެއް ކުރިމަތިވެފައިވާއިރު އެ ދަރިވަރުން އެތިބީ މާދަމާވެސް ކޯސް ދޫކޮށް ރާއްޖެ އަންނަން ޖެހިދާނެ ފަދަ ހާލަތެއްގައެވެ. އެ ދަރިވަރުންގެ އެދުމަކީ އެދަރިވަރުންގެ ކަންބޮޑުވުންތަކަށް ސަރުކާރުން އަވަސް ހައްލެއް ހޯދައިދީ އެ ދަރިވަރުންގެ ކޯހުގެ ބާކީ އޮތް މުއްދަތު ފުރިހަމަ ކުރުމަށް މާލީ އެހީތެރިކަން ފޯރުކޮށްދިނުމެވެ.\nގުޅޭ ޓެގު ސްރީލަންކާ މިނިސްޓްރީ އޮފް ހަޔާރ އެޑިއުކޭޝަން މިނިސްޓްރީ އޮފް ޓްރާސްޕޯޓް އެންޑް ސިވިލްއޭވިއޭޝަން ސަރުކާރު ތައުލީމީ ދާއިރާ ކޮވިޑް 19 އާމްދަނީ


Raees Aa Majilis Raees Nasheed Nizaam'aa Gulhey Mashvaraathakeh Kuravvaifi - Vaguthu\n2 މަސް ކުރިން ( އޮކްޓޯބަރ 24, 2021 )\nދެ ރައީސުން ބޭއްވި ބައްދަލުވުމުގެ ތެރެއިން\nރައީސް އިބްރާހިމް މުހައްމަދު ސޯލިހު، ރައްޔިތުންގެ މަޖިލީހުގެ ރައީސް މުހައްމަދު ނަޝީދާ މިއަދު ބައްދަލުކުރައްވައިފިއެވެ.\nރައީސް އޮފީހުން ވިދާޅުވީ މިއަދު މެންދުރު ކުރީގައި ބޭއްވެވި އެ ބައްދަލުކުރެއްވުމުގައި ދެ ރައީސުން ވަނީ ރާއްޖޭގެ އިގްތިސާދީ ދާއިރާގެ ކަންކަމާ ބެހޭ ގޮތުންނާއި އަދި ތިމާވެއްޓަށް އަންނަ ބަދަލުތަކާއި، ތިމާވެށި ހިމާޔަތްކުރުމާ ގުޅޭގޮތުން ފުޅާ ދާއިރާއެއްގައި މަޝްވަރާކުރައްވާފައި ކަމަށެވެ.\nނަޝީދު ވަނީ ރާއްޖޭގެ ވެރިކަމުގެ ނިޒާމް ބަދަލުކުރުމާގުޅޭ ގޮތުން ވެސް ރައީސްއާ މަޝްވަރާ ކުރައްވާ ހިޔާލު ބަދަލުކުރައްވާފައި ކަމަށް ރައީސް އޮފީހުން ވިދާޅުވިއެވެ. ރާއްޖޭގައި އޮތުން އެންމެ އެކަށީގެންވަނީ ބަރުލަމާނީ ނިޒާމު ކަމަށް ނަޝީދު ގެންދަވަނީ ތަކުރާރުކޮށް ވިދާޅުވަމުންނެވެ.\nބަރުލަމާނީ ނިޒާމަކަށް ވެރިކަން ކުރުމުގެ ނިޒާމު ބަދަލު ކުރުމަށް ގޮވާލައި އެކުލަވާލާފައިވާ ޕެޓިޝަންގައި ބައި ލައްކަ އަށް ވުރެ ގިނަ މީހުން ވަނީ ސޮއިކޮށްފައެވެ. އެ ޕެޓިޝަންގައި ސޮއިކުރުމުގެ ކަންކަން ރާއްޖޭގެ އެކިކަންކޮޅުތަކުގައި ދަނީ ކުރިއަށެވެ.\nބަރުލަމާނީ ނިޒާމަކީ ނަޝީދު ރާއްޖެ ގެންނަން ބޭނުންފުޅުވާ ނިޒާމެކެވެ. ޕެޓިޝަންގެ ކަންކަން ވެސް ގެންދަވަނީ އެމަނިކުފާނުގެ އިރުޝާދުގެ ދަށުންނެވެ. ދެހާސްހަތްވަނަ އަހަރު ބޭއްވި ރައްޔިތުންގެ ފެންނަ ނުފެންނަ ވޯޓުގައި ވެސް އެމްޑީޕީއާއި ނަޝީދު ތާއީދު ކުރެއްވީ ބަރުލަމާނީއަށެވެ. ވޯޓުލީ މީހުންގެ 40 އިންސައްތަ ބަރުލަމާނީއަށް ލިބުނުއިރު، އެމްޑީޕީން އެ ނަތީޖާ ގަބޫލުކޮށްފައެއް ވެސް ނުވެއެވެ.\nމިހާރު އެމްޑީޕީގައި ވެސް ރިޔާސީ ނިޒާމަށް ތާއީދު ކުރާ މީހުން މަދެއް ނޫނެވެ. ރައީސް ސޯލިހު ވަކި ގޮތެއް ނުނިންމެވިޔަސް އެމަނިކުފާނުގެ ފެކްޝަންގެ ގިނަ މީހުން ދަނީ ރިޔާސީ ނިޒާމުގެ ދިފާއުގައި ވާހަކަ ދައްކަމުންނެވެ. އެ ބަހުސްތައް އެމްޑީޕީގެ ގައުމީ މަޖިލީހުގެ ބައްދަލުވުންތަކާއި މަޖިލީހުގެ ތެރޭގައި ހޫނުވެސްވެއެވެ.\nނިޒާމީ މައްސަލާގައި ރައީސް ސޯލިހާ ދެކޮޅަށް ފާޅުގައި ނިކުންނަވާނެ ކަމަށް ނަޝީދު ގެންދެވީ ވިދާޅުވަމުންނެވެ. ނަމަވެސް މޭ ހައެއްގެ ހަމަލާއަށް ފަހު އެމަނިކުފާނު ރާއްޖެ ވަޑައިގެންނުވުމާއެކު މަންޒަރު ވަނީ މުޅިން ބަދަލުވެފައެވެ. މީގެ ކުރިން ރައީސަށް ކިޔުއްވި ފާޑެއް މިހާރު ނުކިއުއްވައެވެ. އެހާ ބޮޑު ބަދަލެއް އައި ސަބަބެއް އެނގިފައެއް ނުވެއެވެ. ރާއްޖެ ވަޑައިގެން ބޭއްވި ފުރަތަމަ ނޫސްވެރިންގެ ބައްދަލުވުމުގައި ނަޝީދު ވިދާޅުވެފައިވާ ގޮތުން ނަމަ ރައީސް ސޯލިހް އެމަނިކުފާނާ ވާހަކަފުޅު ނުދައްކަވާނެ ކަމަށް ދެކިވަޑައިގެން ނުހުންނަވާ ކަމަށެވެ. ރައީސް ސޯލިހްއާ ވާހަކަފުޅު ނުދައްކަވަން ދުވަހަކު ވެސް "ހިތު އަޅައިގެން" ނުހުންނަވާ ކަމަށްވެސް އެމަނިކުފާނު ވަނީ ވިދާޅުވެފައެވެ.\nއޮކްޓޯބަރ 24, 2021 14:46\nރައްޔިތުންނަށާއި ގައުމައްދިމާވެފާވާ ކަންކަން ރަންގަޅުކުރުމައްވުރެ އަމިއްލައެދުން ކުރިޔައްނެރި މަސައަކަތްކުރާތަން މިފެންނަނީ\nއޮކްޓޯބަރ 24, 2021 20:00\nމިދެ އިބިލީސް ރައްޔިތުންނާށްޓަކައި ހެޔޮކަމެއް ކޮށްދިންތަ ދުވަހަކުވެސް. ގައުމު ވިއްކައިލައިގެންވެސް ވެެިކަމަށް ފާވެވުނީމަ މި ދެ ޝައިޠާނަށް ހެޔޮވާނެ.\nއޮކްޓޯބަރ 24, 2021 15:01\nމިއަންނަ އަހަރު ތި ނިޒާމު ބަދަލު ކުރާނެ. ރައްޔިތުން ފޫގަޅައިގެންތިބޭ ދުންކާލި އަރުވާލަން.\nއޮކްޓޯބަރ 24, 2021 15:33\nއަބޫ ނަގޫ ކިނބޫ ވެސް މޮޔަކޮއްލާނެ....\nއޮކްޓޯބަރ 24, 2021 16:24\nލާދީނީ ނަޝީދުގެ ފަރާތުން ވާ ފައިދާއެއް ކޮބާ؟ ދައުލަތުގެ ހުރިހާ ބާރެއް ލިބުމުން މިފެންނަނީ ރައްޔިތުން ދޫކޮށް އަމިއްލަ އެޖެންޑާ ގައި އުޅޭތަން. އަސްލު ކުލަވަރު މި ފެންނަނީ\nއޮކްޓޯބަރ 24, 2021 17:05\nމައިގަނޑު މަޝްވަރާއަކަށްވާނީ ސުޕްރީމް ކޯޓްގައި ހުކުމާއި ހަމައަށް ގޮސްފައިވާ ރ. ޔާމީނުގެ މައްސަލައަށް ނުފޫޒުފޯރުވޭނެ ގޮތްތަށް ބަލައި އެދާއިރާއިން މަސައްކަތްކުރުންކަމަށް ބެލެވެނީ.\nއޮކްޓޯބަރ 24, 2021 17:10\nދެ ރައީސުން ވެސް 2023 ގަ ތޮޅިއަށް ދުއްވާލާނަން. ޢިންޝާﷲ.\nއޮކްޓޯބަރ 24, 2021 18:10\nނަސީދު: އަންނަ އަހަރު ނިޒާމު ބަދަލުކުރަން ރައްޔިތުންނަަށް ހުޅުވާލާ ވޯޓެކޭ ކިޔާފަ އެއްޗެއް ބާއްވަން ވާނެ. އޭގެން ކޮންމެގޮތެއް ހަދާފަވެސް އަހަރެން ބޭނުންވާގޮތަށް ނިމެންވާނީ. އެނގިއްޖެ؟!\nސޯލިހު: އާދެ ލައްބަ ސާހިބާ.\nއޮކްޓޯބަރ 24, 2021 19:36\nކަލޭމެން ދެމީހުން ފަޅައިގެން ކާން ދިވެހިރާއްޖެ މިއީ ކަލޭމެންގެ އެކަނި އެއްޗެއްތަ\nއޮކްޓޯބަރ 24, 2021 19:37\nކަލޭމެން ދެމީހުން ފަޅައިގެން ކާން ދިވެހިރާއްޖެ މިއީ ކަލޭމެންގެ އެކަނި އެއްޗެއްތަ.\nހޮހޯ އުތުރު ތިލަފަޅުގެ އެއްބަސްވުން ހޯދައިގެން ބްލެކްމެއިލް ކުރަނީތާދޯ ތިޔަ....\nއަހަރެމެންނަށް އިނގޭ ތިޔަވާއެއްޗެއް....\nއުތުރު ތިލަފަޅުގެ އެއްބަސްވުމުގައި އޮތީ ގައުމު ވިއްކާލާފަ.\nދެން އެކަން ނަޝީދުއަށް އެނގިގެން ސޯލިހްއަށް މަޖުބޫރުކުވަނީ ވެރިކަމުގެ ނިޒާމް އާބެހޭ މަޝްވަރާތައް ކުރަން...\nކުދިންނޭ ވެރިކަމައިގެން ދެ މީހަކު ހަލާކުވޭއެބަ....\nއޮކްޓޯބަރ 24, 2021 20:32\nމި ދަނޑިވަޅުގައި ރިޔާސީނިޒާމު ފުރޮޅާލައި ގައުމު ބަރުލަމާނީއަށް ބަދަލުކޮއްފިއްޔާ މިތަނުގެ ވެރިކަމާއި ސަރުކާރު ދެން ގެންގުޅޭނީ އިންޑިޔާއިންނެވެ. އޭރުން ނުރަސްމީކޮއް ރާއްޖޭގައި ހިނގާނީ އިންޑިޔާގެ ވެރިކަމެއް. ދިވެހިން ބޭނުންވަނީ އެގޮތެއް ނޫނަސް އެކަން ކުރުމައް ނިންމައިގެން އިންޑިޔާގެ އެހީއާއިއެކު އެއުޅެނީ އެކަން ކުރަންކަން އެބަ ދޭހަވޭ.\nއޮކްޓޯބަރ 24, 2021 22:20\nމިގައުމުގަ ވޯޓުލުން ނިމުމަކައް އަންނަނީ


India Sifainge Aniyaaverikan Mi Photo In - Vaguthu\nއިންޑިއާ ސިފައިން ގެންދަނީ މުސްލިމުންގެ އަޣުލަބިއްޔަތު އޮންނަ ކަޝްމީރުގައި މުސްލިމުންނާއި ދެކޮޅަށް އެތައް ޖަރީމާއެއް ހިންގަމުންނެވެ. މަތީގައި އެވާ ފޮޓޯ އިން ފެންނަނީ އެފަދަ އެންމެ މަންޒަރެކެވެ. މަރުވެފައިވާ 65 އަހަރުގެ ކާފަގެ ހަށިގަނޑު މަތީގައި އެއިނީ ތިން އަހަރުގެ ކުއްޖެކެވެ.\nބަޝީރު އަހްމަދު ޚާން ނަމަކަށް ކިޔާ މީހާ މަރާލާފައި ވަނީ އިންޑިއާ ސިފައިން ބަޑިން ދިން ހަމަލާއެއްގައެވެ. ބަޝީރު މަރުވެގެން ވެއްޓުނުއިރު ކައިރީގައި ކާފަ ދަރިފުޅު ވެސް ހުއްޓެވެ. ކާފަ ދަރިފުޅު އެއިނީ ދެން ހަދާނެ ގޮތެއް ނޭންގިގެން ކާފަގެ ހަށިގަނޑު މަތީ އިށީންދެގެންނެވެ.\n"އަހަރެންގެ ބޭބެއަކީ ހަނގުރާމަވެރިއެއް ނޫން. އޭނާ އަތުގައި ހަތިޔާރެއް ނުހުންނާނެ. ދެން ކީއްވެ އޭނާ މަރާލަންވީ." ބަޝީރުގެ ކޮއްކޮ ނާޒިރު އަހްމަދު ސުވާލު ކުރިއެވެ.\nނަމަވެސް އިންޑިއާ ސިފައިން ދައްކާ ވާހަކަ ތަފާތެވެ. އިންޑިއާ ސިފައިން ބުނާ ގޮތުގައި ބަޝީރާއި އަދި އެތަނުގައި ތިބި އެހެން މީހުންނަށް ސިފައިން ހަމަލާ ދިނީ އެމީހުން ހަތިޔާރާއި އެކު ސިފައިންނާއި ކުރިމަތިލާ ސިފައިންނަށް އަމާޒުކޮށް ބަޑި ޖަހަން ފެށުމުންނެވެ.\nބައެއް ފަރާތްތަކުން ތުހުމަތު ކުރާ ގޮތުގައި ބަޝީރު މަރާލާފައި ވަނީ ކާފަދަރިފުޅާއި އެކު ކާރުގައި ދުއްވާފައި ދަނިކޮށް ކާރު ހުއްޓުވުމަށްފަހު، ކާރުން އޭނާ ބާލައި ބަޑި ޖަހައިގެންނެވެ. ހަތިޔާރެއް ނެތް މީހަކު އެފަދަ ގޮތަކަށް މަރާލުމަކީ ލާއިންސާނިއްޔަތު ކަމުގެ އިންތިހާއެވެ. އަދި ބައިނަލްއަޤުވާމީ ޤާނޫނުތައް ބުނާ ގޮތުން ހަނގުރާމައިގެ ބޮޑު ޖަރީމާއެކެވެ.\n"ބަޝީރު މަރާލުމަށް ފަހު، ކާފަ ދަރިފުޅު ނަގައި ބަޝީރުގެ ހަށިގަނޑު މަތީގައި ބައިންދާފައި ސިފައިން އެސަރަހައްދުން ދިޔަ ކަމަށް މަންޒަރުދުއް ބައެއް މީހުން ބުނެ." އިންޑިއާގެ ނޫހެއްގައި ބުނެފައި ވެއެވެ.\nބަޝީރުގެ މަރާއި ގުޅިގެން ކަޝްމީރުގެ ހާލަތު ވަނީ އަނެއްކާވެސް ގޯސްވެފައެވެ. އިއްޔެ ކަޝްމީރުގެ އެތައް ހާސް ބަޔަކު ނިކުމެ، ވަނީ އިންޑިއާ ސިފައިންގެ އަނިޔާވެރިކަމާއި ދެކޮޅަށް އަޑުއުފުލާފައެވެ.\nއިންޑިއާގައި ފުލުހަކު މީހަކަށް އަނިޔާ ކުރާ ވީޑިއޯއެއް އާއްމުވެެއްޖެ\nކޮވިޑް-19: އިންޑިއާއިން ފައްސިވީ މީހުންގެ އަދަދު ދެ މިލިއަނަށް އަރައިފި\nޖުލައި 2, 2020 11:53\nއިންޑިޔާއަކީ މުޅިދުނިޔެއިން ނަމްބަރ1 ޑިމޮގްރަސީ މި ގައުމުގެ ފިރިން މިނިސްޓްރ ވިދާޅުވި އެހެއްވީމަ ކިހިނެއް ތިމަން ގަބޫލްކުރާނީ\nޖުލައި 2, 2020 13:01\nހާދަ އަނިޔާވެރި އަމަލެއް.\nޖުލައި 2, 2020 13:18\nއިންޑިޔާގައި ތިބި އަޅުގަނޑުމެންގެ ލޮބުވެތި މުސްލިމް އަޚުންނާއި އުޚުތުންނަށް ކެތްތެރިކަން ދެއްވާށި. .... އަދި އަނިޔާވެރިންނަށް ދެދުނިޔޭގައި ގަދަ ފަދަ ޢަޛާބު ދެއްވާށި.... އަދި ޝަހީދު ކޮށްލެވެމުންދާ ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްއެއްމެހާ މުސްލިމުންނަށް ސުވަރުގޭގެ ދާއިމީ ނިޢުމަތް ލައްވާށި ....\nޖުލައި 2, 2020 14:41\nއާމީން..ރަސޫލުﷲ ޞައްލަﷲ ޢަލައިހި ވަސައްލަމް ހެކިކޮށް ދުއާ ކުރަން..އެފަދަ ވޭން ހުރި ހިތި މަރެއް އަދުއްވުންގެ މައްޗަށް ލައްވާށި\nޖުލައި 2, 2020 13:22\nއިންޑިޔާގައި އަނިޔާ ލިބެމުންދާ މުސްލިމު އަޚުންނާއި އުޚުތުންނަށް ކެތްތެރިކަން ދެއްވާންދޭވެ.... އަދި އަނިޔާވެރިންނަށް ދެދުނިޔޭގައި ގަދަ ފަދަ ޢަޛާބު ދެއްވާންދެއެވެ....\nއަދި ޝަހީދު ކޮށްލެވެމުންދާ އެއްމެން ނަށް ސުވަރުގޭގެ ދާއިމީ ނިޢުމަތް ލައްވާށިއެވެ\nޢެއީ ހަމަ ނުބާ ނުލަފާ\nޖުލައި 2, 2020 13:29\nޢެއީ ހަމަ ނުބާ ނުލަފާ އަނިޔާވެެރި ހުދުމުހުތާރު ފާދިރީ ލާއިންސާނީ ވެރިއެއް..\nޢެފަދަ ވެރިން ނިކަމެތި ކުރައްވާށި .. އާމީން\nޢަދި އެފަދަ ނުބާވެރިންގެ ކިނބާން އެމެހާ މުސްލިމު އަހުނާ އުހުތުން ސަލާމާތް ކުރައްވާށި . ޢާމީން\nޢަދި އެންމެހާ އަނިޔާވެރި ނޫން އިންސާނުން އެފަދަ ވެރިން ކިބާން ސަލާމަތް ކުރައްވާށި އާމީން..\nޢެފަދަ ލާއިންސާނީ އަމަލްތައް ހިނގާ އަދި ހާއްސަކޮއް މުސްލިމުންނައް އެފަދަ އަމަލްތައް ހިނގާ މިއަދު ދުނިޔޭގާ އެއްމެ އިސްކޮއް އުޅޭ ތިންގައުމަކީ އިސްރާއީލް ޗައިނާއާ އިންޑިޔާ.. ދެން އުޅޭނީ އެމެރިކާ..\nޢެފަދަ ނުބާ އަނިޔާވެރި ވެރިންގެ އަރާބާރު ނެތިކުރައްވާ އެމީހުން ނިކަމެތި ކުރައްވާށި .. އާމީން ..\nޢަދި އެނުބާވެރިންގެ އަނިޔާއިން އެއްމެހާމުސްލިމުންނާއި ސަލާމަތް ކުރައްވާށި .. އާމީން\nއަދި އަނިޔާ ލިބެމުންދާ އެއްމެހާ ރައްޔެތުންނާއި އެއްމެހާ އިންސާނުން ސަލާމަތްކުރައްވާށި .. އާމީން..\nޖުލައި 2, 2020 14:18\nތިޔަފޮޓޯއައްވެސް ދިވެހިސަރުކާރުންދޭނީ 100% މާކުސް\nޖުލައި 3, 2020 02:47\nމمسلمންނަށް ނިހާޔަތަށް رحم ކުރާ قومއެއް އިންޑިޔާއަކީ.\nޖުލައި 2, 2020 14:38\nއަބްދުﷲ ޝާހިދު ހުންނާނެ ގެރިމޯދީގެ ދިފާއުގަ. މުސްލިމުންގެ އަދުއްވުން\nޖުލައި 2, 2020 15:18\nސުވަރުގޭގެ މަތިވެރި ނިއުމަތް އޭނާއަށް މިންވަރުކުރައްވާށި.\nޖުލައި 2, 2020 19:47\nތިއީ ފައްކާ ޑިމޮކުރަސީއެއް\nޖުލައި 3, 2020 02:09\nގެރި މޯދީ ކަލޭވެސް މަރުވާނެ ކޮންމެވެސް ދުވަހަކުން... ޔާ ﷲ މި ނުލާފާ ލާއިންސާނިއްޔަތު ޢަމަލްތައް ހިންގާ މީހުންތައް ނެތި ކުރަންވާންދޭ.....


ރާއްޖޭއާ އިންޑިއާގެ ގުޅުން\nއިންޑިއާ އާ އޮންނަ ގުޅުމަކީ ރައީސް ޔާމީން ނޫން އެހެން ހުރިހާ ވެރިންގެ ދައުރުގައި ވެސް އޮތް ގުޅުމެެއް\nމި ސަރުކާރުން އިންޑިއާއާ ގާތަސް އެހެން ހުރިހާ ގައުމަކާ ގާތް ގުޅުން އޮވޭ\nރައީސް ޔާމިން ސަރުކާރުގައި އިންޑިއާއާ ގުޅުން ނެތީ ޗައިނާގެ ބާރުގެ ސަބަބުން\n25 ފެބްރުއަރީ 2021 | ބުރާސްފަތި 01:22\nރައްޔިތުންގެ މަޖިލީހުގެ އައްޑޫ މީދޫ ދާއިރާގެ މެމްބަރ، ރޮޒައިނާ އާދަމް\nރާއްޖޭގެ ހާރިޖީ މިނިވަންކަން ވަކި ގައުމެއްގެ އަތް ދަށުވެ އެ މިނިވަންކަން ގެއްލުނީ މި ސަރުކާރުގައި ނޫން ކަމަށާއި، މިނިވަންކަން ގެއްލުނީ ރައީސް ޔާމީންގެ ސަރުކާރުގައި ކަމަށް ރައްޔިތުން މަޖިލީހުގެ އައްޑޫ މީދޫ ދާއިރާގެ މެމްބަރ ރޮޒައިނާ އާދަމް ވިދާޅުވެއްޖެއެވެ.\nމި އަހަރުގެ ރައްޔިތުންގެ މަޖިލީހުގެ ޖަލްސާތައް ފެއްޓެވުމަށް ރައީސް ސޯލިހު އިއްވެވި ރިޔާސީ ބަޔާނަށް ބުދަ ދުވަހު އިދިކޮޅުން ޖަވާބުދީފައިވާއިރު، މި ހާލަތުގައި އިންޑިއާއިން ވަމުންދާ އެހީތައް ވެސް ސިފަކޮށްފައިވަނީ ދަންތުރައިގެ ގޮތުގައެވެ. އެކަމާ ގުޅިގެން ރާއްޖެޓީވީގެ ފަލަސުރުހީ ޕްރޮގްރާމުގައި ވާހަކަދައްކަވަމުން ރޮޒައިނާ ވިދާޅުވީ އިންޑިއާއިން ރާއްޖެ އަޅުވެތިކުރަން އުޅޭ ކަމަށް ބުނެ އަދި އިންޑިއާ އާ އޮންނަ ގުޅުމެއްގެ ސަބަބުން ރާއްޖެއާ އެހެން ގައުމުތަކާ އޮންނަ ގުޅުމަށް އަސަރުކުރާ ކަމަށް ބުނެ ދައްކަނީ ދޮގު ވާހަކަތަކެއް ކަމަށެވެ. އަދި އެފަދަ ކަންކަން ހިނގާފައި ވަނީ ރައީސް ޔާމީންގެ ސަރުކާރުގައި ކަމަށާއި އެކަން ހެއްކާއެކު ސާބިތުވާނެ ކަމަށް ވެސް އެކަމަނާ ވިދާޅުވިއެވެ.\nރޮޒައިނާ ވިދާޅުވީ މި ސަރުކާރާ އިންޑިއާ ދެމެދު އޮންނަ ގުޅުމަށް ފާޑު ކިޔައި އިދިކޮޅުން ވާހަކަދައްކާއިރު، މި ސަރުކާރުން ގެންގުޅެނީ ނެއިބާ ހުޑް ފަސްޓް ގެ ސިޔާސަތެއް ކަމަށެވެ. އެއީ ގައުމަށް ކަމެއް ދިމާވާ ވަގުތެއްގައި އެންމެ އަވަހަށް އެންމެ ގާތުން އެހީވެވެން އޮންނާނީ އެންމެ ކައިރި ގައުމަކަށްވާތީ އެ އުސޫލު އެހެން ގެންގުޅުން މުހިންމު ކަމަށް އޭނާ ވިދާޅުވިއެވެ.\nމިސާލަކަށް ރައީސް ޔާމިންގެ ވެރިކަމުގައި ވެސް ވޯޓާ ކްރައިސިސް އައި އިރު، އިންޑިއާއިން އެންމެ އަވަހަށް އަޅުގަނޑުމެންނަށް ފެން ފޯރުކޮށްދިނީ. މިއީ އަޅުގަނޑުމެންނަށް ދޮގު ކުރެވޭނެ ހަގީގަތެއް ނޫން. އެހާ ކައިރީގަ އޮންނަ ގައުމުން ވެދޭ އެހީތެރިކަމެއް ދުރު ގައުމަކަށް އެ ބޭނުންވާ ވަގުތުގައެއް އައިސް ނުދެވޭނެކަން ގާބުލުކުރަން ޖެހޭ.\nރޮޒައިނާ ވިދާޅުވީ އެ ގާތް ގުޅުމަކީ ވަކި ރައީސް ސޯލިހުގެ ސަރުކާރުގައި އެކަނި އޮތް ގުޅުމެއް ނޫން ކަމަށާއި ރައީސް މައުމޫންގެ ސަރުކާރުން ފެށިގެން ބެލިޔަސް ހުރިހާ ސަރުކާރެއްގައި ވެސް އެ ގުޅުން އޮތް ކަމަށް ވިދާޅުވިއެވެ. އަދި އިންޑިއާ ދުރުކޮށްލީ ހަމައެކަނި ރައީސް ޔާމީންގެ ވެރިކަމުގައި ކަމަށް ވެސް ވިދާޅުވިއެވެ.\nރޮޒައިނާ ވިދާޅުވީ އިންޑިއާ އާއި ޑިފެންސް މިނިސްޓްރީއާ ދެމެދު ވެވުނު އެއްބަސްވުމުގެ ވާހަކަ ހަރުކޮށް އިދިކޮޅުން ދައްކާއިރު އެ އެއްބަސްވުމަކީ ވެސް ހުރިހާ ސަރުކާރެއްގައި މަޝްވަރާ ކުރަމުން އައިސް މި ސަރުކާރުގައި ސޮއިކުރި އެއްބަސްވުމެއް ކަމަށެވެ. އަދި އެކަން މަޑުޖެހުނީ ރައީސް ޔާމިންގެ ސަރުކާރުގައި ކަމަށް ވިދާޅުވެ އެއީ ރައީސް ޔާމީންއާ ޗައިނާ އާ އޮތް ގުޅުމުގެ ސަބަބުން ވީ ކަމެއް ކަމަށް ތުހުމަތުކުރެއްވިއެވެ.\nފަހަރެއްގަ ވެދާނެ ޗައިނާ އާ އެކީ އެ އޮތް ގުޅުމާ ޗައިނާގެ އެހީތެރިކަން އެގޮތް މިގޮތުން ބޭނުން ކުރަމުން އެތައް ބައިވަރު ލޯނުތަކެއް ނަގަމުން ދިޔަ އިރު އޭގެ ތެރޭގައި ދެން، އެތައް ފައިސާއެއް އެތައް ބައެއްގެ އަމިއްލަ ޖީބަށް ވެސް ދިޔަ ވާހަކަ އަޅުގަނޑުމެން އަޑު އެހިން. އެހެންވެ އެކަމުގެ ތެރޭގައި އަސްލު ޗައިނާގެ ރުހުން ނުލިބިގެން މި އެގްރިމަންޓުގައި ސޮއި ނުކުރެވި އޮތީ.\nރޮޒައިނާ ވިދާޅުވީ ރާއްޖެ އަކީ އެއްވެސް ގައުމެއްގެ ހުއްދައެއް ބޭނުންވާން ޖެހޭނެ ގައުމެއް ނޫން ކަމަށެވެ. އަދި ގައުމަށް ފައިދާވާ ކަމެއް ނަމަ އިތުރު ބައެއްގެ ހުއްދައަކާ ނުލައި އެކަމެއް ކުރުމުގެ ގާބިލްކަން ރާއްޖޭގައި އޮންނާނެ ކަމަށާއި، އެކަން އެހެން ވާން ޖެހޭނެ ކަމަށެވެ. އެގޮތުން މި ސަރުކާރުން ދައްކަނީ އެ މަންޒަރު ކަމަށާއި އިންޑިއާއާ ގާތް ގުޅުމެއް އޮންނަ އިރު ވެސް ޗައިނާ އަދި އެ ނޫން ގައުމުތަކާ އެކު ވާން ޖެހޭ އެއްބަސްވުންތައް ވެސް ވެ އެހީތައް ވެސް ލިބެމުންދާ ކަމަށް ވިދާޅުވިއެވެ.\nރޮޒައިނާ ވިދާޅުވީ ރައީސް ޔާމިންގެ ވެރިކަމުގައި ގެންގުޅުނީ ވަރަށް ނުކިއްސަރު ހާރިޖީ ސިޔާސަތެއް ކަމަށެވެ. ދުނިޔެ ބަވަނަވެ އެއްގައުމު އަނެއް ގައުމާ ގުޅިގެން މަސައްކަތް ކުރާ އިރު އެއް ގައުމު އަނެއް ގައުމުގެ ކަންކަމުގައި ހިޔާލާއި މަޝްވަރާ ދިނުމާއި، ހިޔާލުފާޅުކުރުމަކީ ކުރަން ޖެހޭ އަދި އޮތް ކަމެއް ކަމަށް ވިދާޅުވިއެވެ. އެކަމަކު ރައީސް ޔާމީންގެ ސަރުކާރުގައި ފެނުނީ އެއްޗެއް ބުނާ ކޮންމެ ބަޔަކާ ވަކިވެގަންނަ މަންޒަރު ކަމަށާއި، އެއްވެސް ބަޔަކާ ގުޅިގެން މަސައްކަތް ކުރުމުގެ ސިޔާސަތެއް ނުފެންނަ ކަމަށް ވިދާޅުވިއެވެ.\nއެގޮތުން ރައީސް ޔާމީންގެ ދައުރުގައި ރާއްޖެ ކޮމަންވެލްތުން ވަކިވެގަނެފައިވާ ކަން ފާހަގަކުރައްވައި ވިދާޅުވީ އެއީ ވެސް އެ ސަރުކާރުގައި އިންސާނީ ހައްގުތަކާ ދެކޮޅަށް ހިންގަމުން އައި ލާއިންސާނީ އަމަލުތަކަށް ފާޑުކިޔައި ބަސްބުނުމުން ކުރި ކަމެއް ކަމަށެވެ. ރޮޒައިނާ ވިދާޅުވީ މި ސަރުކާރުގެ ހާރިޖީ ސިޔާސަތުތަކާ މެދު އިދިކޮޅަށް ބަސް ބުނުމުގެ ހައްގު ނޯންނާނެ ކަމަށެވެ. މި ސަރުކާރުން ގެންގުޅޭ ހާރިޖީ ސިޔާސަތަކީ ރައީސް ޔާމިންގެ ދައުރާ އަޅާ ބަލާއިރު އެތައް ގޮތަކުން ރަނގަޅު ސިޔާސަތެއްކަން ފާހަގަކުރައްވައި ވިދާޅުވީ މި ސަރުކާރުން މަސައްކަތްކުރަނީ ހުރިހާ ގައުމުތަކާ ވެސް ގުޅިގެން ހުރިހާ ގައުމެއްގެ އެހީތެރިކަމާ ވެސް އެކީގައި ކަމަށެވެ.\nއިންޑިއާ ސަރުކާރު ރައީސް އިބްރާހިމް މުޙައްމަދު ސޯލިޙް ރޮޒޭނާ އާދަމް ރައީސް ޔާމީން


NASA Gai Palestine Engineer Eh: Handhah Dhiumah Vure Gaza Ah Dhiun Undhagoo - Vaguthu\nނާސާގެ އެންމެ މުހިއްމު އިންޖިނޭރު: ހަނދަށް ދިއުމަށްވުރެ ޣައްޒާއަށް ދިއުން އުނދަގޫ\nމިހާރު އެމެރިކާގެ ޖައްވީ އިދާރާ އިން ހިންގާ އެންމެ މުހިއްމު އެއްމަސައްކަތަކީ މާސްގައި ކުރިއަށް ގެންދާ ދިރާސާތަކުގެ މަސައްކަތެވެ. ދާދިފަހުން ނާސާ އިން ވަނީ މާސްގައި ބޮޑެތި ކާމިޔާބީތަކެއް ހޯދާފައެވެ. އޭގެތެރެއިން އެންމެ ބޮޑު އެއްކާމިޔާބަކީ މާސްގައި ކާމިޔާބުކަމާއިއެކު ހެލިކޮޕްޓަރެއް ދުއްވުމެވެ. މިއީ އެހެން ޕްލެނެޓެއްގައި ހެލިކޮޕްޓަރެއް ދުއްވި ފުރަތަމަ ފަހަރެވެ.\nނާސާ އިން މާސްގައި ދުއްވާނެ ހެލިކޮޕްޓަރު އުފެއްދުމުގައި އެންމެ އިސްކޮށް ހަރަކާތްތެރިވި އެކަކީ ފަލަސްތީންގެ އިންޖިނޭރެކެވެ. އެއީ ލޮއާ އެލްބަސޯނީ ނަމަކަށް ކިޔާ މީހެކެވެ.\nއެލްބަސޯނީ އުފަންވެ އަދި އުޅެ ބޮޑުވީ ވެސް ޣައްޒާގައެވެ. އޭނާ ޣައްޒާ އިން އެމެރިކާ އަށް ދަތުރު ކުރީ 2000 ވަނަ އަހަރުގެ އިންތިފާޟާ ފެށުމުގެ ދުވަސްކޮޅެއް ކުރިންނެވެ. އެލްސަބޯނީގެ އުމުރުން އޭރު 20 އަހަރެވެ. އޭނާ އެމެރިކާ އަށް ދިޔައީ ސްކޮލަޝިޕެއް ލިބިގެން ތައުލީމް ހާސިލް ކުރާށެވެ.\n"ކުޑައިރުއްސުރެ އަހަރެން ދެކެމުން އައި ހުވަފެނީ ކޮންމެވެސް ދުވަހަކުން އެއިރޯސްޕޭސް އިންޖިނޭރަކަށް ވުން. ނަމަވެސް ފަލަސްތީނުގައި ހުރެ އެއުއްމީދު ހާސިލް ކުރުން އެއީ ވަރަށް އުނދަގޫ ކަމަކަށް ވާނެކަން އަހަރެންނަށް އެނގޭ. ސަބަބަކީ ފަލަސްތީންގައި ޖައްވީ ޕްރޮގްރާމެއް ވެސް ނެތުމުން." އެލްބަސޯނީ ކިޔައިދިނެވެ.\nއެހެންކަމުން ސްކޮލަޝިޕަކަށް ކުރިމަތިލައިގެން އެ ސްކޮލަޝިޕް ކާމިޔާބުކޮށް އޭނާ އެމެރިކާ އަށް ދިޔައީއެވެ.\nމިއަދު އެލްބަސޯނީ ތައުލީމް ހާސިލްކޮށް ނިމި، ނާސާގެ ވަޒީފާގައި ހުރިއިރު ވެސް އެންމެ ހަނދާން ވަނީ ޣައްޒާ މަތިންނެވެ. ޣައްޒާ އިން އެމެރިކާއަށް ބަދަލުވި ފަހުން އަދި އެންމެ ފަހަރަކު ވެސް އޭނާއަށް އާއިލާގެ މެންބަރުންނާއި ބައްދަލުކުރަން ޣައްޒާއަކަށް ނުދެވެއެވެ.\n"އަހަރެން އެންމެ ބޭނުންވަނީ ޣައްޒާއަށް ދާން. ނަމަވެސް އެކަމުގެ ހުއްދަތައް ނުލިބިގެން އަދި ޣައްޒާއަށް ދެވޭ ގޮތެއް ނުވޭ. އަހަރެން ޣައްޒާއަށް ދިއުމަކީ މިޝަން އިމްޕޮސިބަލް އަށް މިވަނީ ވެފައި. އެކަމަކު އަހަރެން އުއްމީދު ކުރަނީ ކޮންމެވެސް އަދުވަހުން ޣައްޒާއަށް ދެވޭނެ ކަމަށް." އެލްބަސޯނީ ބުންޏެވެ.\nއެލްބަސޯނީ ވަނީ މާސްގައި ނާސާ އިން ކުރަމުން ގެންދާ މަސައްކަތްތަކާއި ގުޅޭ ގޮތުން ވެސް ވާހަކަ ދައްކާފައެވެ. އޭނާ ބުނީ މާސްގައި ކުރިއަށް ގެންދާ މަސައްކަތްތަކުން ކުރިއަށް އޮތްތަނުގައި ވެސް އާދަޔާއި ހިލާފު ގިނަ ކުރިއެރުންތަކާއި ގިނަ މައުލޫމާތުތައް ހޯދޭނެ ކަމުގެ ޔަގީންކަން އޭނާއަށް އެބައޮތެވެ.\nއޭޕްރީލް 24, 2021 13:12\nނަމަނަމަ ނުދާތި. ބޯ ތަބަކަކަށް ލާފަ ފޮނުވާނެ އެމެރިކާއަށް. ވަރަށް ނާތަހުޒީބު ބައެއް އެއި\nއޭޕްރީލް 24, 2021 14:02\nކޮއްކޯ އެލްބަސޮސް.....ޔަހޫދީން ކޮއްކޮ ވަގަށް ނަގާފާނެންނު


Beykaaru gothugai balimeehunan ziyaarai kurun huttaalaa - Dr Niyaf – Iru\nބޭކާރު ގޮތުގައި ބަލިމީހުންނަށް ޒިޔާރަތް ކުރުން ހުއްޓާލާ – ޑރ. ނިޔާފް\nހާއިޒް ޒަމީން· 1 ފެބުރުވަރީ 2020\nޑޮކްޓަރ ނިޔާފް މީގެ ކުޑަ އިރުކޮޅެއް ކުރިން ކުރެއްވި ޓްވީޓް ތަކެއްގައި ބަލިން ރައްކާތެރިވުމަށް ކުރެވިދާނެ ކަންކަން ފާހަގަ ކޮށް ވަނީ އެކަންކަމުން ދުރުހެލި ވުމަށް ގޮވާލާފައެވެ.\nބަލިން ސަލާމަތް ވުމަށް ކުރާ މަސައްކަތް ބަލި ޖެހުމުގެ ކުރިން ފަށަންވާނެ ކަމަށް އަދި އެފަދަ ސަގާފަތެއް އަށަގަންނަށް ޖެހޭ ކަމަށް ޑޮކްޓަރ ނިޔާފް ވިދާޅުވެއެވެ. ބަލި ޖެހުމަށް ފަހު، ދެން އެކަމުން ސަލާމަތް ވާން މަސައްކަތް ކުރާއިރު ބައެއް ފަހަރު އޮންނަނީ މާ ލަސްވެފައިކަން ފާހާގަ ކުރެއްވިއެވެ.\nމި ގޮތުން ގިނަ ގިނައިން ސާބޯނި ލައިގެން އަތް ދޮވުމުގެ މުހިންމު ކަން ފާހަގަ ކުރެއްވިއެވެ. ސައިބޯނި ލިބެން ނެތް ތަންތާގައި ސެނިޓައިޒާއިން އަތް ސާފު ކުރަން ޖެހެއެވެ. އަދި ކޮންމެ މީހަކާއި ނުވަތަ ކޮންމެ ކަމެއް ކޮށްފައި އަތް މިގޮތަށް ސާފުކޮށް ދޮވުމަކީ ބަލިން ސަލާމަތް ވުމަށް ކޮންމެ ހެން ވެސް މުހިންމު، ބޭނުންތެރި ކަމެއް ކަމަށް ޓްވީޓް ގައި ވިދާޅުވިއެވެ.\nބަލިވެއްޖެ ހިނދެއްގައި ގެއިން ބޭރަށް ނުގޮސް ގޭގައި ހުރުން މުހިންމެވެ. އަދި އަމިއްލަ ނަފްސަށް އަޅާލައި، ޑޮކްޓަރެއްގެ އެހީތެރިކަން ބޭނުން ވޭތޯ ޔަގީން ކޮށް ބަލާށެވެ. ބަލި ވުމަށް ފަހުވެސް ގިނަ ގިނައިން އަތް ދޮވެ، ސާފުތާހިރު ވުމުގެ އާދަ ހަރުލައްވާށެވެ. އެހެން މީހުންނަށް ބަލި ނުފެތުރޭނޭހެން، މީހުންނާއި ދުރުހެލިވުމަކީ ރަނގަޅުކަމެކެވެ. އެހެން މީހުންނަށް ފޯނުން ވެސް، ބަލިމީހާގެ ހާލު ބެލެވޭނެއެވެ. ބަލިމީހާއަށް އެފަދައިން އަޅާލާން ޖެހޭނެއެވެ.\nކިބިހި އަޅައި ކެއްސާއިރު އަނގަމަތި ނިވާކުރަން އާދަ ކުރާށެވެ. އަތަށް ކިބިހި ނާޅާށެވެ. ޓިޝޫއަކަށް ނުވަތަ މުލައްދަޑިއާއި އުޅަބޮށިން އަނގަ ނިވާވާހެން ނޫނީ ކިބިހި އަޅާ ކެއްސާ ނަހަދާށެވެ. އަދި ކިބިހި އަޅައި ކެއްސާފައި، ހޭންޑް ސެނެޓައިޒަރ އިން އަތް ސާފުކުރާށެވެ.\nއާންމު ތަންތަނަށް ކުޅުޖަހައި ނޭފަތް ފޮޅައި ނަހަދާށެވެ. އަދި ބޭނުން ކުރާ ޓިޝޫ ފަދަ އެއްޗެހި އެކަމަށް ހާއްސަ ކުރެވިފައިވާ ޑަސްބިނަކަށް ނޫނީ ނާޅާށެވެ. މަގުމައްޗަށް އުކާ ނުލާށެވެ. މިއީ އެންމެންގެ މައްޗަށް ކުރުން ލާޒިމް ކަމެކެވެ. ބަލީގެ ނިޝާނެއް ނުފެންނަށް މީހެއް ކަމުގައި ވީ ނަމަވެސް މެއެވެ. ބައެއް ފަހަރު ބަލީގެ ނިޝާނެއް ފެންނަށް ނެތި، ބަލިހުރެ އެ މީހެއްގެ ކިބައިން އެހެން މީހުންނަށް ބަލިޖެހިދެއެވެ.\nހޮސްޕިޓަލަށް ބޭކާރު ގޮތުގައި ބަލި މީހުންނަށް ޒިޔާރަތް ކުރަން ނުދާށެވެ. ހޮސްޕިޓަލަކީ ބޭރަށް ދާން އޮންނަ ތަނެއް ނޫނެވެ. އެއީ އެންމެ ބަލި މީހުން އުޅޭ އަދި އެމީހުންނަށް ފަރުވާ ދެމުން ދާތަނެވެ. ހޮސްޕިޓަލްތައް ސާފުކޮށް ބެހެއްޓުމަށް ބުރަ މަސައްކަތްތަކެއް ކުރި ނަމަވެސް، ނުރައްކާތެރި ބަލިތައް އެތަނުން އަނެކާގެ ގަޔަށް އެރުމުގެ ފުރުސަތު އަބަދުވެސް އޮންނާނެއެވެ.\nރައީސުލްޖުމްހޫރިއްޔާ ކޯވިޑް ވެކްސިން ޖައްސަވައިފި\nސަރުކާރުގެ ކަމާއި ބެހޭ އިދާރާތަކުން ނެރޭ ބަޔާން ތަކާއި، ފަރުވާތެރިކަން ބަހައްޓަން އަންގާ ކަންކަމަށް ސަމާލުކަން ދިނުމަށްވެސް ޑރ. އަބްދުﷲ ނިޔާފް އޭނާގެ ޓްވީޓްތަކުގައި އެދިފައިވެއެވެ.\nޑޮކްޓަރ ނިޔާފް މިގޮތަށް ޓްވީޓް ކުރެއްވި އިރު، ރާއްޖޭގައި ދަނީ ކޮރޯނާ ވައިރަސް އަށް ރައްކާތެރި ވުމަށް ފިޔަވަޅުތައް އަޅަމުންނެވެ. އަދި ޑރ. ނިޔާފު ދެއްވާފައިވާ މުހިންމު މި އިރުޝާދުތަކަކީ މި ބަލިން ރައްކާތެރިވުމަށް ފަރުދީ ލެވެލްއެއްގައި ކޮންމެ މީހަކަށްވެސް ކުރެވިދާނޭ ކަންކަމެވެ.\n2 ފެބުރުވަރީ 2020\nމުހިންމު މައުލޫމާތު ތަކެއް\nކޮންމެ ގޮތެއްވިޔަސް މި މައުލޫމާތުތައް ވަރަށް މުހިންމު\n1 ފެބުރުވަރީ 2020\nދިވެހިރާއްޖޭގެ ކަންތައްތައް ރަނގަޅުކުރަން ތި ކުރައްވާ މަސައްކަތަށް ޝުކުރިއްޔާ\nކޮން މަސައްކަތެއް ތޯ ކިރަނީ\nބަލިތަކުން ސަލާމަތް ވުމަށް ފަރުވާތެރި ވާން ޖެހޭ\nޝުކުރިއްޔާ ގުޑް ޑޮކްޓަރ


Midhiya mahu china market dhashah! mivee kihineh?\nމިދިޔަ މަހު ޗައިނާ މާކެޓު ދަށަށް! މިވީ ކިހިނެއް؟\nރާއްޖޭގެ ރިސޯޓެއްގައި ޗައިނާގެ ޖޯޑެއް--ފޮޓޯ: އަވަސް\nރާއްޖޭގެ ޓޫރިޒަމް ބަރޯސާވެފައިވަނީ ޗައިނާ މާކެޓަށެވެ. ހާއްސަކޮށް ރަޝިޔާގެ އިގްތިސޯދަށް އަސަރުކޮށް، އެ މާކެޓު "ހީނަރު" ވިތަން ފޫބައްދައި ދިނީ ޗައިނާ ޓޫރިސްޓުންނެވެ. ނަމަވެސް އެންމެ ފަހުން ޓޫރިޒަމް މިނިސްޓްރީން އާއްމުކުރި ޓޫރިޒަމް ހިސާބުތައް ދައްކާ ގޮތުން ޖުލައި މަހު ޗައިނާ މާކެޓުވަނީ ހަތަރު ޕަސެންޓް ދަށަށް ގޮސްފަ އެވެ. މީގެ ސަބަބަކީ ކޮބައި ހެއްޔެވެ؟\n"ޗައިނާ ޓޫރިސްޓުން މަދުވެގެން ދިއުމުގެ އެއް ސަބަބެއް ޗައިނާގެ އިކޮނޮމީ އަށް ކުރިމަތިވަމުންދާ މައްސަލަތައް،" މޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރުސީ) ގެ މެނޭޖިން ޑިރެކްޓަރު އަބްދުﷲ ޒިއަތު ވިދާޅުވި އެވެ.\nޖުމްހޫރީ މައިދާނުގައި ޗައިނާ ޓޫރިސްޓެއް ކޮތަރަށް ކާންދެނީ.--އަވަސް ފޮޓޯ\nޓޫރިޒަމް މިނިސްޓްރީން އެންމެ ފަހުން އާއްމުކުރި ހިސާބުތައް ދައްކާ ގޮތުން މިދިޔަ އަހަރުގެ ޖުލައި މަހު ޗައިނާއިން ރާއްޖެ އަށް ޒިޔާރަތްކޮށްފައިވަނީ 43،260 ޓޫރިސްޓުންނެވެ. ނަމަވެސް މި އަހަރުގެ ޖުލައި މަހު ރާއްޖެއަށް ޒިޔާރަތްކޮށްފައިވަނީ 41،527 މީހުންނެވެ. މިއީ ގާތްގަނޑަށް ހަތަރު ޕަސެންޓުގެ ދަށްވުމެވެ. ނަމަވެސް މި އަހަރުގެ މިހާތަނަށް ބަލާއިރު ވަނީ ކުޑަ ކުރިއެރުމެއް ލިބިފަ އެވެ. މިދިޔަ އަހަރު ޗައިނާ އިން 214،518 ޓޫރިސްޓުން ޒިޔާރަތް ކުރި އެވެ. ނަމަވެސް މި އަހަރު މިހާތަނަށް އައިސްފައިވަނީ 219،641 ޓޫރިސްޓުންނެވެ. މިދިޔަ އަހަރާ އަޅާ ބަލާއިރު 2.4 ޕަސެންޓުގެ ކުރިއެރުމެކެވެ. ނަމަވެސް މިއީ ވޭތުވެދިޔަ ދެ އަހަރު ޗައިނާ މާކެޓު ކުރިއަރަމުން ދިޔަ އަދަދާ ބަލާއިރު ވަރަށް ދަށް އަދަދެކެވެ.\nސްރީލަންކާ ޓޫރިޒަމް ކުރިއަރަމުން އަންނަ ގޮތުގެ ޗާޓެއް--މައުލޫމާތު:ސްރީލަންކާ ޓޫރިޒަމް ބޯޑް\nރާއްޖެއަށް އަންނަ ޗައިނާ ޓޫރިސްޓުންގެ އަދަދު މިދިޔަ މަހު ދަށަށް ދިޔަނަވެސް އަވަށްޓެރި ބައެއް ގައުމުތަކުގެ ޓޫރިޒަމްގެ ހިސާބުތައް ދައްކަނީ މުޅިން ތަފާތު މަންޒަރެވެ. އަވަށްޓެރި ސްރީލަންކާއަށް ބަލާއިރު އެ ގައުމަށް ޗައިނާ އިން ޒިޔާރަތްކުރާ ޓޫރިސްޓުންގެ އަދަދު އަންނަނީ އިތުރުވަމުންނެވެ. ސްރީލަންކާއަށް މިދިޔަ މަހު 25،120 ޓޫރިސްޓުން ޒިޔާރަތްކޮށްފައިވެ އެވެ. މި އަހަރުގެ މިހާތަނަށް ސްރީލަންކާ އަށް ޗައިނާ އިން 119،705 ޓޫރިސްޓުން ޒިޔާރަތްކޮށްފައިވެ އެވެ. މިއީ މިދިޔަ އަހަރާ އަޅާބަލާއިރު 77.6 ޕަސެންޓުގެ ކުރިއެރުމެކެވެ.\nއަވަށްޓެރި ގައުމުތަކަށް ޗައިނާ އިން އަންނަ ޓޫރިސްޓުން އިތުރުވެ ރާއްޖޭގެ މާކެޓު ދަށަށް ދަނީ ކީއްވެގެން ހެއްޔެވެ؟\nރާއްޖެ އަށް ޓޫރިސްޓުން ގެންނަ އެއް ޓްރެވަލް އެޖެންސީ ކަމަށްވާ، ލެޓްސްގޯގެ މެނޭޖިން ޑިރެކްޓަރު މުހައްމަދު ރިޔާޒު ވިދާޅުވީ ރާއްޖެ އަށް ޒިޔާރަތްކުރާ ޗައިނާ ޓޫރިސްޓުން މަދުވެގެން ދިޔަ އެއް ސަބަބަކީ ރާއްޖެއަށް ޗައިނާ ޓޫރިސްޓުން ގެންނަ ސިޓީތައް މަދުވުމުން ކަމަށެވެ. އަނެއް ސަބަބަކީ ރާއްޖެ އަށް ޒިޔާރަތްކުރާ ޗައިނާ ރިޕީޓާސް މަދުވެގެން ދިއުމެވެ.\n"ޗައިނީސް މީހުންނަކީ ދަތުރުކުރުމުގައި އެހެން ކަހަލަ ގޮތްތަކެއް ގެންގުޅޭ ބައެއް. އެ މީހުން ގައުމަކަށް ދާނީ ހަމައެކަނި ދިއުމުގެ ބޭނުމުގައި. މާގިނަ ކަންތައްތަކެއް ކުރާކަށް ނޫން. އެހެންވެ އެ މީހުން ވަރަށް އަވަހަށް ގައުމު ބަދަލު ކުރޭ. މިއީ ވެސް ސަބަބެއް ޗައިނީސް މަދުވުމުގެ،" ރިޔާޒު ވިދާޅުވި އެވެ.\nއޭނާ ވިދާޅުވީ ރާއްޖެ އަށް އަންނަ ޓޫރިސްޓުން މަދުވުމާ ޗައިނާގެ އިކޮނޮމީ އަށް ދިމާވެފައިވާ މައްސަލަތަކާ މާބޮޑު ގުޅުމެއް ނެތް ކަމަށެވެ.\n"ހިއެއް ނުވޭ ޗައިނާ އިކޮނޮމީ އަށް ދިމާވެފައިވާ މައްސަލައިގެ އަސަރު ރާއްޖެއަށް އަދި ކުރާނެ ހެނެއް. އެކަމަކު ގިނަ ދުވަސްވާނަމަ އޭގެ އަސަރު ވެސް ކުރާނެ،" ރިޔާޒު ވިދާޅުވި އެވެ.\nރާއްޖެއަށް އަންނަ ޗައިނާ ޓޫރިސްޓުންގެ އަދަދު ދަށްވެފައި\nރާއްޖޭގެ މާކެޓު ޗައިނާ އިން އަތުލިކަން އަވައްޓެރި ގައުމުތަކަށް ރޭކާލީ ވޭތުވެދިޔަ 3-2 އަހަރުގެ ތެރޭގައި އެވެ. މިކަން އެނގުނު ހިސާބުން ރާއްޖެއާ ވާދަވެރި މާކެޓު ތަކުން ވަނީ ގިނަ ފިޔަވަޅު އަޅާފަ އެވެ. ހާއްސަކޮށް އަވަށްޓެރި ސްރީލަންކާ އިން ވަނީ މި ކަމަށް އަވަސް ފިޔަވަޅުތަކެއް ނަގާފަ އެވެ. އަދި މީގެ އިތުރުން ސީޝެލްސް އާއި މޮރިޝަސް ފަދަ ގައުމުތަކުން ގިނަ މަސައްކަތް ތަކެއް ކުރި އެވެ. މިގޮތުން އެ ގައުމުތަކުން އެޅި ފިޔަވަޅުތަކުގެ ތެރޭގައި ޓުއާ އޮޕަރޭޓަރުންނަށް ދޭ "ޕަސެންޓް" ބޮޑު ކުރުމާއި ފްލައިޓްތައް އިތުރު ކުރުން ހިމެނެ އެވެ.\nމިދިޔަ އަހަރު ޗައިނާ އާއި ރަޝިޔާ މާކެޓުގެ ދައްވުން ދައްކުވައިދިން ޗާޓެއް\nރާއްޖޭގެ ޓްރެވަލް އެޖެންޓުގެ ޖަމިއްޔާ، މަޓާޓޯގެ ރައީސް އަބަދުﷲ ގިޔާސް ވިދާޅުވީ ރާއްޖެ އަށް ޗައިނާ އިން ބާއްވާ ފްލައިޓްތައް މަދުވުމަކީ ވެސް ޗައިނާ މާކެޓު ދަށްވުމުގެ ސަބަބެއް ކަމަށެވެ.\n"ކުރިއާ އަޅާ ބަލާއިރު މިހާރު ޗައިނާ އިން ރާއްޖެ އަށް އަންނަ ފްލައިޓްތައް މަދު. މިހެންވުމުގެ ސަބަބުން ޗައިނާ ޓޫރިސްޓުން މަދުވެގެން ދޭ،" އިނަ މޯލްޑިވްސް ހޮލިޑޭސްގެ ޑެޕިއުޓީ މެނޭޖިން ޑިރެކްޓަރު، އަބްދުﷲ ވިދާޅުވި އެވެ.\nއޭނާ ވިދާޅުވީ މީގެ އިތުރުން އަނެއް މައްސަލައަކީ ޗައިނާ މާކެޓު ފުޅާ ކުރުމަށް ރާއްޖޭން އެހާ ގިނަ މަސައްކަތްތައް ކުރެވިފައި ނެތުން ކަމަށެވެ.\n"ސްރީލަންކާ ފަދަ ގައުމުތަކުން ވަރަށް ބައިވަރު މަސައްކަތް ކޮށްފި. އެމީހުން ޓުއާ އޮޕަރޭޓަރުން ނަށް ދޭ ޕަސެންޓް ވެސް ރަނގަޅުކޮށްފި. އެހެންވެ ރާއްޖެ އަށް ވުރެ ގިނައިން އެމީހުން ޓޫރިސްޓުން މި ފޮނުވަނީ ލަންކާ އަށް. ރާއްޖޭން މިދެވެނީ ދެ ޕަސެންޓް ވަރު. އެކަމަކު އެމީހުން އެބަދޭ 10 ވަރަކަށް ޕަސެންޓް. މިވެސް ސަބަބެއް ޗައިނާ ޓޫރިސްޓުން މަދުވުމުގެ،" އަބްދުﷲ ވިދާޅުވި އެވެ.\nސްރީލަންކާގައި ޗައިނާ ޓޫރިސްޓުން\nއޭނާ ވިދާޅުވީ ޗައިނާގެ އިކޮނޮމީ އަށް ކުރިމަތިވެފައިވާ މައްސަލަތަކުގެ ސަބަބުން ވެސް ޓޫރިސްޓުން އަންނަ އަދަދަށް އަސަރު ކުރާނެ ކަމަށެވެ.\n"މަތީ ފަންތީގެ ޓޫރިސްޓުން އަންނަ ވަރު ޗައިނާގެ އިކޮނޮމީ އަށް ދިމާވެފައިވާ މައްސަލަތަކުގެ އަސަރުކުރޭ،" ގިޔާސް ވިދާޅުވި އެވެ.\nރާއްޖެއަށް އަންނަ ޗައިނާ ޓޫރިސްޓުން މަދުވި އަނެއް ސަބަބަކީ މި ދުވަސް ވަރަކީ ރާއްޖޭގެ ޓޫރިޒަމްގެ "އޮފް ސީޒަނަށް" ވުމެވެ.\nޗައިނާ މާކެޓު ދަށަށް ދިއުމަކީ ރާއްޖޭގެ ޓޫރިޒަމަށް އަސަރުކުރާނެ ކަމެކެވެ. އެހެންކަމުން ރާއްޖޭން މިވަނީ ޗައިނާ މާކެޓު ރަނގަޅު ކުރުމަށް އިތުރު މަސައްކަތްތަކެއް ކުރަން ޖެހިފަ އެވެ. ކޮންމެ ސަބަބަކާ ހުރެވެސް މިކަމަށް އަވަސް ފިޔަވަޅުތަކެއް އަޅަން ޖެހެ އެވެ.\nމިއީ މުސްތަގްބަލަށްޓަކައި އަޅަންޖެހޭ ފިޔަވަޅެއް\nއިންޓަނެޓުގެ "ކުޑަ ދޮރުން" ފޭރުމުގެ ބިރު\nކުލިތައް އެންމެ ބޮޑީ ކޮން އަވަށެއްގައި؟


ޓީޗަރ ޕްރައިމަރީ (ކޮންޓްރެކްޓް)\nމިވަޒީފާއަށް އެދޭ ފަރާތްތަކުން ވަޒީފާއަށް އެދޭފޯމު ފުރިހަމަކުރުމަށްފަހު ފޯމާއެކު ހުށަހަޅަންޖެހޭ އެހެނިހެން ލިޔުންތައް 2019 ސެޕްޓެމްބަރ 8 ވާ އާދިއްތަ ދުވަހު މެންދުރު 13:00ގެ ކުރިން ދުވާފަރު ޕްރައިމަރީ ސްކޫލްގެ އިދާރާ އަށް ހުށަހެޅުން އެދެމެވެ. ވަޒީފާއަށް އެދި ހުށަހަޅާ ލިޔުންތައް އީމެއިލް admin@dhuvaafaruprimaryschool.edu.mvމެދުވެރިކޮށްވެސް ހުށަހެޅިދާނެއެވެ. ވަޒީފާއަށް އެދޭ ފޯރމް މިސްކޫލްގެ އިދާރާއިން ލިބެން ހުންނާނެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ސެޕްޓެމްބަރ9އާއި 2019 ސެޕްޓެމްބަރ 11 އާ ދެމެދު، ދުވާފަރު ޕްރައިމަރީ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nއީމެއިލް ކުރައްވާނީ ( admin@dhuvaafaruprimaryschool.edu.mv ) އަށެވެ.\n28 ޒުލްޙައްޖާ 1440\nސުންގަޑި: 08 ސެޕްޓެންބަރު 2019 1300


ރަށު ނޯޓު: މިނި އާލާނުވި ނޫމަރާގެ އެހާރާއި މިހާރު\n18 ޖޫން 2022 - 15:32 0\nނޫމަރާގެ މިސްކިތް. -- ފޮޓޯ: އެފްބީ/ށ. ނޫމަރާ ސޯޝަލް ޕޭޖް\nމީގެ ޒަމާންތަކެއް ކުރިން މި ރަށަށް ޒިޔާރަތްކުރަން ޖެހުނެވެ. ރަށަށް ފައިބާން ޖެހުނު ހާލަތު ހަނދާނުގައި ތާ އަބަދަށް ހުންނާނެހެން ހަރުލެއްވީ، ރަށަށް ފައިބާންވެގެން ބޮއްކުރާގައި ދިޔައިރު ބާނި ލާފައި ނެގި ރާޅު ބައިގެ ދަށު ނުވެ އުފުލަން ޖެހުނު ތަކުލީފާއި، ގަތް ބިރެވެ. ދާދި ފަހަކާ ޖެހެންދެން ވެސް މިއީ މި ރަށުގެ ހާލަތެވެ.\nމިލަދުންމަޑުލު އުތުރުބުރި (ށ. އަތޮޅު) ނޫމަރާގެ ހާލަތު މި ލިޔުމުގައި ހިމަނާފައިވާ ފޮޓޯތަކުން ސިފަކުރެވި، އިހުސާސްކުރެވޭނެ އެވެ.\n2011 ވަނަ އަހަރު އޭރުގެ ރައީސް މުހައްމަދު ނަޝީދު ނޫމަރާ އަށް ކުރެއްވި ދަތުރުފުޅުގައި އެ މަނިކުފާނާއި ވަފުދުގެ ބޭފުޅުން ރަށަށް ބޭލުމަށް ރަށުގެ ރައްޔިތުން އުފުލި ތަކުލީފު. -- ފޮޓޯ: ރައީސް އޮފީސް\nރާއްޖޭގެ ގިނަ ރަށްތަކާ ހިލާފަށް މި ރަށަކީ ގުދުރަތީ ފަޅެއް ނެތި، މާކަނޑުގެ ބިޔަ ރާޅުތަކަށް ހުޅުވިފައި އޮތް، މިހާރު 50 ހެކްޓަރުގެ ރަށެކެވެ. ގާމަތި މި ރަށަށް ލަފައި ފުރުމުގައި އިންތިހާއަށް އުނދަގޫ އުފުލަންޖެހި، ހިތާމަވެރި ހާދިސާތައް ހިނގާފައިވެ އެވެ. ރަށުގައި ހުރި ދަތި އުނދަގޫތަކުގެ ސަބަބުން މިނި އާލާނުވެ، އެތައް ފަހަރަކު މީހުން އެހެން ރަށްރަށަށް ބަދަލުވި އެވެ. ތުންތުން މަތިން އައިސްފައިވާ ވާހަކަތަކުން، ރަށުގައި މީހުން ހަރުލައި އާބާދުވާން ފެށީ ފަންޑިތަ ހަދައިގެންނެވެ. އެކަމަށްޓަކައި ބޭނުންކުރި ކަމަށް ބުނާ ހިރިގާ މިހާރު ވެސް އެރަށުގައި ފެންނަން އެބަ އޮތެވެ.\nނޫމަރާގައި މީހުން އާބާދުކުރަން ފަންޑިތަ ހަދާފައި އޮތް ގާ ކަމަށް ބުނާ ގާ. -- ފޮޓޯ: އަލީ ރަބީއު\nއެ ބުނާ ފަންޑިތައެއް ހެދި ފަހުން ވެސް ނޫމަރާއިން ގިނަ އަދަދެއްގެ ބަޔަކު އެ އަތޮޅުގެ ވެރިކަންކުރާ ރަށް، ށ. ފުނަދުއަށް ބަދަލުވި އެވެ. އެއީ 2006 އެވެ. ފުނަދުއާ 40 ކިލޯމީޓަރު ދުރުގައި އަދި މާލެއާ 255 ކިލޯމީޓަރު ދުރުގައި އޮތް ނޫމަރާ އަކީ ބިމުގެ ގޮތުންނާއި އާބާދީގެ ގޮތުން ކުޑަ ރަށަކެވެ. ނަމަވެސް ރަށަށް ދިމާވެފައިވާ މައްސަލަތައް ބޮޑެވެ. މި ފަހުގެ ތާރީހުގައި އެކަމަށް ހެދި އެންމެ ވަރުގަދަ "ފަންޑިތަ"އަކީ 2012 ވަނަ އަހަރުގެ ކުރީކޮޅު ފަޅު ކޮނެ ބަނދަރު ތައްޔާރުކުރުމެވެ. އެއާއެކު ލަފައިފުރުމުގައި ހުރި ދަތިތައް ހައްލުވި އެވެ. ނަމަވެސް މިހާރު ބަނދަރު ތިލަވެ، ދޯނި ފަހަރަށް ބަނދަރަށް ނުވަދެވެ އެވެ.\nނޫމަރާގެ ޖުމުލަ އާބާދީއަކީ 517 އެވެ. އެއީ 245 އެންހެނުންނާއި 272 ފިރިހެނުންނެވެ. ރަށުގައި ދިރިއުޅޭ އާބާދީއަކީ 447 އެވެ. އަދި 36 ބިދޭސީން ދިރިއުޅެ އެވެ. މިރަށަށް ދީފައިވާ އިނގިރޭސި އަކުރާއި ނަންބަރަކީ ސީ-2 އެވެ.\nރަށުގެ ކައުންސިލް އިދާރާ: އާ އިމާރާތެއް އެދުމަށް މިހާރު ވަނީ އިއުލާނުކޮށްފައި -- ފޮޓޯ: އެފްބީ/ ށ. ނޫމަރާ ސޯޝަލް ޕޭޖް\nރަށުގެ އާންމު ވިޔަފާރިއަށް ބަލާއިރު ފަސް ފިހާރަ އާއި ތިން ކެފޭ އާއި ތެލާއި ގޭސް ވިއްކާ ދެ ތަނަކާއި ފާމަސީއެއް އެބަ ހުއްޓެވެ. ގާމަތި ރަށަކަށްވެފައި، ފަޅެއް ނެތުމުން އިގުތިސޯދީ ހަރަކާތްތަކެއް ނުހިނގަ އެވެ. ވަދު މަސްވެރިކަން އަދި ރަށުގައި ދަނޑުވެރިކަން ވެސް ކުރަނީ ރަށުގެ ރައްޔިތުންގެ ބޭނުމަށް ފުދޭ ވަރަށެވެ. މި ރަށުގައި ކުދި ދޯނިފަހަރު ވަރަށް ގިނަ އެވެ.\nކުރިން ބާކީވެފައި އޮތަސް މިހާރު މި ރަށަށް ވެސް ވަނީ ތަރައްގީ އަންނަން ފަށައިފަ އެވެ. މިހާރު ވެސް ހަތަރު ޕްރޮޖެކްޓެއް ކުރިއަށް އެބަދެ އެވެ. އެއީ ފުޓްސަލް ދަނޑާއި ފެނަކައިގެ އާ އިމާރާތާއި ސިއްހީ މަރުކަޒު ބޮޑުކުރުމުގެ މަސައްކަތާއި ސްކޫލްގެ ހަތަރު ކްލާސްރޫމް އިމާރާތްކުރުމެވެ. އަދި ބާވެ ހަލާކުވާން ކައިރިވެފައިވާ ކައުންސިލް އިމާރާތުގެ ބަދަލުގައި އާ އިމާރާތެއް ބިނާކުރަން ވަނީ އިއުލާނުކޮށްފަ އެވެ. އަދި މި ރަށުގެ އެކަހެރި ކަމަށް ފުރިހަމަ ނިމުމެއް ގެނުވާނެ ކަމަކީ ހައި ސްޕީޑް ފެރީ ނެޓްވޯކެވެ.\nނޫމަރާގެ ބަނދަރަށް ބޯޓެއް ބީހިފައި. ބަނދަރު ހެދި ނަމަވެސް، މިހާރު އެތަން ވަނީ ތިލަވެ ބޭނުން ނުކުރެވޭ ވަރުވެފައި. -- ފޮޓޯ: އަލީ ރަބީއު\nތަރައްގީ އަންނަމުން ދިޔަސް ރަށުގެ ރައްޔިތުންގެ މިހާރު އެންމެ މާޔޫސްކުރުވާފައި ވަނީ ބަނދަރެއް އޮވެ، ބަނދަރު ބޭނުން ނުކުރެވޭތީ އެވެ.\n"ރަށަށް ކުރިމަތިވެފައި އޮތް އެންމެ ބޮޑު ދަތިކަމަކީ ބަނދަރު ތިލަވުން. މިހާރު ވެސް އެތައް މަސް ދުވަހެއް ވެއްޖެ އެއްގޮތަކަށް ވެސް ބަނދަރު ބޭނުން ނުކުރެވޭތާ،" ނޫމަރާ ކައުންސިލްގެ ރައީސް އަލީ ރަބީއު ވިދާޅުވި އެވެ.\nދިރިއުޅެން އުނދަގޫ ރަށަކަށް ވެފައި، ހިތްވަރާއެކު ރަށް އާބާދުކުރި ރަށްވެހިން ވެގެންދާނީ ނުހުނު ހުނަރުވެރި، ހިތްވަރުގަދަ ބަޔަކަށެވެ. އެކަން މިހާރު ވެސް ފެންނަން އެބަ ހުއްޓެވެ، ނޫމަރާއަކީ ށ. އަތޮޅުގައި ވެސް ކިއްސަރު ވަޑާމަށް އެންމެ މަޝްހޫރު ރަށެވެ. ފުނަދުއަށް ގިނަ ވަޑިންތަކެއް ބަދަލުވި ނަމަވެސް، މިއަދު ވެސް އެރަށުގެ ވަޑިން ގެންދަނީ އެހެން ރަށްރަށަށް ގޮސް ދޯނިފަހަރު ބަނދެ ދެމުންނެވެ. އެރަށުން ފެންނަ ރީތި ކުދި ދޯނިތައް ވެސް ނުލާހިކު ޗާލެވެ. އަދި މި ރަށުގެ ރައްޔިތުންނަކީ ހިތްހެޔޮ މެހުމާނުދާރީ އަދާކުރުމުގައި ނަމޫނާ ބައެކެވެ.\nރަށުގެ ނަން: ނޫމަރާ އަތޮޅު: މިލަދުންމަޑުލު އުތުރުބުރި (ށ އަތޮޅު) އިނގިރޭސި އަކުރާއި ނަންބަރު: ސީ-2 އާބާދީ: 517، ފިރިހެނުން: 272، އަންހެނުން: 245 ފިހާރަ:5ކެފޭ، ރެސްޓޯރެންޓް:3ތެލާއި ގޭސް ވިއްކާ:2ތަން ތައުލީމު ދޭ ފެންވަރު: ގްރޭޑް 10 އަށް ކުރިއަށްދާ މަޝްރޫއުތައް: 1. ފުޓްސަލް ދަނޑު 2. ފެނަކައިގެ އާ އިމާރާތް ހެދުން 3. ސިއްހީ މަރުކަޒު ބޮޑުކުރުން 4. ސްކޫލްގެ ހަތަރު ކްލާސްރޫމް އިމާރާތްކުރުން 5. ކައުންސިލްގެ އާ އިމާރާތް އެޅުމަށް އިއުލާނުކޮށްފައި\nނޫމަރާ ބަނދަރަށް ވެލި އަރައި، ބޭނުން ނުކުރެވޭތާ އަށް މަސްވެއްޖެ\nޝައިހާގެ ވާރިސުން ބޭނުންވަނީ މަރުގެ ދިޔަ ހޯދަން


Dhaairaa member Ali Riza Narudhooge hurihaa ge ehge current bill dhakkadheefi | ThePress\nދާއިރާ މެންބަރު އަލީ ރިޒާ ނަރުދޫގެ ހުރިހާ ގެއެއްގެ ކަރަންޓު ބިލު ދައްކައިދީފި\nމިލަންދޫ ދާއިރާގެ މެންބަރު އަލީ ރިޒާ / ފޮޓޯ: މަޖިލިސް\nރައްޔިތުންގެ މަޖިލީހުގެ ށ. މިލަންދޫ ދާއިރާގެ މެންބަރު އަލީ ރިޒާ ށ. ނަރުދޫގެ ހުރިހާ ގެއެއްގެ ކަރަންޓު ބިލު ދައްކައި ދީފިއެވެ.\n"ދަ ޕްރެސް" އަށް މައުލޫމާތު ދެއްވަމުން ނަރުދޫ އިންޖީނުގޭގެ ފައިނޭންސްގައި މަސައްކަތް ކުރައްވާ އަހުމަދު އާތިފް ވިދާޅުވީ ނަރުދޫގެ ހުރިހާ ގޭބީސީއެއްގެ ކަރަންޓު ބިލު، އެ ރަށް ނިސްބަތްވާ މެމްބަރު އަލީ ރިޒާގެ ހަރަދުގައި ދައްކަވާފައިވާ ކަމަށެވެ.\nއެގޮތުން އަލީ ރިޒާ އަމިއްލައަށް ގުޅުއްވާ ނަރުދޫގެ ޑޮމެސްޓިކް ހުރިހާ ކަސްޓަމަރުންގެ ޖުމްލަ އަދަދު ބައްލަވާފައި ވާ ކަމަށެވެ. އަދި ޑޮމެސްޓިކްގެ ގޮތުގައި ހުންނަ 87 ގޭބިސީއެއްގެ މޭ މަހުގެ ކަރަންޓް ބިލް ވަނީ ދައްކަވައި ދެއްވާފައި ކަމަށް އޭނާ ވިދާޅުވިއެވެ،\nނަރުދޫއަކީ ކޮވިޑް-19 އަށް 11 މީހަކު ޕޮޒިޓިވް ވުމާ ގުޅިގެން މޮނިޓަރިންގެ ހާލަތަށް ގެނެސްފައިވާ ރަށެކެވެ. އެންމެ ފުރަތަމަ ނަރުދޫ އިން ޕޮޒިޓިވް ވެފައި ވަނީ އެރަށުގެ އަމާޒު ބޯޓުގެ ކެޕްޓަނެވެ. އެރަށަކީ ކޮމިއުނިޓީ ސްޕްރެޑް އޮތް ރަށެއް ކަމަށް އެޗްޕީއޭއިން ކަނޑައަޅާފައި އޮތް ރަށެކެވެ.\nނަރުދޫގެ ރައްޔިތުންނަށް ކުރިމަތި ވެފައިވާ ދަތިތަކުން އަރައިގަތުމަށް ށ. އަތޮޅުގެ ގިނަ ރަށްރަށުން އަންނަނީ އެހީތެރިކަން ފޯރުކޮށް ދެމުންނެވެ. އެގޮތުން ފުނަދޫ، ފީވަށް، މިލަންދޫން ވަނީ އެހީގެ ތަކެތި އެރަށު ރައްޔިތުންނަށް ހަދިޔާ ކޮށްފައެވެ.\nހަބަރު ހެލްތު މިނިސްޓްރީ ރައްޔިތުންގެ މަޖިލިސް ކޮރޯނާވައިރަސް ކޮވިޑް-19\nދާއިރާއަށް ކަންތައް ކޮށްދީފަ އެވާހަ ކަ އިސްތިހާރު\nޝުކުރިއްޔާ ޖަޒާކަﷲޚައިރް ޢަލީރިޒާ ގެތިޔަ ޞަދަޤާތް ގެއްލިނުދާނެ އިންޝާﷲ


ނެތެމުން ގެއްލެމުންދާ ފުވައްމުލަކި ބަހަMikal News\nނެތެމުން ގެއްލެމުންދާ ފުވައްމުލަކި ބަހަ\n1 ނޮވެމްބަރ 2015, 12:34 |\nޒަމާނަށް އަންނަމުންދާ ބަދަލާއި އެކު ފުވައްމުލަކު ބަހަށްވެސް މިވަނީ ބަދަލުތަކެއް އައިސްފައެވެ. މުއްސަދި ބަހެއް ގޮތުގައި ބަލަމުން އައި ފުވައްމުލަކު ބަހުގެވެސް އެތަށް ބަސްތަކެއް ޒަމާނާއިއެކު ފަނާވެ ހިގައްޖެއެވެ. އަދި ބައެއް ބަސްތައް ޒަމާނާއެކު އިގިރޭސި ވެއްޖެއެވެ. އަދި ހަމަ ބައެއް ބަސްތައް ބޯދާ ނާތަހުޒީބު ބަސްތަކަކަށް ބަދަލުވެއްޖެއެވެ.\nއާބާދީ އިތުރުވުމުގެ ސަބަބުން އިތުރަށް “ގެވަޑޮ” ދޫކުރުމަށް މިވަނީ ނުކުޅެދިފައެވެ. ދޫކޮށްފައިވާ “ގެވަޑޮ” ވެސް ކުޑަވެ އެ “ގެވަޑޮ” ތަކުގައި ކުރިން އޮތް މާސިންގާ “މެދޮއަތި” ގެއްލި އެ “މެދޮއަތީ” ގައި ޖެއްސި “ވެޑިވަޑޮ” މަތިންވެސް ހަނދާން ނެތިއްޖެއެވެ. ކުކުޅާއި ދޫނި ގޭގައި ގެންގުޅުން ހުއްޓި “މެދޮއަތި” އިން “ކިރިޗާލި” “ގޫ” ފެނުން ނާދިރު ކަމަކަށްވެ “ގޫކޭލް ވަޑޮ” ގެއްލިއްޖެއެވެ.\nގޯތިގެދޮރު ބިނާކުރުމަށް އައި ބަދަލާއި އެކު “އެތެރެގޭ” އާއި “ބަދިގެ” ފަދަ ގޭގެ ތައް ރޫމްތަކަށް ބަދަލުވެ “މަދިރިގެ” ވެސް ނެތިއްޖެއެވެ. މެހުމާނުންނަށް މަރުހަބާ ކިޔުމަށާއި މުނިފޫހިފިލުވުމުގައި މުހިންމު ދައުރެއް އަދާކުރި “ނިވައްދަށޮ” ބޭކާރުވެ “ސިޓިންރޫމް” ގެ ދައުރު ފުޅާވެއްޖެއެވެ. ދަރު އުދުނުން ކެއްކުން ސަގާފީ ކަމަކަށް ބަދަލުވެ “އޮލިގެ” އަކީ ކޮބައިކަން ވެސް ހަނދާން ނެތިއްޖެއެވެ. ގޭގެ ވަށައިގެން އަޅަމުން ދިޔަ “ފެޅަށް” ވަށައިފާރަށް ބަދަލުވެ ފަނުގެ ބޭނުން ކެނޑި ވެއްޔާއި ސިމެންތި މުހިންމު ވެއްޖެއެވެ.\nދިރިއުޅުމަށް ކުރާ ޚަރަދު ބޮޑުވެ އާއިލާ ރޭވުން އާންމުވުމުގެ ސަބަބުން ބޭބެއިން ނާއި ދައްތަ އިން މަދުވެ ބޭނުން ކުރާ ނަންތައް ވެސް ޒަމާނީ ވެއްޖެއެވެ. ތިއްތިބެ އާއި ތުއްތުބެ އައިސް “ބެއްޔާ” އިން ތައް މުސްކުޅި ވެއްޖެއެވެ. “ދޮންދައްތާ” ދޮންތި އަށް ބަދަލުވެ ޒުވާން މަންމައިން މަންމީ އިންނަވެ “އަމާ” އަކީ އަވަގުރާނަ އަކަށް ވެ ނިމިއްޖެއެވެ. “މާފަ” އާއި “މުންނާ” އާއި “މާބެއަ” ފަދަ ބަސްބަހުގެ މާނަ ބެލުމަށް ދިވެހި ބަހުގެ ރަދީފު ހުޅުވަން ޖެހުން ކައިވެ ބައްޕަ ފަރާތުގެ މަންމަ އެއް މަންމަ ފަރާތުގެ މަންމަ އެއް ވަކިނުވާ ހިސާބަށް ހިގައްޖެއެވެ.\nއިގިރޭސި މީޑިއަމަށް ކިޔެވުން ބަދަލުވުމުގެ ނަތީޖާއާއިއެކު “އިސްކޫލް” ސްކޫލަށް ބަދަލުވެ ކުރިން ކިޔަވަން ދިޔަ މަދަރުސާތަކުގެ މަތިން ހަނދާން ނެތިއްޖެއެވެ. ބަލިވުމުން ބޭސް ކުރުމަށް ދިޔަ “ސެންޓަރޮ” ޒަމާނީ ހޮސްޕިޓަލަކަށް ބަދަލުވެއްޖެއެވެ. ރޭޑިއޯ އިން އަޑުއަހަމުން ދިޔަ “ކަބަރޮ” ޚަބަރަށް ބަދަލުވެ ގޭގޭގެ ސިޓިން ރޫމުން ރޭޑިއޯގެ ޖާގަ ގެއްލި ޓީވީ އާންމު ވެއްޖެއެވެ.


SunOnline: Rashun filaigen dhiya kamah dhakkan vegen Shumon Mia vadhe othe falhu ge ehggai\nއިއްސެ ގާތިލު، ޝުމޮންމިއާ ފިލާ އޮތް ކަމަށް ބުނާ ފަޅުގެ: މިގޭގައި އޭނާ ފިލައި އޮތް އިރު ކާންދީ ހެދީ އެކުވެރި އެހެން ބިދޭސީން ކަމަށްވޭ --- ސަން ފޮޓޯ މުހައްމަދު އަފްރާހު\nއިއްސެގެ މަރުގެ ހާއްސަ ކަވަރޭޖް: ރަށުން ފިލައިގެން ދިޔަ ކަމަށް ދައްކަންވެގެން ޝުމޮންމިއާ ވަދެ އޮތީ ފަޅުގެއެއްގައި\nޝޮމޮންމިއާ ފިލުވުމަށް އެކުވެރި ބިދޭސީން އެހީވި\nއިއްސެ މަރައިލިރޭ ޝުމޮންމިއާ އާއި އިތުރު ބިދޭސީންތަކެއް ބަނދަރު ސަރަހައްދުން ފެނިފައިވޭ\nއިއްސެގެ މަރުގެ ފަހަތުގައި ގިނަ ބިދޭސީންތަކެއް\n12 މަސް4ހަފްތާ ކުރިން - 19 ޖޫން 2017 9\nހއ. އިހަވަންދޫން: އަހުމަދު ސާއިލް އަލީ\nމިދިޔަ ބުދަ ދުވަހުގެ ހެނދުނެވެ. އިހަވަންދޫ މިފްކޯ އައިސް ޕްލާންޓުގައި މަސައްކަތް ކުރާ ބިދޭސީ މީހާ ހެނދުނުން ފެށިގެން ނުފެނެ އެވެ. އޭނާގެ ފޯނު އޮތީ ނިއްވާލާފަ އެވެ. ގެންގުޅޭ އަންނައުނު ފެންނާކަށް ނެތެވެ. އެހެންކަމުން ކުންފުނީގެ ދެން ތިބި މީހުން ނިންމީ އޭނާ ފިލީ ކަމަށެވެ.\n"އޭނާ (ބަނގުލަދޭޝްގެ ރައްޔިތެއް ކަމަށްވާ، ޝުމޮން މިއާ، 27) އާއި އިއްސެ (ޅ. ހިންނަވަރު އަތިރީގޭ އިސްމާއީލް އުމަރު، 54) ނިދަނީ ފެކްޓްރީގެ އޮފީސް ތެރޭގައި، ދެން ހޭލިއިރު ބިދޭސީ މީހާ ނެތް، އޭނާ ގެންގުޅޭނީ ވެސް ވަރަށް މަދު ހެދުމެއް. އެތަނުން ގިނަ ހެދުންތައް ފެންނާކަށް ވެސް ނެތް،" އިތުބާރު ހުރި މަސްދަރަކުން ސަންއަށް ކިޔައިދިނެވެ.\nއިއްސެގެ މަރުގެ މައްސަލައާ ގުޅޭ ގޮތުން އިހަވަންދޫގެ ބައެއް މީހުން ސަން އަށް މައުލޫމާތު ދެނީ --- ސަން ފޮޓޯ/ މުހައްމަދު އަފްރާހް\nއެކަން ފެކްޓްރީގެ ވެރިން ފުލުހުންނަށް އެންގި އެވެ. ފެކްޓްރީ މީހުން ވެސް ގަބޫލުކޮށްގެން ތިބީ އެ ދުވަހުގެ ފެރީގައި އޭނާ ހއ. ދިއްދޫއަށް ދިޔައީ ކަމަށެވެ.\nއޭނާ ހުރީ ފިލައި، ކާންދީ ހެދީ ބިދޭސީން\nމައުލޫމާތު ލިބިފައިވާ ގޮތުގައި ޝުމޮން ފިލައި ހުރީ އެ ފެކްޓްރީއާ ވަރަށް ކައިރީގައި ހުންނަ ފަޅުގެއެއްގެ ތެރޭގަ އެވެ. އެއީ ކުރިން ތެޔޮ ވިއްކުމަށް ބޭނުންކުރި އޮފީހެކެވެ.\n"އޭނާ އެތާ ތަޅު ހަލާކުކޮށްގެން ވަދެ އޮތީ، ދެން އޭނާގެ އެކުވެރި ބިދޭސީން އޭނާއަށް ކާންދީ ހަދަނީ، ގުޅީމަ ގެނެސްދޭނަތާ، އަހަރެންގެ ބައްޕައަށް ފެނިފައި އެބަހުރި ބިދޭސީންތަކެއް ކޮތަޅަކަށް ކާ އެއްޗެތި އަޅައިގެން އަންނަނިކޮށް،" އެ ސަރަހައްދުގައި ދިރިއުޅޭ ހަސަން ޝާހިދު ކިޔައިދިނެވެ.\nއިހަވަންދޫގައި ހުންނަ މިފްކޯގެ އައިސް ޕުލާންޓު ސަރަހައްދުގައި ސަންގެ ނޫސްވެރިއަކު ހަރަކާތްތެރި ވަނީ: ރަހުމްކުޑަ ގޮތަކަށް އިއްސެ މަރާލާފައި އޮތީ މި އައިސްޕްލާންޓް ތެރޭގައި --- ސަން ފޮޓޯ/ މުހައްމަދު އަފްރާހް\nފުލުހުން ވަނީ އިއްސެގެ މަރުގެ ތަހުގީގަށް ބޭނުންވާ ފޮރެންސިކް ހެކިތައް ފަޅުގެ ތެރެއިން ހޯދައިފަ އެވެ.\nއައިސް ޕްލާންޓްގައި މަސައްކަތް ކުރާ މީހުން ގަބޫލުކޮށްގެން ތިބީ އިއްސެގެ މަރުގެ ކުރިން ޝުމޮންމިއާ މިރަށުން ފުރައިގެން ގޮސް، ފިލީ ކަމަށެވެ. އެއީ ހަގީގަތެއް ނޫނެވެ. ލޮލުގައި އެޅުވި އަނދުނެކެވެ. ހަގީގަތުގައި އިއްސެގެ މަރުގެ ކުރިން، ބަޔަކަށް އެގޮތަށް ވިސްނުވައި ދޭން، ޝުމޮންމިއާ ފިލިކަމަށް ދެއްކުމަކީ އޭނާ އެ މަރުގައި ބައިވެރި ނުވާ ކަން ދައްކަން ކުރި ކަމަކަށް ވެދާނެ އެވެ. ރަށުގައި ނެތް މީހަކު އިއްސެ މަރާލުމުގައި ބައިވެރިވާނީ ކިހިނެއް ހެއްޔެވެ؟ މި ސުވާލު ސިކުނޑިއަށް ސަވާރު ކުރުމަކީ ޝުމޮންމިއާ އާއި އޭނާގެ ބައިވެރިން ރޭވި ގޮތް ކަމަށް ގަބޫލު ކުރެވެ އެވެ.\nއެ އަމަލުގެ ސަބަބުން ވެސް އިއްސެގެ މަރު ކުރިއާލާ ރޭވިފައިވާ މިންވަރު ސާފުވެ އެވެ. ނަމަވެސް އިއްސެ މަރާލި ރޭ ޝުމޮންމިއާ އާއި އިތުރު ބިދޭސީންތަކެއް ރަށުގެ ބަނދަރު ސަރަހައްދުން ފެނުނު މީހުން މި ރަށުގައި އެބަ ތިއްބެވެ.\n"މިތަނުގައި (ބަނދަރުގައި) ހުރި ގާޑަކަށް ވެސް އެ ރޭ (ބުރާސްފަތި ދުވަހުގެ ރޭ) އެ ބަންގާޅީ އާއި އިތުރު ބަންގާޅީއެއް ފެކްޓްރީ ކައިރިން ފެނުނު. އަނެއް ބަންގާޅި ހުރި ކަމަށް ބެލެވެނީ ފާރައަށް، މިސްކިތަށް ދިޔަ މީހަކަށް އޭނާ ފާރައަށް ހުއްޓާ ފެނިފައި އެބަ ހުރި،" ސަން އާ ވާހަކަ ދެއްކި މީހާ ބުންޏެވެ.\nއިއްސެގެ އެނދުގައި ވެސް ލޭ\nއިއްސެ ހާރުކައި އުޅެނީ މި ރަށު މެޒޯގެއިންނެވެ. އެ ގެއިން އޭނާ ހާރު ކައި އުޅެނީ އެ ގޭގައި ދިރިއުޅޭ އިބްރާހިމް ހާފިލާ އޮންނަ ރަހުމަތްތެރިކަމުގެ ގުޅުމަކުންނެވެ. އިއްސެގެ އެކުވެރިޔާ އިބްރާހިމް "ސަން"އަށް ކިޔައި ދިން ގޮތުގައި އިއްސެ މަރާލި ރޭ ހާރު ކައިގެން އެ ގެއިން ނުކުތީ 2:45 ކަންހާއިރު އެވެ.\nއިއްސެއަށް ހަމަލާދީފައިވާ ކަމަށް ބެލެވެނީ އިއްސެ ނިދާ ކޮޓަރިތެރެއިންނެވެ. އެއީ އިއްސެ ނިދާ އެނދުގައި ގިނަ އަދަދަކަށް ލޭ ހުރުމުންނާއި އެ ކޮޓަރީގެ އެތައް މިތަނަށް ލޭ ބުރާފައި ހުރުމުންނެވެ.\nސަން އަށް އެނގިފައިވާ ގޮތުގައި އެ ކޮޓަރިއަށް ވަނުމަށް ހައްދާފައި ވަނީ ދެ ތަޅުދަނޑި އެވެ. އޭގެ ތެރެއިން އެއް ތަޅުދަނޑި އޮންނަނީ އިއްސެ އަތުގަ އެވެ. އަނެއް ތަޅުދަނޑި އޮތީ އޮފީސް ތެރޭގަ އެވެ. އެ ބިދޭސީ މީހާ އިއްސެއަށް ހަމަލާދިނުމަށް އެ ކޮޓަރިއަށް ވަތް ކަމަށް ބެލެވެނީ އިއްސެ ހުޅުވައިދީގެން ނުވަތަ ފާހާނާގައި ހުންނަ ފެން ލައިޓެއްގެ ތެރެއިންނެވެ.\nފުލުހުން މައުލޫމާތުދޭ ގޮތުގައި ޝުމަންމިއާ ވަނީ އިއްސެ މަރާލި ކަމަށް އެއްބަސްވެފަ އެވެ. ސަން އަށް އެނގިފައިވާ ގޮތުގައި ފުލުހުން ވަނީ އޭނާ ލައްވައި އެ މަންޒަރު ކުޅުވައިފަ އެވެ. އަދި ވަޅިއެއް ވެސް ވަނީ އެ ފެކްޓްރީ ތެރެއިން ހޯދައިފަ އެވެ.\nއިއްސެ މަރާލުމަށް ފަހު، ބަރަހަނާ ހާލުގައި އޭނާ ބާއްވާފައި އޮތީ އައިސް ޕްލާންޓުގެ ހަނި ދޭތެރެއަކަށް ލާފަ އެވެ. ގައިގެ އެތަން މިތަނުގައި ފުން ޒަހަމްތަކެއް ހުއްޓެވެ. ހަށިގަނޑާއި ބޯ ވަކިނުވެ އޮތީ ކިރިޔާ އެވެ.\nޝުމޮންމިއާއަށް އިހަވަންދޫ ސިއްހީމަރުކަޒުން ފަރުވާދީފައިވާ އިރު އޭނާގެ އިނގިލިތަކާއި އަތުގެ އެކި ހިސާބުތަކުގައި ޒަހަމްތައް ހުރިކަން ސަންއަށް ވަނީ އެނގިފަ އެވެ.\nފިލަން އަގުބޮޑުކޮށް ލޯންޗެއް ހިފަން ދިޔަ\nއިހަވަންދޫގައި ލޯންޗު ދުއްވާ ފުއާދު ގާސިމް ބުނި ގޮތުގައި އިއްސެ މަރާލި ރޭ ދެ ބިދޭސީއަކު އޭނާ ހޯދަން އެ ގެއަށް އައިސް ހދ. ކުޅުދުއްފުއްޓަށް ދަތުރެއް ކޮށްދިނުމަށް އެދުނެވެ. އަދި އެ މީހުން ތިބީ ކިތަންމެ ބޮޑު އަގެއްގައި ވިޔަސް ދަތުރު ކުރަން ކަމަށް އޭނާ ބުންޏެވެ.\nލޯޗު ދަތުރުކޮށްދޭ ފުއާދު ގާސިމް، (ކ) ސަންގެ ހާއްސަ ކަވަރޭޖުގައި އިހަވަންދުއަށް ދިޔަ ނޫސްވެރިޔާއާ (ވ) ވާހަކަ ދައްކަނީ --- ސަން ފޮޓޯ/ މުހައްމަދު އަފްރާހު\n"ދެ ބިދޭސީން އައީ، އެ މީހުން ބުނީ ކިހާވަރަކަށްހޭ ކުޅުދުއްފުއްޓަށް ދެވޭނީ، ހަމަ ވައްޓާލާފައި އަންނަންވިއްޔޭ، ދެން މަބުނެފިން މަޖަލަކަށް 10،000 ރުފިޔާއަށޭ،[ އަސްލުދަތުރު ކުރާ އަގަކީ 2000 ރުފިޔާ] އެކަމަކު އެމީހުން ތިބީ އެ އަގަށް ވެސް ހަމަ ކުރާ ގޮތަށް،" ފުއާދު ބުންޏެވެ.\nފުއާދު ބުނީ އެހާ ބޮޑު އަގެއްގައި ބިދޭސީންތަކެއް ކުއްލި ގޮތަކަށް ލޯންޗެއް ކުއްޔަށް ހިފައިގެން މެންދަމު ކުޅުދުއްފުއްޓަށް ދާން އުޅުމަކީ ގޯހެއް ކަމަށް އޭނާގެ އަންހެނުން ވެސް ބުންޏެވެ. އަދި އެ ދަތުރު ނުކޮށްދިނުމަށް އަންހެނުން އެދުމުން، އެ ދަތުރު ނުކުރަން ނިންމީ ކަމަށް ފުއާދު ބުންޏެވެ.\nފުއާދު ކައިރިއަށް ލޯންޗް ދަތުރު ހަމަޖެއްސުމަށް އައި ދެ ބިދޭސީން ވެސް މިވަގުތު ތިބީ ފުލުހުންގެ ބެލުމުގެ ދަށުގަ އެވެ. އިއްސެ މަރާލުމަށް ފަހު، ޝުމޮން ފިލުވުމަށް މަސައްކަތް ކުރި ކަމަށް ބެލެވޭ އެ ބިދޭސީންނާ އެކު ޖުމްލަ ހަ ބިދޭސީން ފުލުހުން މިރަށުން މިހާތަނަށް ހައްޔަރުކޮށްފައިވެ އެވެ.\nސަންއަށް މައުލޫމާތު ލިބިފައިވާ ގޮތުގައި ޝޮމުންމިއާ މިރަށުން ދިޔައީ މިރަށު މީހަކާ އިނދެގެން އުޅޭ ހޯރަފުށީ މީހަކު ބަލައި އައި ލޯންޗަކަށް އަރައިގެން އޭގެ އަނެއް ދުވަހު ހެނދުނު ހޯރަފުއްޓަށެވެ. އަދި އެ ރަށަށް ގޮސް އެ ރަށު ލޯންޗެއްގައި ކުޅުދުއްފުއްޓަށެވެ. ފުލުހުން އޭނާ ހައްޔަރު ކުރީ ކުޅުދުއްފުށީގައި ހުއްޓަ އެވެ.\nބިދޭސީން މަރުގެ މައްސަލަތައް ހއ. އިހަވަންދޫ\nވޯލްޑް ކަޕްގެ ފޯރި އެންމެ ގަދައީ ދިވެހި އަންހެނުންގެ މެދުގައި! 1 ދުވަސް 50 މިނެޓް ކުރިން\nޔޫސޭއާއި ވީއޭއާރް!5ގަޑި 32 މިނެޓް ކުރިން


Budget support ge gothugai Raajje ah dhey 250 million dollar India sarukaarun approve koffi - One Online\n08 ޖޫން 2019، ހުޅުލެ، އިންޑިއާގެ ބޮޑުވަޒީރު ނަރެންދްރަ މޯދީގެ ދަތުރުފުޅުގެ ތެރެއިން -- ފޮޓޯ: ރައީސް އޮފީސް\nކޮވިޑް 19ގެ ސަބަބުން ރާއްޖޭގެ އިގުތިސާދަށް ލިބިފައިވާ ގެއްލުންތަކުން އަރައިގަތުމަށް ބަޖެޓް ސަޕޯޓުގެ ގޮތުގައި އިންޑިއާއިން ރާއްޖެއަށް ދޭން ނިންމި 250 މިލިއަން ޑޮލަރުގެ ލޯނު އެހީ އެޕްރޫވްކޮށްފިއެވެ.\nއިންޑިއާ އެމްބަސީން މައުލޫމާތު ދޭ ގޮތުގައި ރާއްޖެއަށް ދޭ 250 މިލިއަން ޑޮލަރުގެ ލޯނު އެހީ އިންޑިއާ ސަރުކާރުން އެޕްރޫވްކޮށްފައިވަނީ އިއްޔެއެވެ.\nއިންޑިއާގެ ނިއު ދިއްލީގައި އިއްޔެ ބޭއްވި ރަސްމިއްޔާތެއްގައި އިންޑިއާ ސަރުކާރާއި ސްޓޭޓް ބޭންކް އޮފް އިންޑިއާ (އެސްބީއައި)އާ ދެމެދު ވަނީ ސޮވެރިން ގެރެންޓީ އެއްބަސްވުމުގައި ސޮއިކޮށްފައެވެ. އިންޑިއާ ސަރުކާރުން ރާއްޖެއަށް ލޯނު އެހީ ދިނުމަށް ހަމަޖެހިފައިވަނީ އެސްބީއައި މެދުވެރިކޮށެވެ.\nއިންޑިއާ ސަރުކާރުން ރާއްޖެއަށް އެ ލޯނު ދިނުމަށް ނިންމާފައިވަނީ ދިހަ އަހަރު ދުވަހުގެ ތެރޭ ދައްކާ ހަލާސްކުރާ ގޮތަށެވެ. އަދި އެ ލޯނުގެ އިންޓަރެސްޓްގެ ގޮތުގައި ނަގަނީ 3.5 ޕަސަންޓެވެ. ކޮވިޑާ ގުޅިގެން ލިބިފައިވާ ގެއްލުމުން އަރައިގަތުމަށް އިންޑިއާ ސަރުކާރުން ފައިސާގެ އެހީތެރިކަން ފޯރުކޮށްދޭ ހަމައެކަނި ގައުމަކީ ރާއްޖެއެވެ.\nރައީސް އިބްރާހިމް މުހައްމަދު ސޯލިހު ވެރިކަމާ ހަވާލުވެވަޑައިގެންނެވުމަށްފަހު އިންޑިއާއަށް ކުރެއްވި ދަތުރުފުޅެއްގައި ވެސް އެގައުމުން ވަނީ ލައިން އޮފް ކްރެޑިޓްގެ ގޮތުގައި ރާއްޖެއަށް 800 މިލިއަން ޑޮލަރު ހަމަޖައްސައިދީފައެވެ. މި ލައިން އޮފް ކްރެޑިޓްގެ ދަށުން ދިވެހި ސަރުކާރުން ހުށަހަޅާ މަޝްރޫއުތަކަށް އިންޑިއާގެ އެގްޒިމް ބޭންކުން ލޯނު ދޫކުރާނެއެވެ. މި ލޯނުތަކަކީ ވެސް ފަސް އަހަރު ފަހުން ދައްކަން ފަށައި 15 އަހަރު ދުވަހުގެ ތެރޭގައި ހަލާސް ކުރަން ޖެހޭ ލޯނުތަކެކެވެ. މި ލޯނުތަކުގެ އިންޓަރެސްޓް ރޭޓަކީ 1.75 ޕަސެންޓެވެ.


Gaadhifuttai aa Maavashugai alun vote naganee\nގާދިއްފުއްޓާއި މާވަށުގައި އަލުން ވޯޓް ނަގަނީ\nއިންތިހާބުގައި ވޯޓް ގުނުން ކުރިއަށް ގެންދަނީ: ދެ ރަށެއްގައި އަލުން ވޯޓް ނެގުމަށް ވަނީ ހަމަޖެހިފައި -- އަވަސް ފޮޓޯ\nތ. ގާދިއްފުއްޓާއި ލ. މާވަށުގައި އަލުން ވޯޓް ނަގަން ނިންމާ އެކަން އިލެކްޝަންސް ކޮމިޝަނުން އިއުލާނު ކޮށްފި އެވެ.\nއިލެކްޝަންސް ކޮމިޝަނުން މިރޭ ބޭއްވި ނޫސްވެރިންގެ ބައްދަލްވުމުގައި އެ ކޮމިޝަންގެ ރައީސް އަހްމަދު ޝަރީފް އާދަމް ވިދާޅުވީ އިންތިހާބާ ގުޅިގެން ލިބިފައިވާ ޝަކުވާތަކާއި ގުޅިގެން އެ ކޮމިޝަނުން ބަލަން ޖެހޭ ކަންކަން ބެލުމަށްފަހު ދެ ރަށެއްގައި އަލުން ވޯޓް ނަގަން ނިންމާފައިވާ ކަމަށެވެ. އެއީ ގާދިއްފުއްޓާއި މާވަށެވެ.\nޝަރީފް ވިދާޅުވީ ގާދިއްފުށީގައި ދާއިރާ ނޫން ދެ މީހަކު ވޯޓް ލާފައިވާކަން ސާބިތުވެފައިވާ ކަމަށެވެ. އެއީ ލ. ކުނަހަންދޫ މީހަކާއި، ރ. އިންނަމާދޫ މީހެއް ކަމަށްވެސް ވިދާޅުވި އެވެ.\n"މި ދެ މީހުން ވަނީ އޮޅިގެން ކަރުދާސްކޮޅެއް ދެވުނީމަ ގާދިއްފުށީގެ ފޮއްޓަށް ވޯޓް ލާފައި،" ޝަރީފް ވިދާޅުވި އެވެ.\nޝަރީފް ވިދާޅުވީ ގާދިއްފުށި ކައުންސިލްގައި އަންހެނުންނަށް ހާއްސަކުރި ގޮނޑިއަށް ވާދަކުރި ދެ ކެންޑިޑޭޓެއްގެ ދެމެދުގައި ދެ ވޯޓް ތަފާތު ހުރިއިރު ދާއިރާއިން ބޭރުން ވޯޓްލީ ދެ މީހުން ވޯޓް ދިނީ ކޮން ގޮތަކަށްކަން ސާފުނުވާތީ އެރަށުގައި ބެހެއްޓި ވޯޓް ފޮށިތަކުގެ ތެރެއިން އެން-9 ވޯޓްފޮށީގެ ވޯޓް އަލުން ބޭއްވުމަށް ހަމަޖައްސާފައިވާ ކަމަށެވެ. އަދި ވޯޓް ނަގާނީ ދެ ވޯޓްގެ ތަފާތު ހުރި ދެ ކެންޑިޑޭޓްގެ ދެމެދުގައި ކަމަށްވެސް ވިދާޅުވި އެވެ.\nމީގެ އިތުރުން ލ. މާވަށުގައި ބެހެއްޓުނު ވޯޓް ފޮއްޓަކަށް ދާއިރާ ނޫން މީހަކު ވޯޓް ލާފައިވާ ކަމަށެވެ. އެ ރަށު ކައުންސިލްގެ ރައީސް ކަމަށް ވާދަކުރި ދެ ކެންޑިޑޭޓުންނަށް ވޯޓް ލިބިފައިވަނީ އެއް ވަރަކަށް ކަމަށާއި އެހެންކަމުން އެ ދެ ކެންޑިޑޭޓުންގެ މެދުގައި އެ ރަށުގައި ވޯޓްލުން ކުރިއަށް ގެންދަން ނިންމާފައިވާ ކަމަށެވެ. އަދި މާވަށު ކައުންސިލަށް ކުރިމަތިލި ދެ ކެންޑިޑޭޓެއްގެ ވޯޓް އެއްވަރު ވެފައިވާތީ އެ ދެ ކެންޑިޑޭޓުންގެ މެދުގައި ވެސް އަލުން ވޯޓް ކުރިއަށް ގެންދަން ނިންމާފައިވާ ކަމަށެވެ.\nޝަރީފް އިތުރަށް ވިދާޅުވީ އިންތިހާބުގެ އާ ބުރެއް އެ ދެ ރަށުގައި ކުރިއަށް ގެންދިޔަ ނަމަވެސް އިންތިހާބުގައި ވޯޓް ދެވޭނީ ކުރީން ވެސް ވޯޓް ލިސްޓްގައި ހިމެނުނު މީހުންނަށް ކަމަށެވެ. އަދި ވޯޓްލާނެ ދުވަހެއް ވަރަށް އަވަހަށް އިއުލާނު ކުރާނެ ކަމަށް ވެސް ވިދާޅުވި އެވެ.\nލޯކަލް ކައުންސިލްތަކުގެ އިންތިހާބު އަހުމަދު ޝަރީފް އާދަމް


Hangandu halaakuvaanama mikankamah samaaluvey\nހަންގަނޑު ހަލާކުވާނަމަ މިކަންކަމަށް ސަމާލުވޭ\nހަންގަނޑަކީ ގިނަ ބަޔަކު ސަމާލުކަން ދީގެން ގެންގުޅޭ އެއްޗެކެވެ. ހަންގަނޑު ރީތި ކުރުމަށް އެކި ކަހަލަ ޕްރޮޑަކްޓްސް ބޭނުން ކުރާ މީހަކު ނޫޅޭނޭ ބުނެފިނަމަ ދޮގަކަށް ނުވާނެ އެވެ،\nއެހެންނަމަވެސް ނާޒުކު އެއްޗަަކަށް ވުމުން ކުރަކިވެ ނުވަތަ ނުގުޅޭ އެއްޗެއް ބޭނުން ކުރެވުމުން ހަލާކުވާގޮަތް ދިމާވެ އެވެ. ގިނަ ފަހަރަށް ބޭރަށް ދިއުމަށް ލޯޝަން ފަދަ އެއްޗެއް ބޭނުން ކުރިއަސް އޭގެތެރޭގައި އުޅޭއިރު ހަންގަނޑަށް މާބޮޑު ސަމާލުކަމެއް ނުދެވެ އެވެ.\nހާއްސަކޮށް ގޭތެރެ ނުަވަތަ ފާހާނަ ސާފުކުރަން އުޅޭއިރު ބައެއް މީހުން ހަންގަނޑަށް މާ ބޮޑު ސަމާލުކަމެއް ނުދެއެވެ. އެހެން ކަމުން ފޮޅުލާ ހަންގަނޑު މަރުވާގޮތް ވެއެވެ.\nއެގޮތުން ގޭތެރެ ސާފުކުރާއިރު ނުވަތަ ފާހަނާ ސާފުކުރާއިރުވެސް އަތަށް އަންގި ލައްވާށެވެ. ހާއްސަކޮށް ކެމިކަލް ހުންނަ އެއްޗެހި އަތުގައި ހޭކި ހަންގަނޑު ހަލާކުވާ ބޭފުޅުން މިކަމަށް ހާއްސަ ސަމާލުކަމެއް ދޭން ވާނެ އެވެ. އަދި ހިރަފުހަށް އެލާޖިކް މީހެއްނަމަ އަންގި ލެއްވުމަކީވެސް ބުއްދިވެރި ކަމެކެވެ.\nމޮއިސްޓްރައިޒާ ބޭނުން ކުރުމުގެ ބަދަލުގައި ޕެޓްރޯލިއަމް ޖެލީ ބޭނުން ކުރާށެވެ. ހާއްސަކޮށް ސެންސިޓިވް ސްކިން ހުންނަ މީހުންނަށް ކްރީމް ބޭނުން ކުރުމަށް ވުރެ ޕްޓްރޯލިއަމް ޖެލީ ބޭނުން ކުރުމުން ހަންގަނޑު ރީތި ވާލެއް އަވަހެެވެ.\nހަށިގަނޑަށް ބޭނުންވާވަރަށް ފެން ބޭނުން ނުކުރެވުމަކީވެސް ހަންގަނޑު ކުރަކިވާން ދިމަވާ ސަބަބެކެވެ. މިއީ ފަސޭހައިން ކުރެވޭނެ ކަމެކެވެ. އެހެން ކަމުން އަބަދުވެސް ހަށިގަނޑަށް ބޭނުންވާ ވަރަށް ފެންބޭނުން ކުރާށެވެ. މިއީ ހަމުގެ މައްސަލަތަކުގެ ހިތުުރުންވެސް އެކި ބަލިތަކުގެވެސް ފަރުވާއެކެވެ.


SunOnline: Dhiriulhen jehifaivany ehen meehehge moonakaa eku\nމިޙްނާ ނާސިހު 11 Jan 2021, 07:31\nރޮބާޓް ޗެލްސީ، އެކްސިޑެންޓަށް ފަހު (ވ) އަދި ފޭސް ޓްރާންސްޕްލާންޓަށް ފަހު (ކ) -- ފޮޓޯ:ޓައިމް މެގަޒިން\nއުމުރުން 68 އަހަރުގެ ރޮބާޓް ޗެލްސީއަކީ އޮގަސްޓް 2013 އާއި ހަމައަށް ވަރަށް އާދައިގެ ދިރިއުޅުމެއް އުޅެމުން އައި މީހެކެވެ. އެހެން ނަމަވެސް މީހަކު މަސްތުގެ ހާލަތުގައި އިދެ ދުއްވަމުން އައި ކާރެއްގައި ޖެހި އެކްސިޑެންޓްވެ އޭނާގެ ކަރު އޯވާ ހީޓްވެ މުޅި ހަށިގަނޑުގެ 75 ޕަސެންޓް އެއްކޮށް އެދުމާއި އެކު މުޅި ދިރިއުޅުން އެފުށް މިފުށަށް ޖެހުނެވެ. މިހާރު އޭނާއަކީ ފުލް ފޭސް ޓްރާންސްޕްލާންޓެއް ހެދި ދުނިޔޭގެ ފުރަތަމަ ކަޅުނަސްލުގެ އެމެރިކާ މީހާ އެވެ. އަދި ފޭސް ޓްރާސްންޕްލާންޓެއް ހަދާފައިވާ އެންމެ އުމުރުން ދުވަސްވީ މީހާ އަކީވެސް މިހާރު އޭނާ އެވެ.\nއެ އެކްސިޑެންޓަށްފަހު އޭނާގެ ލޯ ހުޅުވުނީ ހަމަސް ދުވަސް ފަހުންނެވެ. އިތުރު ނުވަ މަސްދުވަސް ހޮސްޕިޓަލްގައި ހޭދަކުރަންޖެހުނުއިރު ނޮވެމްބަރު 2014 އާއި ހަމައަށް އިތުރު 30 ސާޖަރީ އޭނާވަނީ ހަދާފަ އެވެ.\nއެވަރުންވެސް އޭނާގެ ތުންފަތާއި، ނޭފަތް އަދި ވާތް ފަރާތުގެ ކަންފަތް އަސްލު ބައްޓަމަށް ގެނެވޭ ވަރެއް ނުވި އެވެ. އޭނާގެ އެ މޫނުވީ ހަޔާތުގެ ބަދު ނަސީބަކަށެވެ. މުޅި ވިޔަފާރި އާއި ގާތް ރަހުމަތްތެރިންވެސް ގެއްލުނުއިރު، ކެއުމާއި ބުއިންވެސް ވީ އުނދަގޫކަމަކަށެވެ. މަގުމަތިން ފެންނަ މީހުންވެސް އޭނާ ފެނި ބިރުން ސިހެ އެވެ. އެގޮތުގައި ހަ އަހަރު އޭނާ ވޭތުކުރަން ޖެހުނެވެ.\nކުރީގެ ފޭސް ޓްރާންސްޕްލާންޓްތަކާއި ހިލާފަށް މުޅި މޫނު ބަދަލުކުރަން މިފަހަރު އޭނާ ތައްޔާރުވިއިރު ޑޯނާއެއް ލިބި ހޮސްޕިޓަލުން ގުޅާފައިވަނީ ޖުލައި 2019ގަ އެވެ. އެހާ ގިނަ މުއްދަތެއް މިކަމަށް ހޭދަވީ ޗެލްސީގެ ހަމުގެ ކުލައާ ވައްތަރު ހުރިހާގޮތަކުން ގުޅޭ ޑޯނާއެއް ހޯދަން މަޑުކުރަންޖެހުމުންނެވެ.\nމުޅި ސާޖަރީ އަށް 16 ގަޑިއިރާއި 45 ފިޒިޝަނުންނާއި، ނަރުހުންނާއި، ހޭނައްތާ ޑޮކްޓަރުންނާއި، ދިރާސާވެރިން ވެސް ބައިވެރިވި އެވެ. އޭނާގެ މުޅި މޫނުގެ ހަންތައް ނަގާ ހަމުގެ ކޮންމެ ފަށަލައެއް ވަކިކޮށް ޑޯނާގެ މޫނުގެ ކޮންމެ ފަށަލައެއް ދިޔައީ ލައްވަމުންނެވެ.\nމި މުޅި ސާޖަރީ އޭނާގެ ހުރި ހަމައެކަނި ދަރިފުޅު ސިފަކުރީ "މާސްކް މޫވީ" އެއް ފަދައިންނެވެ. މި މުޅި ޕްރޮސެސް ކައިރިން ފެނުނު ނަމަވެސް ސާޖަރީއަށް ފަހު އެއީ ބައްޕަކަން ގަބޫލު ކުރަން އޭނާއަށް އުނދަގޫވި ކަމަށް 31 އަހަރުގެ އަންހެން ދަރިފުޅު ބުނެފައިވެ އެވެ.\nހުދު ޗެލްސީވެސް ބުނާގޮތުގައި ލޯގަނޑަށް ބަލާލުމުން ފެންނަން އެހެރީ ހުދު އޭނާކަމަށް ގަބޫލުކުރަން އުނދަގޫވި ދުވަސްތައް ދިޔަ އެވެ.\nމިފަހުން އޭނާއަށް ދިމާވަމުން އަންނަ އެންމެ ބޮޑު އުނދަގުލަކީ ލޯ ރަނގަޅަށް ނުހުޅުވުމެވެ. މިއީ އާ މޫނުގެ މަސްތައް އެންމެ ރަނގަޅާށް ކަށިތަކުގައި ހަރުނުލާ ހުރުމުން ދިމާވާ މައްސަލައެއްކަމަށް ފާހަގަކޮށް މިކަން ހައްލުކުރުމަށް އަނެއްކާވެސް ސާޖަރީއެއް ހެދޭނެކަމަށް ޑޮކްޓަރުންވަނީ ވިދާޅުވެފަ އެވެ.


Nasheed German hospital in dhookohlaifi\nރައީސް މުހައްމަދު ނަޝީދު ޖަރުމަންގެ ހޮސްޕިޓަލްގައި. ފަރުވާ އަށް ފަހު މިއަދު ވަނީ ދޫކޮށްލާފައި\nޖަރުމަނުގެ ހޮސްޕިޓަލްގައި ފަރުވާ ދިނުމަށްފަހު ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިއަދު ހޮސްޕިޓަލުން ދޫކޮށްލައިފި އެވެ.\nރައީސް ނަޝީދުގެ އާއިލާގެ ބޭފުޅަކު ވަނީ އެކަން ޔަގީންކޮށްދީފަ އެވެ. ނަމަވެސް އަދިވެސް އެމަނިކުފާނުގެ ބައެއް ޓެސްޓްތަައް ހަދަންޖެހޭ ކަމަށް ވިދާޅުވި އެވެ.\nކާރުކޮޅުގެ ކައިރީގައި ޕާކް ކޮށްފައި ހުރި ސައިކަލެއްގައި ހަރުކޮށްފައި އިން އައިއީޑީއެއް ގޮއްވާލުމުގެ ސަބަބުން ރައީސް ނަޝީދަށް ބޮޑެތި ޒަހަމްތަކެއް ލިބިފައިވެ އެވެ. ހަމަލާއަށް ފަހު އެމަނިކުފާނަށް އެންމެ ފުރަތަމަ ފަރުވާ ދިނީ އޭޑީކޭގަ އެވެ. އެ ހޮސްޕިޓަލްގައި 16 ގަޑިއިރުގެ ސާޖަރީތަކެއް ހެދުމަށްފަހު ރައީސް ނަޝީދު ޖަރުމަނަށް ގެންދިޔައީ މިމަހުގެ 13 ވަނަ ދުވަހު އެވެ.\nމިހަތަރު މީހުންގެ ތެރެއިން ފާތިހު ހައްޔަރުކުރީ ބ. ދަރަވަންދޫ އިންނެވެ. އަނެއް ތިން މީހުން ހައްޔަރުކުރީ މާލެ އިންނެވެ. މިހަތަރު މީހުންގެ ތެރެއިން ސައިކަލްގެ ވެރިޔަކީ ތަހްމީން އެވެ. އެކަމަކު އެ ސައިކަލް ނީލޯފަރު ހިނގުމާއި މަޖީދީ މަގު ގުޅޭ ކަންމަތީގައި ބެހެއްޓީ ފާތިހު ކަމަށް ފުލުހުން ބުނެ އެވެ. އަދުހަމަކީ ހަމަލާ ދިން އިސް މީހާ ކަމަށްވެސް ފުލުހުން ވަނީ ބުނެފަ އެެވެ.\nރައީސް މުހައްމަދު ނަޝީދު ޖަރުމަން ޕޮލިޓިކްސް + ނަޝީދަށް އަމާޒު ކުރި ހަމަލަ ޓެރަރިސްޓް ހަމަލާ


Quarantine meeehun genaumugai bodethi olhuvaalun thakeh\nކަރަންޓީން މީހުން ބޭތިއްބުން ހަމައިން ނެއްޓި ބޮޑެތި އޮޅުވާލުންތަކެއް\nވީއައިއޭގައި ބައެއް މީހުން މަޑުކޮށްލައިގެން: ކަރަންޓީން ވާން އަންނަ ބައެއް މީހުންނަށް އޮޅުވާލުމުގެ މައްސަލަތަކެއް ދަނީ ފެންމަތި ވަމުން -- ފޮޓޯ: -- އަހްމަދު އަޝްހާދު އަބްދުﷲ | އަވަސް\nމެދުއިރުމައްޗަށް މަސައްކަތު ދިއުމުގެ ކުރިން ރާއްޖޭގައި ކަރަންޓީން ވާން އަންނަ "ޓޫރިސްޓުން" ގެނައުމާއި ބޭތިއްބުން ހަމައިން ނެއްޓި، ބޮޑެތި އޮޅުވާލުން ތަކެއް ފެންމަތިވާން ފަށައިފި އެވެ.\nކޮވިޑް-19ގެ ދެވަނަ ރާޅަށްފަހު އިގްތިސޯދު ހުޅުވުމާއެކު އަވަށްޓެރި- އިންޑިއާ- ޕާކިސްތާނު އަދި އެހެން ގައުމުތަކުން ދަނީ ރާއްޖެ އަށް ކަރަންޓީން ވާން ގިނަ އަދަދެއްގެ މީހުން އަންނަމުންނެވެ. އަދި މި މީީހުންގެ ސަބަބުން އިގްތިސާދަށް ބޮޑެތި ފައިދާ ތަކެއް ވެސް ލިބެމުންދެ އެވެ. ކޮންމެ މީހެއްގެ ބޮލަށް އެވްރެޖުކޮށް 1،000 ޑޮލަރާއި 1،500 ޑޮލަރު ވަރު ދައްކަ އެވެ.\nނަމަވެސް، މި މީހުން ގެނެސް ބޭއްތިބެނީ އެޗްޕީއޭ އިން ހަދާފައިވާ ހާއްސަ ގައިޑްލައިނުގައި ބުނާ ކަންކަން ފުރިހަމަކޮށްފައިވާ ގެސްޓްހައުސްތަކެއްގަ އެވެ. އަދި އެ ފަރާތްތަކުން ހާއްސަ ގައިޑްލައިންތަކެއް ފޮލޯ ކުރަން މަޖުބޫރެވެ.\nގޭގޭގެ ކޮޓަރިތަކުގައި އެ މީހުން!\nއަވަސް އަށް އެނގިފައިވާ ގޮތުގައި ގެސްޓްހައުސް ހިންގުމުގެ ހުއްދައިގެ އިތުރުން މިހާލަތުގައި ހިދުމަތް ދޭން ހާއްސަ ހުއްދައެއް ނަގަން މަޖުބޫރުވި ނަމަވެސް މިހާރު އެކަން ނުކޮށް ގިނަ ބަޔަކު ދަނީ ކަރަންޓީން ވާން އަންނަ މީހުން ބައިތިއްބަމުންނެވެ. މިގޮތުން ގޭގޭގެ ކުލީ ކޮޓަރިތަކުގައި ވެސް ކަރަންޓީން ވާން އަންނަ އިންޑިއާ މީހުން ބައިތިއްބާފައި ތިބިކަން އަވަސް އަށް ވަނީ އެނގިފަ އެވެ.\nމިފަދަ އެތަށް ބަޔަކު މާލެ ތެރޭގައި ދަނީ އުޅެމުންނެވެ. މީގެ އިތުރުން ކަރަންޓީން ވާން ކުޑަކުދިން ހިމެނޭ ގޮތަށް މުޅި އާއިލާ އެކުގައި 14 ދުވަހަށް ރާއްޖެ އަންނައިރު އެ މީހުން ފައިސާ ދެއްކި ކޮޓަރި ނުލިބުން ފަދަ މައްސަލަތައް ވެސް ދަނީ ފެންމަތިވަމުންނެވެ.\nޓޫރިޒަމް މިނިސްޓްރީގެ ސީނިއާ އެގްޒެކެޓިވް ޑިރެކްޓަރު އަލީ ރައްޒާން ވިދާޅުވީ ކޮންމެ ދުވަހަކު މިފަދަ ދެތިން މައްސަލަ ފެންމަތިވާ ކަމަށެވެ.\nފޭކް ބުކިންގައި ރާއްޖެ އަންނަ މައްސަލަތައް އުޅޭ. ގަވައިދާ ހިލާފަށް ތިބޭ މީހުން އެފަދަ ތަންތަނުން ފޮނުވާލަން ޖެހޭ. ޓޫރިސްޓު އެސްޓާބްލިސްމަންޓެއް ނަމަ މިދަނީ ފުލުހުން މެދުވެރިކޮށް ފިޔަވަޅު އަޅަމުން. އެފަދަ ބުކިންތަކުގައި އަންނަ މީހުންނަށް ޖެހޭނީ ގަވައިދާ އެއްގޮތަށް ހުންނަ ތަނަކަށް ބަދަލުވުން ނޫނީ ޑީޕޯޓްކޮށްލަން. ނަމަވެސް ޑީޕޯޓްކޮށްލާ ހިސާބަކަށް އަދި މައްސަލައެއް ނުދޭ. އޭގެކުރިން އެފަދަ މީހުން ތަންތަނަށް ބަދަލުވޭ.\nއަލީ ރައްޒާން | ޓޫރިޒަމް މިނިސްޓްރީގެ ސީނިޔަ އެގްޒެކެޓިވް ޑިރެކްޓަރު\nއޭނާ ވިދާޅުވީ މި ފަދަ މައްސަލައެއް ދާދިފަހުން ރިސޯޓަކަށް އައި ބަޔަކަށް ވެސް ކުރިމަތިވެފައިވާ ކަމަށެވެ.\n"އދ. އަތޮޅުގެ ރިސޯޓަކަށް އައި 12 މީހުންގެ އާއިލާއެއް. އެ މީހުން އެބަ ދައްކާ ބުކިން. އެކަމަކު ރިސޯޓަކު ނެތް އެ މީހުންގެ ބުކިންއެއް. އެއީ ކޮންމެވެސް ވަރަކަށް ތަނަވަސް އާއިލާއެއް. އެހެންވެ އެ މީހުން ތިންރޭ ވަރު އަމިއްލައަށް އަތުން ފައިސާ ދީގެން ތިބީ. އޭގެފަހުން އެޖެންޓުން ފައިސާ ފޮނުވީ،" ރައްޒާން ވިދާޅުވި އެވެ.\nކަރަންޓީން ވާން ރާއްޖެ އައި މީހަކު ވީއައިއޭގައި -- އަވަސް ފޮޓޯ: -- އަހްމަދު އަޝްހާދު އަބްދުﷲ\nމި ފަދަ ބޮޑު މައްސަލައެއް މިދިޔަ ހަފުތާގެ ބުދަ ދުވަހު ދުވަހުގެ ރޭ ވެސް ވަނީ ފެންމަތިވެފަ އެވެ. ހުޅުމާލެ ގެސްޓްހައުސް އަކަށް ދިޔަ އިންޑިއާގެ 80 ވަރަކަށް މީހުންނަށް ކޮޓަރި ނުލިބިގެން ވަނީ މައްސަލަ ގޯސްވެފަ އެވެ. އެނގިފައިވާ ގޮތުގައި މި މީހުން ކޮންމެ މީހެއްގެ ބޮލަށް ހާހަކަށްވުރެ ގިނަ ޑޮލަރު ދައްކާފައިވެ އެވެ. ފަހުން އެ މީހުން މަސް ދޯންޏެއްގައި ކައިރި ރަށަކަށް ވަނީ ފޮނުވާލާފަ އެވެ.\nއޮޅުވާލުމުގެ މައްސަލަތަކުގެ ޝަކުވާތައް ޓޫރިޒަމް މިނިސްޓްރީ އަށް ވެސް ލިބެމުންދާ ކަމަށް އެ މިނިސްޓްރީން ވަނީ އަވަސް އަށް ޔަގީންކޮށްދީފަ އެވެ. އަދި ރަށްރަށުގައި ދިމާވާ މިފަދަ ބައެއް މައްސަލަތަކުގައި ކައުންސިލްތައް މެދުވެރިވެގެން ދަނީ ފިޔަވަޅު ވެސް އަޅަމުންނެވެ. އެގޮތުން ބައެއް ގެސްޓްހައުސް ތަކަށް ދީފައިވާ ހުއްދަ ވަގުތީ ގޮތުން ވަނީ ހިފަހައްޓާފަ އެވެ.\nޓޫރިޒަމް މިނިސްޓްރީގެ ސީނިއާ ޕޮލިސީ ޑިރެކްޓަރު އިބްރާހިމް ފަރުހާދު ވިދާޅުވީ އޮޅުވާލުމުގެ ޝަކުވާތައް ލިބެމުންދާ ކަމަށާ، އެފަދަ ބައެއް ކަންކަން ބަލަމުންދާ ކަމަށެވެ.\n"ގެސްޓުން އަންނައިރު އެބަތިބޭ އެއާޕޯޓަށް ގޮސް ގެސްޓުން ބަލާ އެހެން މީހުން. އަސްލު ގެސްޓްހައުސްގެ މީހުން އަންނަވާއިރަށް އެ މީހުން ގޮސް އެހެން ތަންތަނަށް އެބަހުރި ގެންގޮސްފަ. އެފަދަ ކަންކަން ވެސް އެބަ ހިނގާ،" ފަރުހާދު ވިދާޅުވި އެވެ.\n"އެހެންވެ އަޅުގަނޑުމެން ވާނީ އަންގާފައި ގެސްޓުން ބަލައިދާއިރު ކޮން ގެސްޓްހައުސްއެއް ކަން އެނގޭ ގޮތަށް ޓީޝާޓެއް ނަމަވެސް ލައިގެންދާން."\n"ފޭކް ބުކިން"ގެ މައްސަލަތަކެއް!\nގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް) އިން ބުނި ގޮތުގައި "ފޭކް ބުކިން" ހައްދައިގެން އަންނަ މީހުންގެ ޝަކުވާ ގެސްޓްހައުސްތަކަށް ބޮޑަށް ލިބެމުންދެ އެވެ. އަދި މައްސަލަ ގޯސްވެ އެއާޕޯޓުގައި މާރާމާރީ ހިންގުމާއި ގެސްޓްހައުސް އަަށް ދާއިރު ބުކިން ނެތުން ފަދަ މައްސަލަތައް ވެސް ފާހަގަވަމުންދާ ކަމަށެވެ.\nގޭމްގެ ރައީސް އަބްދުﷲ ނާޝިދު ވިދާޅުވި ގޮތުގައި މިހާލަތުގައި ޓޫރިސްޓުން ބައިތިއްބަން ހުއްދަ ނެތް ތަންތަނުގައި ވެސް މީހުން ބައިތިއްބަމުން ގެންދާ ކަމަށާ، މިފަދަ ކަންކަން ނުކުރަން އިލްތިމާސް ކުރާ ކަމަށެވެ.\n"ކަރަންޓީން މީހުން ގެނައުން މައްސަލައެއް ނެތް. އެކަމަކު މިމަހު 15 ގައި އެޗްޕީއޭ އިން އޮންނާނެ ގައިޑްލައިނެއް ނެރެފަ. އެ ގައިޑްލައިންގައި ހުރި ކަންކަން ފުރިހަމަ ކޮށްފައި ހުންނަ ތަންތަނަށް ނޫނީ މީހުން ގެނެވިގެން ނުވާނެ. ޓޫރިސްޓުން ބޭތިއްބުމުގެ ލައިސަންސް ނެތް ތަންތަނުގައި ވެސް މީހުން ބައިތިބައިފައި އެބަހުރި،" އަބްދުﷲ ވިދާޅުވި އެވެ.\nޓޫރިޒަމް މިނިސްޓްރީ އޮފް ޓޫރިޒަމް ކޮވިޑް-19 + ގެސްޓް ހައުސް ވިޔަފާރި އެޗްޕީއޭ\nގެސްޓްހައުސްއާއި ސަފާރީތަކަށް ދެ މިލިއަން ޔޫރޯ\nވަގަށް އިންޑިއާ މީހުން އެތެރެކުރީ ކިހިނެއް؟


މިފަނާވަނިވި ދުނިޔެގެ އަރާމާއި ލައްޒަތަށްވުރެ އާހިރަތް އިސްކުރޭ: ހުތުބާ – Haftha\nMon, 13 July, 2020, 1:41 pm\nމިފަނާވަނިވި ދުނިޔެގެ އަރާމާއި ލައްޒަތަށްވުރެ އާހިރަތް އިސްކުރޭ: ހުތުބާ\nމިފަނާވަނިވި ދުނިޔޭގެ އަރާމާއި ލައްޒަތަށްވުރެ އަހިރަތް އިސްކުރުމަށް މިއަދުގެ ހުކުރު ހުތުބާގައި ގޮވާލައްވައިފިއެވެ.\n“ރަމަޟާންމަހުގެ ފަހުދިހައިގެ މާތްކަން” ގެ މައުޟޫއަށް މިއަދު ދެއްވި ހުކުރު ހުތުބާގައި ވިދާޅުވީ، ކުރިއަށް އޮތް އަހަރަށް ފޮނި އުއްމީދުތަކެއް ކުރަމުންދާއިރު، އެ އަހަރު ދުނިޔެ ދޫކުރަންޖެހުމަކީ ވެސް އެކަށީގެންވާ ކަމެއް ކަމަށެވެ.\nއެހެންކަމުން މިފަނާވަނިވި ދުނިޔޭގެ އަރާމާއި ލައްޒަތަށްވުރެ އާހިރަތް އިސްކުރުމަށް ހުތުބާގައި ވިދާޅުވެފައިވެއެވެ.\n“ލައިލަތުލް ޤަދްރިވިލޭރޭ ﷲ ހުރިހާ ނިޔާއެއް އިއުލާން ކުރައްވާހިނދު، އެ އިލާހު ރުއްސަވާ ހެޔޮ އަމަލެއްގައި ވުމަށް މަސައްކަތް ކުރަމާތޯއެވެ. އެރޭ ﷲ އަށް މުނާޖާ ދަންނަވައި ދުނިޔެއާއި އާހިރަތުގެ ހެވަށް އެދި ދުއާ ކުރުމުގައި ތިބޭ މީހުންގެ ތެރެއިން ވަމާތޯއެވެ. އެރޭގެ ދުއާގެ ސަބަބުން އުމުރު ދިގުވެ، ރޯދި ބަރަކާތުގެ ދޮރުތައް އެބަޔަކަށް ހުޅުވޭ މީހުންގެ ތެރެއިންވުމަށް ގަދަ އަޅައި މަސައްކަތް ކުރަމާތޯއެވެ،” ހުތުބާގައި ވިދާޅުވިއެވެ.\nހުތުބާގައި އިތުރަށް ވިދާޅުވީ، އެންމެ އެދެވޭގޮތުގައި ރަމަޟާން މަހުގެ ދުވަސްތައް ހޭދަ ނުކުރެވުނު މީހުންނަށް ވެސް ފަހުދިހައަކީ ރަނުގެ ފުރުސަތެއް ކަމަށެވެ. އެގޮތުން ފަހު ދިހައިގައި ހެޔޮ އަމަލު ގިނަކޮށްގެން ލައިލަތުލް ޤަދްރިވިލޭރޭގެ ސަވާބު ލިބިގެންފިމީހަކަށް އެ ލިބުނީ އެމީހެއްގެ ހަޔާތުގައި ލިބޭނެ އެންމެ މަތިވެރި ހެޔޮކަމާއި ނަސީބު ކަމަށް ހުތުބާގައި ވިދާޅުވިއެވެ.\n“އެރޭ ﷲ އެއްކައުވަންތަކުރާ ހާލު އެއިލާހުގެ ހަޟްރަތުން ޘަވާބާއި ދަރުމައަށް އެދިގެން އަޅުކަން ކޮށްފިމީހާއަށް އޭނާގެ އިސްވެދިޔަ ހުރިހާ ފާފައެއް ފުއްސެވޭނެ ކަމުގެ އުފާވެރި ހަބަރު ނަބިއްޔާ ވަނީ ދެއްވާފައެވެ،” ހުތުބާގައި ވިދާޅުވެފައިވެއެވެ.\nމާތް ﷲގެ އޯގާވަންތަކަމުން މުސްލިމުންނަށްޓަކާ ފަހުދިހައިގެ ތެރޭގައި ބަރަކާތުން ފުރިގެންވާ ލައިލަތުލް ގަދްރިވިލޭރޭ ލައްވާފައިވާކަން ފާހަގަކުރައްވާ ހުތުބާގައި ވިދާޅުވީ، ލައިލަތުލް ގަދްރިވިލޭރޭ އަކީ ރަހްމާންވަންތަ، ﷲ ދެއްވާ ދެއްވުންތަކުގެ ތެރެއިން ހިތަށް ނުގެނެވޭފަދަ ދީލަތިވަންތަ ބަރަކާތް ދެއްވުމެއް ކަމަށެވެ.\nއަދި އެރޭ އަޅުކަމުގައި ދެމިތިބި ކޮންމެ ބަޔަކަށް ފާފަފުއްސެއްވުން އެދި އެ މަލާއިކަތުން ދުއާ ކުރައްވާނެ ކަމަށާއި އެރެއަކީ ފަތިސްވެ އަލިވިލެންދެން އަމާންވެގެންވާ ރެއެއް ކަމަށް ހުތުބާގައި ވިދާޅުވިއެވެ.


Council inthikhaabuge dhaaimee natheeja iulaankohfi\nކައުންސިލް އިންތިޚާބުގެ ދާއިމީ ނަތީޖާ އިޢުލާނުކޮށްފި\nމިމަހުގެ 10 ވަނަ ދުވަހު ބޭއްވުނު ލޯކަލް ކައުންސިލް އިންތިޚާބާއި އަންހެނުންގެ ތަރައްޤީއަށް މަސައްކަތް ކުރާ ކޮމިޓީތަކުގެ އިންތިޚާބުގެ ރަސްމީ ނަތީޖާ އިޢުލާންކޮށް ނިންމާލައިފިއެވެ.\nއިންތިޚާބުގެ ދާއިމީ ނަތީޖާ އިޢުލާނުކޮށް ނިންމާފައިވަނީ ރޭގެ ވަގުތެއްގައި ކަމަށް އިލެކްޝަނުން މަޢުލޫމާތު ދެއެވެ. ދާއިމީ ނަތީޖާ އިޢުލާންކޮށް ނިންމި ނަމަވެސް އިތުރު ދެރަށެއްގެ ވޯޓު އަލުން ކުރިއަށް ގެންދިއުމަށް އިލެކްޝަންސް ކޮމިޝަނުން ވަނީ ނިންމާފައެވެ.\nއިންތިޚާބުގެ ދާއިމީ ނަތީޖާ އިޢުލާންކުރަން ފެށީ މި މަހުގެ 22 ވަނަ ދުވަހުއެވެ. އިންތިޚާބާ ބެހޭ ޤާނޫނުގައި ބުނާގޮތުން ވޯޓުލާތާ 14 ދުވަހުގެ ތެރޭގައި ދާއިމީ ނަތީޖާ އިޢުލާނުކުރަންޖެހެ އެވެ.\nލޯކަލް ކައުންސިލް އިންތިޚާބާއި އަންހެނުންގެ ތަރައްޤީއަށް މަސައްކަތް ކުރާ ކޮމިޓީތަކުގެ އިންތިޚާބުގައި ވޯޓުލުމުގެ ޙައްޤު ލިބިފައިވާ މީހުންގެ ތެރެއިން 67 އިންސައްތަ މީހުން މި އިންތިޚާބުގައި ވޯޓުލާފައިވާކަމަށް އިލެކްޝަންސް ކޮމިޝަނުން ވިދާޅުވެއެވެ.\nލޯކަލް ކައުންސިލް އިންތިޚާބާއި އަންހެނުންގެ ތަރައްޤީ އަށް މަސައްކަތް ކުރާ ކޮމިޓީތަކުގެ އިންތިޚާބުގައި ގިނަ ގޮނޑި ކާމިޔާބުކުރީ ވެރިކަން ކުރާ މައި ޕާޓީންނެވެ. އެ ޕާޓީން ވަނީ ތިން ސިޓީއެއްގެ މޭޔަރުކަމާއި 11 އަތޮޅެއްގެ ކައުންސިލްގެ ރައީސްގެ ގޮނޑި ކާމިޔާބު ކޮށްފައެވެ. އިދިކޮޅު ޕީޕީއެމުން ވަނީ މި އިންތިޚާބުގައި މާލެ ސިޓީގެ މޭޔަރުކަމާއި މާލޭ ސިޓީ ކައުންސިލްގެ މެޖޯރިޓީގެ އިތުރުން ހަތް އަތޮޅެއްގެ ކައުންސިލްގެ ރައީސްގެ ގޮނޑި ކާމިޔާބު ކޮށްފައެވެ.\n13 އަހަރުގެ ކުއްޖާ މަރާލި މައްސަލައިގައި ފެނިގެންދަނީ މުޅި މުޖްތަމަޢުގެ ބޮޑު ފެއިލިއާއެއް: ފިރުޝާން015 minutes ago\nމަރާލާފައި އޮއްވާ ފެނުނު ކުއްޖާގެ މައްސަލައާއި ގުޅިގެން މަޖިލީހަށް ކުއްލި މައްސަލައެއް019 minutes ago\nއަލަށް އިންތިޚާބުވި ކައުންސިލަރުން މަޤާމުގެ ހުވާ ކުރައްވައިފި01 month ago\nތިން ރަށެއްގެ ކައުންސިލުގެ ރައީސުން ހުވާކުރުން ފަސްކުރުމަށް އަމުރުކޮށްފި01 month ago\nމާލޭ ކައުންސިލަރުން ހުވާކުރުން އޮންނާނީ ސަލްޓަންޕާކުގައި01 month ago\nކައުންސިލަރުންގެ ހުވާކުރުން މިހާލަތުގައި އޮންނާނީ އޮންލައިންކޮށް: އެލްޖީއޭ01 month ago\nލޯކަލް ކައުންސިލް އިންތިޚާބުގެ ދެވަނަ ބުރުގެ ވޯޓުލުން ފަށައިފި01 month ago\nކައުންސިލް އިންތިޚާބުގެ ދާއިމީ ނަތީޖާ އިޢުލާނުކޮށްފި01 month ago\nމާވަށާއި ގާދިއްފުށީގެ ފޮށިތަކަކަށް އަލުން ވޯޓުލާން ނިންމައިފި02 months ago\nކައުންސިލް އިންތިޚާބުގެ 90އިންސައްތަ ވަގުތީ ނަތީޖާ އިޢުލާންކޮށްފި22 months ago